
आदि-वचन 


यह एक संयोग की ही वात है कि “व्यावहारिक अहिसा--सम्बन्धी 
ये निबन्ध रिचार्ड बी० ग्रेग-लिखित 'अहिसा और अनुशासन” के रूग- 
भंग साथ-ही-साथ प्रकाशित होरहे हे । अहिसा के उपासको को इन्हें 
एकसाथ ही पढना चाहिए। रिचार्ड ग्रेग की तरह किशोरलाल मशरूवाला 
भी अहिंसा के गहरे विद्यार्थी हे । यद्यपि इसी विश्वास के वातावरण में 
उनका लालन-पालन हुआ है, किसी भी बात को वे स्वयसिद्धि के रूप में 
नही मान लेते। वे तो केवल उसीपर विश्वास करते हे जिसे वे अपनी 
कसौटी पर कस लेते हे । इस प्रकार भारी सोच-विचार के बाद वह अहिंसा 
को मानने लगे है । और अपने जीवन एवं व्यवहार द्वारा राजनैतिक, 
आर्थिक, सामाजिक तथा घरेलू आदि विविध परिस्थितियों में उसकी 
उपयोगिता को उन्होने सिद्ध किया है । इसलिए उनके निवन्धो का अपना 
विशेष महत्त्व है। मुझे आशा हैँ कि महिसा में विश्वास रखनेंवालों को 
अपना विश्वास कायम रखने और ईमानदारी के साथ विश्वास न करनें- 
वालों को अपनी शकाओ का समाघान करने में इनसे मदद मिलेगी | 


सेवाग्राम, ) 


३१ अगस्त, १९४१ मो० क० गांधी 


१ इस पुस्तक का अनुवाद भी 'संडल' से शीघ्य प्रकाशित हो रहा है। 


भूमिका 


इन दो-तीन सालो में अहिंसा को लेकर मेने जो कुछ लेख लिखे हे, 
उनमें से छः लेखों का इसमें सग्रह है | पुस्तक की मोटाई न बढाने की 
दृष्टि से, फिलहाल इतने ही चुने गये हे । ये सव सर्वोदिय” मासिक में 
आ चुके है । इनमे से पहला मूल गुजराती में और दूसरा और छठा मूल 
अग्रेजी मे लिखे गये थे, और तीनो छपने से पहले ही गाधीजी की नजर 
से गुजर चुके थे। पहले और दूसरे की अंग्रेजी पुस्तिका के लिए उन्होने 
आदि-वचन भी लिखा हैं। तीसरा लेख पहले मराठी में लिखा गया था । 

लेखो की भाषा के बारे मे थोडी सफाई कर देना जरूरी है । कुछ 
लेखों का अनुवाद मेरा किया हुआ है, भर कुछका मित्रो ने किया है । 
जहाँ मेरा अनुवाद या मूल लेख भी हो, वहाँपर भी मित्रो द्वारा मेरी 
भाषा में सशोधन किया ही जाता है । और हर वक्‍त एक ही मित्र नही 
करता, तथा मेरा भाषा-ज्ञान भी दिन-दिन बदलता रहता है, इसलिए 
पुस्तक में एक ही तरह की भाषा-शेली नहीं मिलेगी। कृपालु पाठक- 
गण लेखो के विचारों का ही खयाल करे, भाषा और शैली को 
दरगृजर करे। में चाहता कि में इसकी भाषा और शैली ज्यादा सरल 
कर सकता । 

का - 
अहिसा के आदर्श, सिद्धान्त और आचार 


[ अहिसा के ही मार्ग से जो छोग जनता की सेवा और देश की 
भलाई साधता चाहते है, उनके उद्देदय, सिद्धान्त और बर्ताव केसे हों, 
इसकी रूपरेखा--जिसे कि गांधीजी ने पसन्द किया है--अहिसा के सेवको 
को राह दिखानें के लिए यहाँ दी जातो है :-- ] 

१२ 
आदशे ओर सिद्धान्त 

१. जीवन का सच्चा आधार या बुनियाद भहिसा ही है, न कि हिसा। 

२. 'मे' और "मेरे! के तग दायरे मे बंधे रहने से ही हिसा पैदा 
होती है । यह दायरा लगातार बढाते जाना ही अहिंसा की साधना हैं । 

२. सारे जीव एक-से हे । वल्कि सबमे एक ही आत्मा है। ( इसलिए, 
कहने की जरूरत नही कि, सभी आदमी बराबर हैं। ) परन्तु चूंकि 
अहिंसा की साधना मनुष्यों मे करनी, है, इसलिए, मनृष्य-समाज का 
विचार खास तौर पर करना चाहिए। 

४ सारा मनुष्य-समाज एक ही परिवार (खानदान) है। स्त्री-पुरुष 
भी समान है। परन्तु उस परिवार में देश, राज्य, वश, रग, वर्ण (धन्घा), 
जाति, धर्म, शिक्षा, पैसा, भाषा, लिपि वगेरा के भेदो के सबब से जुदी- 
जुदी टोलियाँ वन गथी हे । इन्ही भेदो (फर्कों) की वजह से व्यक्तियों और 
कौमो में भी विदेषताएँ या खासियते पैदा हो जाती हे । 

५. इन फर्कों या खासियतों को ठालना या नज्ञरअदाज़ करना 
मूमकिन नही है । केकिन उनपर घमण्ड या दुरभिमान करना ठीक नही 
हैं। ये फरके और खासियतें जिस हृदतक सम्‌चे मानव-परिवार की भलाई 

भीर सुख बढाने में मदद पहुँचाते हे, उत्ती हृदततक उच्क्री हिफाजत करनी 
चाहिए और उन्हे बढाना चाहिए। अपनी इस तरह की विद्येषताएँ 
मानव-परिवार की सेवा मे छूगा देता और, अगर वे मनृष्यों की किसी 
भी जमात को तकल्लीक देनेवाली हो तो, खुणी से उन्हे छोड़ देना 
अहिसा की साधना है । सभी फर्कों और खासियतों को बिलकुल मिटा- 
कर सारी मन्‌ष्य-जाति को किसी एक ही ढाँचे' में ढालने की कोशिज 
बेकार हैं। और न वह बिना हिसा के हो ही सकती हैं । 

६ भेद भौर विगेपताओ की वदौरूत दूसरो के प्रति हमारे कुछ 
कत्तंव्य उत्तन्न हो जाते हैं, व कि अधिकार या घमण्ड । इसीमें से स्वे- 
घर्न-समसाव, अस्पृश्यता-निवारण, ( भोजनादि व्यवहारों में ) एक 
पगंत आदि आचार अहिसा की साधना में लछाज़िमी तौर पर पैदा 
हो जाते है । 

७ मानव-परिवार के हरएक व्यक्ति के सुख मौर भलाई के लिए 
यह जरढूरी है कि मानव-व्यवहार मे से हिसा विलकुल मिटादी जाये। 

८ एक जमात जब हिंसा करती है, तब उसका बदला लेने 
या उससे अपता बचाव करने के लिए हिंसा करने की प्रेरणा दूसरे पक्ष 
के दिल में उठती हुँ । इस प्रकार हिंसा के ज़रिये हिंसा का निपटारा 
करने की वृत्ति ने मानव-कुटुम्व में घर कर लिया हूँ । 

९. परच्तु इस रीति से हिसा बद नहीं होती और न अन्त में दोनो 
जमातों में स्याय का सवब (ताल्लुक) ही कायम होता हैं । नतीजा यह 
होता है कि, कुल मिलाकर, हिसा करनेवाले पक्ष अपने को, अपने बाल- 
बच्चो और सारे मानव-परिवार को नृकसान पहुँचाते हे । 

१०. इसलिए अन्याय ( नाइनसाफी ) या बुरा काम चाहे कितना 
ही जवर्दस्त क्यों न हों, उसके खिलाफ हिंसा से काम हरगिज्ञ नहीं लेना 

चाहिए । हिसा के तरीके आजमाने की वृत्ति को दबाने से ही अहिसा 
की साधना हो सकती हैं । 

११. अहिंसा मे जीवन का उचित धारण-पोपण और विकास करने 
की शक्ति भरी हुई है और होनी ही चाहिए। इसलिए जिन अन्यायो 
या बुरे कामो के खिलाफ हिंसक उपाय काम में छाने को जी चाहता है, 
उनके अहिसक इलाज भी होने ही चाहिएँ। जो सच्चे दिल से अहिंसा 
की साधना करेगा, वही उन्हे खोज सकेगा । 

१२. जीवन का हरएक व्यवहार अहिंसा के द्वारा चल ही' सकना 
चाहिए। अमृक क्षेत्र मे अहिंसा काम ही नही देगी, यह अश्रद्धा हमें 
अपने दिल से निकाल देती चाहिए और समाज में से भी उसे मिटाने 
की कोशिश करनी चाहिए। जबतक अन्याय' मिट नहीं जाता, तबतक 
अहिंसा की साधना अधूरी ही माननी चाहिए। 

१३. परन्तु इसके लिए हमे सभ्यता या तहज़ीब के बारे में अपनी 
कई मौजूदा धारणाओ (ख़यालो) में फर्क करना होगा । 

अबतक अहिंसा की जितनी साधना हुईं हे, उसके अनुसार नीचे 
लिखे सिद्धात्त (उसूल) अहिंसा के अग (जुृज़) माने जा सकते हे'-- 

१४. भोग-विलास और ऐश-आराम की इच्छाओं का हिसा से सीधा 
सबध है । इससे उल्टा, सादगी, सयम, तितिक्षा (तकलीफ बर्दाश्त करने 
की ताकत) और शारीरिक श्रम अहिसा के बनुझूछ (मुआफिक) हे । 

१५. बहुत बडी-और जबरदरत तज़वीजे और आँखो को चौधियाने- 
वाला अमन-चैन तथा ऐश-आराम का मसाल्‍ा जूटा देनेवाली सभ्यता 

(तह॒ज़ीब) हिसा के बिना न तो कायम हो सकती हैं और न टिक ही 
सकती हैँ । इन दिखावों या रूपो मे सस्क्ृति का दर्शन करना ही गरूत है । 
«. १६ सच्ची सस्क्ृति की बदौलत मानव-परिवार के हर शख्श का 

जीवन सादा, सयमी, मज़बूत, मेहनती और साथ-साथ नीरोग, विडर, 
स्वाभिमानी और मीठा होना चाहिए । यही सर्वोदिय (सभी की भलाई) 
की सस्क्ृति है । ऐसी सस्क्ृति का कायम होना अहिसा के द्वप्रा ही 
मुमकिन है । । 

१७. अहिसक सस्क्ृति का अभिप्राय (मकसद ) अव्यवस्था, मराजकता 
या एक-दूसरे से अलग-अलग रहनेवाले जुदे-जुदे गिरोह बनाना नही हैं । 
वरन्‌ सारे प्राणियों से--यहाँ तक कि जानवरो से भी--एकता करना 
है । लेकिन इतना काफी नही है कि हम अपने मोटे और वडे-बडे कामों में 
ही इस एकता का खयाल करे । वरन्‌ छोटे-से-छोटे जीवों को भी ज़िन्दगी 
की सहूलियते देने में हमारा सिद्धान्त प्रकट होना चाहिए। इस ध्येय 
को निगाह में रखते हुए समय-समय पर केन्द्रीकरण और: विकेन्द्रीकरण 
(सेण्ट्रलाइज़ेशन और डी-सेण्ट्रलाइज़ेगन ) तथा शक्ति-यन्त्र और शरी र- 
यन्त्र (मशीत-पावर और मैन-पावर) की मर्यादा परिस्थिति के अनुसार 
खोजनी और ठहरानी चाहिए। 

..._ १८. अहिंसा की साधना की सफलता के लिए बहुत-से लोगो के 
एक सध का होना लछाजिमी नही है । हरएक आदमी के लिए यह जरूरी 
है कि वह अपने जीवन में उसका अछग प्रयोग करे | उसे खासकर अपने 
बर्ताव से लोगो को अहिसा की तरफ खीचना चाहिए । मगर इसका यह 
मतलव नही हैँ कि अहिसा का सेवक लोगो के सहयोग की पर्वाह ही न करे, 
या कोई सघ बनाना गलत ही समझे, या उसका महत्त्व ही न पहचान सके । 

१९ सत्याग्रही के लिए अहिसा परमवर्म ही नहीं, बल्कि स्वधम 
भी है । इसलिए सुख-दु ख, नफा-न॒कसान, हार-जीत या मौत भी आ 
पडे, तो भी उसे अगीकार करने से डिगना नही चाहिए । ईइवर, आत्मा 
या विश्व के तत्त्व का जो ज्ञान तथा अमय, सेवा-वृत्ति, आत्मसम्मान 


प्रहिंसा के आ्रादुर्श, सिद्धान्त ओर आचार ७ 


( खुहारी ) आदि जो गुण, और प्रार्थना, यभ-नियम, प्रेम बगेरा जो 
जीवन-चर्याएँ इस प्रकार की निष्ठा ( एतकाद ) पैदा करे--उन सबका 
नाम ईश्वरोपासना और श्रद्धा है । 
र्‌ 
अपेक्षित आचार 

१ ऊपर कहे हुए आदर्शो और सिद्धान्तो की सफलता के लिए 
जीवन में जो कुछ परिवर्तन करने की ज़रूरत महसूस हो और उसके 
लिए जो कुछ कुरबानी करनी पड़े, उस फेर-बदल और कुरवानी के लिए 
अहिसा के साधक को हमेशा तेयार रहना चाहिए। 

२. अहिंसा के अमल की शुरूआत सबसे पहले उसे अपने व्यक्तिगत 
जीवन से ही करनी होगी । इसलिए उसके अपने रिब्तेदारो, साथियों, 
पडोसियो और अगलू-बगल के समाजो से उसका वर्ताव अहिसामय ही 
रहना चाहिए। उन सबसे उसका बर्ताव प्रेम का ही होना चाहिए। 
और मतभेद होने पर या उनके किसी अन्याय था बुरे काम का मुका- 
बला करने का मौका आने पर उसे अहिसा से ही काम लेना चाहिए। 
ब्रल्कि किसी भी साधक को अपने शरीर, धन या इज्जत की हिफाज़त के 
लिए था अपने साथ किये गये अन्याय को दूर करने के छिए दीवानी या 
फौजदारी अदालतो या पुलिस की मदद नही लेनी चाहिए । 

३. उसे अपनी या अपनी कौम की जान, मिलकियत या इज्जत 
बचाने के लिए अथवा लडाई-झगडो को दबा देने के लिए हिंसक उपाय 
काम में लाने का विचार तक नही रखना चाहिए। बल्कि अहिसा के 
ज़रिये ही इन मसलो को हलू करने का रास्ता खोजना चाहिए और 
जरूरत होने पर मौत या दुसरी तरह की आफतो को जोखिम भी 
उठानी न्नाहिए । 


पर अहिंसा-विवेचन 


४, व्यवितगत और सामाजिक जीवन में जो हिंसा होती हैँ या 
जिसके होने का अन्देशा रहता है, ऐसी हरएक हिंसा का असछी सबब 
खोजने की वह वरावर को गित्र करता रहेया। हिसा के रास्ते जानेवाले या 
जाने का इरादा करनेवाले पक्ष में जो सचाई होगी, उसे वह खुद कबूल 
कर, समाज से कराने की तथा उस पक्ष की शिकायत द्वर कराने की 
कोजिय करेगा | इस तरह समाज को समझाने में अगर वह कामयाब न 
हुआ, तो हिंसा करने जानेवाले पक्ष से अहिसक उपाय काम में छाने की 
प्रार्थना करेगा । अगर फिर भी कामयावी न हुई, तो दोनो पक्षों के 
खिलाफ मुनासिव ढग से सत्याग्रह करने का तरीका खोजेगा । 

५. लोगो पर जब कोई आफत आ पड़े, तो खुद जोखिम उठाकर 
भी वह आफत में पड़ें हुए लोगो की मदद करने के लिए दौड़ेगा । 

६. इस वात के वाहरी लक्षण के रूप में कि वह इन सब बातो 
को समझता है, साधक नीचे लिखें नियमो का पालन करता रहेगा :-- 

(क) उसे अस्पृष्यता, ऊच-नीच का खयाल और पक्तिभेद को 
बिल्कुल छोड़ देना चाहिए । 

(ख) जाति, प्रान्त, सम्प्रदाय (फिरका), भाषा आदि सभी तरह 
के सकरे दुरभिमानों से उसे विछकुल वरी रहना चाहिए । 

(ग) उप्तके दिल में सर्वे-धर्म-समभाव सहज होना चाहिए । 

(घ) स्त्री-पुरुष-व्यवहार और पैसो के मामले में उसका चरित्र 
गुद्ध होना चाहिए । 

(च) उसे नियम से कातना चाहिए, खादीमय होना चाहिए और 
देहाती दस्तकारियों को प्रोत्साहन देना चाहिए । ' 

(छ) सार्वजनिक सेवा में और खासकर रचनात्मक कामों में खुद 
मेहनत और त्याग करके नियमित-रूप से हाथ वेँटाना चाहिए.। '* 


अहिसा के आदर्श, सिद्धान्त ओर आचार हे 


(ज) उसे सावंजनिक संस्थाओं मे अधिकार की इच्छा छू तक 
नही जानी चाहिए । चढा-ऊपरी या खुशामद आदि से अधिकार प्राप्त 
करने की कोशिश तो वह हरगिज्ञ नही करेगा और सत्य और अहिंसा 
के वारते चाहे जितनी महत्त्व की जगह छोड देने को तैयार रहेगा । 


जुलाई, १९४१ 

4 
प्रस्तावना 
हिसा और अहिसा का विवाद जब केवल वौद्धिक चर्चा का ही 
विपय नही रहा, वल्कि यह विपय आज हमारे लिए इत्तने तात्कालिक 
और व्यावहारिक महत्त्व का होगया हैं कि जितना शायद आज तक कभी 
नही हुआ था । 
गाधीजी ने जबसे 'सत्याग्रह' के नाम से विख्यात अपनी प्रतिकार- 
पद्मति का प्रचार किया और उसके सिलसिले में इस अहिसा शब्द को 
राजनीति के क्षेत्र में दाखिल किया, तबसे इस प्राचीन शब्द में एक 
नया अकुर निकला हैँ। तीस से अधिक वर्षों से गाधीजी अपने लेखों 
ओर प्रत्यक्ष प्रयोगों द्वारा उसका आर्थ स्पष्ट करने में अपनी शक्ति 
लगा रहे हे। फिर भी, हममे से कई लोगो का यह विचार हैँ कि यह 
विपय या तो इतना बारीक हूँ कि वह मामूली आदमी की समझ से 
परे है या फिर उसका अमल करना हमारी ताकत से वाहर है । 
दूसरी तरफ, हिसा को हम सब समझ सकते हे। थोड़े में कहे 
तो, नये अधिकार प्राप्त करने या पुराने हको की हिफाजत करने 
के लिए हमारी स्वार्थ-बुद्धि हमे जो-जो भले-बुरे उपाय सुझा दे, वे सव 
हसा के क्षेत्र मे भा जाते हैं । हमें रात-दिन अपने चारो तरफ उसका 
अत्यन्त भयकर और पकड में ही न आ सके इतने सूक्ष्म रूपो में भी 
अनुभव होता रहता है । आज दो वर्षो से यूरोप जोरों से उसके प्रभाव 
में आया है और उससे दुनिया की--या कम-से-कम हमारी--स्थिति 

इतनी गम्भीर हो गयी है कि हमे अपने जीवन की रक्षा के लिए हिंसा 
और अहिंसा के बीच कुछ-त-कुछ निर्णय करके इस या उस रीति से 
अपने समाज को तैयार करना ही चाहिए । 

परन्तु जबतक हमे हिंसा और अहिंसा की शक्तियों और मर्यादाओ 
की स्पष्ट कल्पना न हो, तवतक यह निर्णय बुद्धियुवत नही हो सकेगा । 
इसलिए कुछ मेहनत करके भी दोनो को समझने की कोशिश करना 
उचित है । इन लेखों में मेते इस विषय का अपने लिए विचार करने का 
प्रयत्त किया है। मुझे आशा हैँ कि उससे पाठकों को भी स्वय विचार 
करने में मदद मिलेगी । 

यह विचार करने में मेने यह मान लिया है कि जब जीने और 
मरने का सवाल सामने होता है, तब छाखो लोग अहिंसा की केवल नैतिक 
श्रेष्ठा के कायल नही रह सकते । कारण कि जब सामने सकट मुंह 
फाडे खडा हो, तब बहुतेरे लोगो का नैतिक सिद्धान्त डार्वाडोल हो 
जाता है, और उनका थै्थे तथा मनोबल काफूर हो जाता हे । 

परन्तु सयोगवण १९३९ के सितम्बर से यूरोप में कुछ ऐसी 
घटनाएँ हुई हे कि जिनके कारण हिंसा-वादियो का भी हिंसा पर से 
विश्वास डगमगाने रूगा है । पारसाल समाचार-पत्रो को दिये हुए एक 
वक्तव्य में प्रकट हुए पण्डित जवाहरलाल नेहरू के नीचे लिखे उद्गार 
सभी विचारशील लोगो की मनोदशा व्यक्त करते हैं 

४“ "इस लडाई और उसके पहले की घटनाओ नें मुझे हिसा की 
व्यथेता जैसी साफ दिखा दी है, वेसी उससे पहले कभी नही दिखायी थी । ' 
हिंदुस्तान की आज की हालत मे किसी बलवान्‌ राज्य से हिसात्मक साधनों 
द्वारा हिन्दुस्तान की रक्षा करने की बात तो बिलकुल फिजूछ ही मालूम 
होती है । कम-से-कम मौजूदा लडाई में तो फलोत्पादक रीति से वैसा 

करना नामूमकिन है ।”* 

मानस-शास्त्र का यह नियम है कि एक शक्तिशाली वस्तु भी 
जिसका उसपर से विश्वास उठ गया हो उसके हाथ में णवितदायिनी 
नही हो सकती । जैसा कि वान दर गॉत्ज़ ने कहा है, “शन्‌ की सेना 
का नाथ करने की बात इतना महत्त्व नहीं रखती जितना कि उसकी 
हिम्मत तोडने की वात रखती हैँ । अगर दुश्मन के दिल में तुम यह 
बात जमा सको कि वह हार रहा हैँ, तो तुम्हारी जीत निश्चित हैं ।”* 

सन्त तुकाराम ने एक अभग में डरपोक सिपाही की मनोंदशा का 
वर्णन किया हैं -- 

“एक हाथ मे ढाल और दूसरे में तलवार हूँ | दोनो हाथ उलझे 
हुए है । अब में लडाई कैसे करूँ ? बदन पर बस्तर और सिर पर टोप 
तथा कमर मे पट्टा छगा हुआ हैँ । यह भी तो मेरी मौत का ही दूसरा 
निमित्त पैदा हुआ है । तिसपर, इन्होने मुझे घोडे पर बिठा दिया है । 
अब में दौड़ और भागूँ भी कैसे ? इस प्रकार सारे उपाय मौजद 
होते हुए भी यह उन्हे अपाय समझता है और कहता हैँ कि क्या करूँ | ” 

तात्पर्य यह कि जिस जस्त्र पर से हमारा आत्म-विश्वास उठ गया 
हो, उसका हम सफल प्रयोग नही कर सकते । इसलिए केवल अपने 
स्वार्य की खातिर भी हमारे लिए अहिंसा के व्यावहारिक अगो को 
ठीक तरह समझ लेना ज़रूरी हैँ । 

क्या हम अहिसा-शक्ति का इस प्रकार विकास कर सकते हे, कि 
जिससे हम अपने राष्ट्रीय स्वाभिमान, स्वतन्त्रता और जान-माल की 
ठीक-टीक रक्षा करते हुए अपना जीवननिर्वाह कर सकने की वुद्धियुक्त 


3. वाम्ब क्रानिकल' : ता० २३ जन, १९४० । 
२. रिचर्ड प्रेग : 'पॉवर ऑव नॉन-वायोलन्स' । 

आशा कर सकें ?' 


इस सवाल का विचार करना इस लेखमाला का उद्देश्य है । 
द्‌ 
शुद्ध अहिसा और व्यवहाये अहिसा 

जँसा कि में ऊपर कह चुका हूँ, हिंसा को हम सब समझ सकते है । 
जैसे कि देष, बदला, बेर, लडाई, करता, पशुता (हँवानियत ) , दंगा, जुल्म, 
बलात्कार, अत्याचार, शोषण वर्गरा तरह-तरह की बुराइयो में हिसा 
है । इसी तरह हिसा के ठीक विपरीत शुद्ध अहिसा के गुण को समझना 
भी म्‌श्किल नही है । ज॑से कि प्रेम, क्षमा, मंत्री, शान्ति, दया, सभ्यता, 
सरलता, सेवा, रक्षा, दान, उदारता आदि सब प्रकार की भलाई शुद्ध 
अहिंसा है । यदि एक मनृष्यः चाहे तो उसके लिए शुद्ध अहिसक भर्थात्‌ 
परोपकारी, उदार, नि.स्वार्थ होना असम्भव नही हैं । 

परन्तु साफ है कि यह स्वभाव जबरदस्ती से नही भा सकता । 
मनुष्य उसे अपनी राजी-खुशी से ही प्रकट कर सकता है । शुद्ध अहिंसा 
दिखाना और अपने अधिकारी का दावा भी पेश करना--ये दोनो बाते 
एक साथ नही हो सकती । मगर शुद्ध अहिसक होते हुए भी दुष्कर्म 
से प्रेम नहीं किया जा सकता। उसकी घृणा तो रहेगी ही । अब 
गाधीजी जिस अहिंसा को समझाते हे, उसमें हमारे अधिकार नष्ट करने- 
वाले की हिंसा किये बिना अपने अधिकारों का दावा पेश करने की एक 
बीच की पद्धति है | गुद्ध अहिसा और इस अहिंसा के इस भेद को समझ 
लेता ज़रूरी है। इसलिए मेने इस दूसरी चीज़ को व्यवहायं (व्यवहार 
में आने योग्य) अहिसा का नाम दिया है । देश के राजन तिक और सामाजिक 
प्रश्नों के लिए इस प्रकार की व्यवहायें अहिंसा का कया अर्थ है, उसकी 
क्या शर्तें है और कितनी शक्ति है,उसके जरिये हमारे मिटे हुए अधिकार 

हमे फिर से कैसे प्राप्त होगे और प्राप्त अधिकारों की रक्षा किस प्रकार 
होगी--इसकी शोध अगर हम कर सके, तो काफी हैँ । 

क्षणभर के लिए मे 'गुद्ध अहिसा' की जगह “अति-भलाई” और 
पहसा' की जगह “ब्राई' शब्द लछाऊंगा। थीटा-सा विचार करने से मालूम 
होगा कि मनृष्य की ऐसी बीच की स्थिति हो सकती हैँ, जहाँ न तो 
वह अति-मला होगा और न बुरा ही। अति-भलाई का उद्भव 
नि.स्वार्थता, दूसरे के भले के लिए खुद कप्टसहन करने की वृत्ति में से 
होता हैं। सस्कृत मे उसे 'परार्थी कहते है । परन्तु हमेशा यह नही 
कह! जा सकता कि एक मन्‌प्य परार्थ श्रम नहीं करता, इसलिए वह 
बुराही हैँ | बुराई के बिना भी स्वार्थवृत्ति हो सकती है । जैसे में 
अपना खेत या उधार दी हुई रकम वापस पाने की इच्छा करूँ, तो में 
अति-भला होने के श्रेय. का हकदार' नहीं हो सकता, परन्तु यदि कोई 
मुझपर बुरा होने का आक्षेप लगाये तो, उसे में स्वीकार नही करूँगा 
ओर अपनी चीज़ वापस पाने की इच्छा में जो स्वार्थ-वृत्ति हैँ, उसे 
स्वीकार करने मे गर्माऊंगा भी नही, बल्कि ज़रूरत होने पर यह भी 
कहूँगा कि मेरी यह स्वार्थ-वृत्ति न्‍्याय्य और उचित है । 

मनुष्य-मनुष्य के बीच टण्टा एक तरफ अति-भलाई और दूसरी 
तरफ ब्राई के बीच नही होता, वरन्‌ एक तरफ न्याय्य और उचित 
स्वार्थ-वृत्ति और दूसरी तरफ से अति-ब्राई के बीच होता है। इस 
बुराई में खुल्लम-खुल्ला अन्यायी अथवा न्याय का जामा पहनी हुई 
स्वार्थ-वृत्ति होती हैँ । भर्थात्‌ न्‍्यायी स्वार्थ और अन्यायी अथवा न्याया- 
भासी स्वार्थ का कलह होता हैं। और हमारी' खोज का विपय यह है 
कि बुराई के साधनों का प्रयोग किये बिना अन्यायी' स्वार्थों का मुका- 
बला करके हम अपने न्यायी स्वार्थ किस प्रकार सिद्ध कर सकते हे ? 

इसकी जो रीति होगी वही व्यवहार्य अहिसा होगी । 

इससे मालूम होगा कि व्यवहायंं अहिंसा में हिंसात्मक उपाय 
शामिल नही हो सकते; अलबत्ता शुद्ध अहिंसा की वृत्तियाँ हो सकती 
हैं। अथवा यो कह लीजिए कि हर प्रकार की स्वार्थ-वृत्ति में वुराई 
का होना ज़रूरी नहीं है और भलाई के अश का उससे विरोध नहीं हूँ ! 

इस तरह व्यवहायें अहिसा की व्याख्या नीचे लिखे अनुसार की जा 
सकती हें :-- 

बुराई से रहित और भलाई के जश से युक्त न्याय्य स्वा्-वृत्ति 
व्यवहायें अहिसा है । 

यह आदर्श या शुद्ध अहिंसा नही हैँ | वह तो अति-मछाई का ही 
दूसरा नाम है । जिस मनुष्य को अपने अधिकारों की तीक्र वासना हो, 
और, उन्हे प्राप्त करने की उत्सुकता हो, वह अति-भलाई नही कर 
सकता। परन्तु विरोध करते हुए भी वह न्‍्यायी और अहिंसक रह सकता 
है । विरोध का शमन होने पर उदारता भी दिखा सकता है । विरोध के 
चाल रहने तक उसकी भछाई की वृत्ति कुछ लप्त हुई-सी मालूम होगी । 
परन्तु ऊपर की व्याख्या के अनूसार वह हृदय में तो रहेगी ही । 

अब देखना यह है कि एक बलवान शक्ति के रूप में क्‍या ऐसी 
व्यवहार्य अहिसा का सगठन सम्भव हैँ ? और अगर सम्भव है, तो 
उसकी' मर्यादा और पद्धति कौन-सी हो सकती है ? 


३ 
हि 


साधारण आदमी 
इस विषय का और आगे विचार करने के पहले कुछ मूलभूत 
धारणाएँ प्रस्तुत करना आवश्यक है । क्योकि, अगर इनके विषय में ही 
मतभेद हो, तो बाकी के विचार को स्वीकार होनें में सन्देह रहेगा। मनृष्य- 

रवभाव को जाननेवाले अधिकाश लोग मेरे मन्वब्यों से सरमत होगे, ऐसा 
मानकर में अपने विचार रखता [ 

मेरी राग्र में मनृष्य-समाज का बहुत बडा हिस्सा साधारण रीति 
में हिसा भीर बराई से घणा करता है । बह एक हद तक भलाई करना 
पसन्द करता है, और हमेशा उसके प्रति आदर रगता हैं। जी प्रजाएं सेती- 
वाह और लछटाई से सवध ने रसनेवाले उयोग-बनरों सथा व्यापार में 
लगी हुई है, उनमे यह बहुमनि अधिक मात्रा में होती ई । जो प्रजाएँ 
खानावदोणश भौर लटेरो की जैसी वत्ति की / ओर बन्धों तथा छारपों 
के उद्योगो पर अपना जीवन-निर्वाह करती है, उनमें इस बहुमत की मात्रा 
कुछ कम होती हू । 

'मनुप्य-समाज वा बहुत बडा हिस्सा हिसा से घृणा करता हैं, यह 
कहने से मेरा आशय यह नहों हैं कि थे लोग हिसक आचरण कर ही 
नहीं सकते, अबवा हिंसक नेता के नेतृत्व में उन्हे हिसक कार्यो के लिए 
संगठित करना तसभव हूँ। में यह भी नहीं कहना चाहता कि वे कमी 
स््रेच्छा से तो हिसा करते ही नहीं | मेरा भाग उत्तना ही हैं कि हिंसा 
की तरफ उनका इतना स्वाभाविक लकाव नहीं होता अथवा अधहिसा से 
उन्हें इतनी घृणा नहीं होती क्रि उन्हे दुढतापूर्वकि। हिंसा से दूर रहने 
की सलाह दी जाने पर भी वे उसे मानने में असमर्थ रहे । इतना ही 
नही, वल्कि मतृष्य-समाज के बहुत बड़े हिस्से को अगर हिंसा तथा 
बुराई जीर अहिसा तथा भलाई में से किसी एक को स्वत्नत्रतापूर्वक पसंद 
करना हो, तो साधारण परिस्थिति में वह अहिसा भौर भलाई को ही 
पसन्द करेगा | 

में यह नहीं मानता कि यह बात केवल हिन्दुस्तान पर ही लागू 
होटी है, किंतु स्थायी-रूप से बसी हुई सभी देशो की प्रजाओं पर छागू 

होती है । सामान्य दुनियादार आदमी को अपने घर, परिवार, मिलकियत 
और देश तथा देशवासियों से आसक्ति होती हैं। इन सबका बिलकुल 
त्याग करने को वह तैयार नही होता । इसीलिए उनके लिए लूडने को भी 
आमादा ( उद्चक्त ) होजाता है । यह लड़ाई किस तरह की जाये, यह 
निश्चित करने का काम वह अपने राजा या नेता को सौयता है । वह खुद 
भोला-भाला होता है और अगर उसे योग्य शिक्षा और मार्गदर्शत न मिले, 
तो बारलूक और जानवरो की तरह वह स्वय-प्रेरणा से बिना बिचारे हिसा 
करने को भी प्रेरित होगा । परन्तु अपने विश्वासपात्र नेता का मार्गदर्शन 
मानने के लिए वह हमेशा तैयार रहता है भौर बाबर, शिवाजी या 
हिटलर जैसे अयवा बुद्ध और गाधी जेसे, दोनो प्रकार के नेताओ का 
एक ही से उत्साह और सचाई के साथ अनुसरण करता हैं । 

परन्तु प्रत्येक यूग और समाज मे कुछ असाधारण मप्ृष्य उत्पन्न 
होते रहते हैं । उनमे या तो असाधारण बुराई होती है अथवा असाधारण 
भलाई। भला व्यक्ति सिर बहुत भला ही नही होता बरन्‌ उसे अति 
भराई से आसक्ति हो जाती है, और उसी तरह बुरे व्यवित को भी 
बुराई का चस्का पड़ जाता है । इसके साथ-साथ इन दोनो प्रकार के 
व्यक्तियों में असाधारण बुद्धि और अपनी बाते लछोगो के गले उतारने की 
अद्भूत शक्ति भी होती है | भछाई का अवतार मतृष्य की सात्विक 
शक्तियो को प्रोत्साहित करता हैँ तथा दूसरा उसकी स्वार्थ-वृत्तियो को 
उकसाता हैँ । कुछ लोग सात्विकता की तरफ आसानी से झूकते है और 
कुछ लोग बुराई की तरफ | परन्तु बहुतेरे लोग अस्थिर वत्ति के होते 
हैँ और कभी इधर को तो कभी उधर को शझझुकंते रहते है । ऐसे ले,गो 
के लिए दोनो वृत्तियाँ तात्कालिक उमगो जँसी मानी जा सकती हे । 

मनुष्य-स्वभाव पर दोनो मे से कोई एक भी स्थायी चिह्न 


ह 

छोड़ जाती हुई प्रतीत नहीं होती | थोड़ी देर में अतिबुराई की 
लहर की तरह अति-भलहाई की लहर भी शान्त हो जाती है । अन्तर _ 
इतता ही होता है कि बुराई की अपेक्षा भलाई के युग की स्मृति विशेष 
अभिमानव और आदर से ताजा रक्‍्खी जाती हैँ । तिसपर भी आदइचर्य 
यह है कि दोनो प्रकार के नेताओं की स्मृति जनता एक ही से आदर 
और पवित्रता से रखती हुई मालूम पड़ती हैँ । परन्तु भलाई के यग के 
लिए विद्येप प्रेम और आदर, तथा उसे फिर से पाने की आकाक्षा के 
आधार पर इतना कह सकते हे कि सामान्य मनुष्य साधारण रीति से 
हिंसा और वृराई से घृणा करता हैँ और अहिसा और भलाई की तरफ 
उसका झुकाव होता हूँ । 
४ 
सामुदायिक भलाई तथा हिसा के लक्षण 

अब एक कदम आगे वढ़े। 

मनुष्यों के बहुत बड़े भाग का झुकाव भलाई की तरफ होता है 
इतना ही नही, उनमे उस झुकाव के कुछ विशेष लक्षण भी होते है । 
उदाहरण के लिए, जहाँ नेताओ ने क्नत्रिम रीति से छोगो की भाव- 
नाओ को उत्तेजित न किया हो, वहाँ प्रजा प्राय. पास के शत्रु 
को अपेक्षा दूर के बन्नू के लिए विणेप उदार वृत्ति रखती है, चाहि 
वास्तव में उस दूर के विरोधी से उसे अधिक नुकसान क्यो न पहुँचता 
हो । और--बात चाहे कुछ विचित्र-सी भले ही हो--लछोग दुर्बह और 
गुप्त भत्रु की अपेक्षा जबरदस्त और प्रकट छात्रु के प्रति विशेष सद्भाव 
रखते है । उदाहरण के लिए, बहादुर-से-वहादुर लुटेरा भी छोगो को 
उतना कप्ट नही दे सकेगा, जितना कष्ट और त्रास अनेक यूरोपीय देशों की 
नेपोलियन ने पहुँचाया था । फिर भी, जव वह हार गया तो आम जनता 

रथ 

को ऐसा नही लगता था कि इसे मृत्यु-दण्ड देवा चाहिए। कल अगर 
हिटलर की भी नेपोलियन की ज॑ंसी दुर्दशा हो जाये, तो में समझता हूँ 
कि लोग उसके लिए भी ऐसा ही उदार भाव रक्‍्खेगे | ऐसे मौके पर 
विरोधी राजनेतिक नेता भी शायद इसी प्रकार का निर्णय करेगे । 
परन्तु जहाँ इनके निर्णय. के पीछे राजनैतिक दृष्टि हो सकती' है, वहाँ 
लोग, राजनैतिक दृष्टि से नही, बल्कि बलवान शत्रु के लिए प्रामाणिक 
आदर के कारण, ऐसी ही धारणा रख सकते हूँ । परन्तु यदि कही उन्ही 
लोगो के हाथ उनके गाँव पर धावा बोलनेवाले लूटेरों के गिरोह का 
सरदार लग जाये, तो उसे यन्त्रणाएँ दे-देकर मार डालने में वेन 
हिचकंगे । 

शान्‍्त चित्त से विचार किया जाये, तो लूटेरो के सरदार द्वारा किया 
गया नुकसान या अत्याचार नेपोलियन या हिटलर के अत्याचार के मुकाबले 
में विलकुल तुच्छ है । परन्तु छोक-समूह की भलाई और हिंसा मे इस 
प्रकार का विरोध होता है । कारण यह है कि जब नेपोलियन-जैसे शत्रु 
से यूद्ध हो रहा हो, तब भी लोक-दृष्टि में लूटेरों की अपेक्षा वह अधिक 
दूर का, अधिक जबरदस्त और अधिक प्रकट अत्रु प्रतीत होता है और 
यह बात उनके आदर का पात्र बन जाती है । । 

इसी कारण देश के विरोधी राजनतिक दलो की अपेक्षा अग्नेज और 
उनके नौकर तथा मुलाजिमों के लिए लोगो के दिल में कम हेष है 
और विरोधी दलो में भी स्थानीय नेताओं की अपेक्षा मुख्य नेताओ से 
कम द्वेष होता है । हालाँकि अगर वे बुद्धि से विचार करे, तो समझ 
सकते हूँ कि उतका मुख्य विरोध तो अग्रेजो अथवा विरोधी दलो के 
मुख्य नेतओ से ही होना चाहिए । परन्तु मुख्य नेता की अपेक्षा स्थानीय 
कार्यकर्ता अधिक नजदीक है और अंग्रेजो की' अपेक्षा राजनैतिक विरोधी 

दल अधिक निकट हैं। इसीलिए घारणा की तीव्ता मे अन्तर पड़ जाता है । 
और फिर अधिकतर लोग खूत, अत्याचार, बलात्कार, लूट-खसोट 
जैसी स्थूल हिंसा को जिस प्रकार समझ सकते है, उसी प्रकार वे व्यसन, 
व्रिठास और शोषक अर्थ-नीति आदि के द्वारा की जानेवाली सूक्ष्म हिंसा 
को नहीं समझ सकते । इसलिए वे दूसरे प्रकार की हिसा के प्रति क्षमा 
या उपेक्षा-वृत्ति रखते के अधिक आदी और इच्छुक हंते हे । परच्तु 
पहली प्रकार की हिसा से अधिक उत्तेजित होते हे | इसी कारण वे 
किसी खास अन्याय या वठिनाई का विरोध करने के' लिए जितनी 
आसानी से तैयार हो जाते है उतनी आसानी से सूक्ष्म रूप मे होनेवाले 
अन्यायों अथवा बुद्धि-प्रयोग से ही समझ में आनेवाले अधिकारो के लिए 
तैयार नही हो सकते । विदेशी राज्य से होनेवाला नुकसान इतना गुप्त हूँ 
और उसमें इतनी छलचानेवाली बाते मिली हुई हैँ कि लोग यह आसानी 
से जान ही नही पाते कि उस राज्य से कोई वास्तविक जीवनस्पर्शी और 
असहनीय' हानि हो रही है । हमारे ज॑से देश मे यह बात विशेष मात्रा में 
होती है, क्योकि हमारे देश के हरएक विजेता ने देश के प्रजाजनो से 
सम्वन्ध रखनेवॉला कारोबार देश के आदमियो द्वारा ही हमेशा चलाया 
हैं । ऐसो बात नहीं हैं कि लोग स्वराज की लड़ाई को बुद्धि से भी न 
समझ सकते हों, परन्तु यह इतनी धुृंधली होती है कि उसकी बदौलत , 
उनके भीतर स्वराज के लिए तीतऩ् जोश उत्पन्न नहीं होता। इसके 
अतिरिक्त जनता के स्वाभाविक अहिसक झुकाव के कारण केवल स्वदेशी 
सरकार की अपेक्षा स्थिर और व्यवस्थित राज्य के लिए उसे अधिक 
आदर होता है । 

साराश यह कि आन्तरिक राज्यक्रान्ति के लिए छोकमत हिंसक 
साधनों की अपेक्षा अहिसक साधनों के पक्ष में ही पूरी तरह होता है । 

इसी कारण हिन्दुस्तान के लोगो ने चाहे अब-तब राजनेतिक अत्या- 
चारियो और क्राम्तिकारियो की थोडी-बहुत वाह-वाही भले ही की 
हो, तो भी उनकी महत्त्वपूर्ण मदद नही की । में यह नही मानता,कि यह 
हिन्दुस्तान की ही विशेषता है। में समझता हूँ कि किसी दूसरे देश में भी 
इसी, प्रकार की परिस्थिति में ऐसा ही होगा । 
| 4 ; 
दो बुनियादी संस्क्रतियोँ 
लोक-समूह की अहिप्तक प्रवृत्ति के विषय में में जो कुछ कह चुका 
हैँ, वह मेरी समझ में समग्र मानव-जाति के विषय मे” भी सच है। वह 
किसी खास देश, जाति या धर्म की विशेषता नही है । मेरे नमन मत से 
राजधर्म तथा छात्रुओ और गुनहगारो के प्रति जो वृत्ति दूसरे धर्म और 
राष्ट्र धारण करते हे, उमसे वैदिक धर्म का शिक्षण अथवा साधारण 
हिन्दू का रुख़ काई विशेष भिन्न प्रकार का नही होता। दूसरे धर्मों की 
तरह हिन्दू राजनीति-शास्त्र के अतृमार भी दण्ड अथवा, वर्तमात परिभाषा 
में कहे तो, लाठी ही राजसत्ता का चिन्ह है । महाभारत और रामायण 
पढने से मेरे दिल पर जो सस्‍्कार हुए है, वे अगर गलत न हो, तो धर्म- 
राज अथवा राम-राज में भो सख्ती के साथ राज-दण्ड का प्रयोग--. 
अलबता, आजकल की भाषा में, 'कानूत और व्यवस्था की रक्षा के 
लिए'--आवदश्यक है । में नही समझता कि यहूदी, ईसाई या इस्लाम- 
धर्म के शिक्षण से हिन्दू-धर्म का शिक्षण भिन्न प्रकार का है । 
परन्तु इव विचारों के साथ-साथ हरएक धर्म ने एक दूसरे प्रकार 
की भी सस्क्ृति का विकास किग्रा हैं। में उसे 'सन्त-सस्कृति' कहता 
हूँ और पहले प्रकार की सस्क्ृति को, इससे अलूग पहचानने के लिए, 
भद्र सस्कृति' कहता हूँ । मेरा यह आशय नहीं है कि भद्र सस्कृति 

दुष्ट, शतानी या हिंसा-युक्त ही होती है, बल्कि यह भी मानता होगा 
कि दुनिया की बडी-बडी प्रजाओं की जो जगमगाती अमलदारियाँ हैं, वे 
उसीकी बदौलत है । भद्र सस्कृति ने अनेक वडे-बड़े कार्य और पराक्रम 
किये हूँ : भव्य स्मारक खडे किये हे, अमर साहित्य का निर्माण किया 
है और विज्ञान तथा कला का विकास किया है, मनुष्य में छिपी हुई 
सृजन और अभिव्यक्ति की अद्भुत और अपार शक्तियों के विकास में 
उसका बहुत बडा हाथ रहा है । परन्तु, जहाँ देखिए वहाँ, भद्र संस्क्रेति 
हमेशा वश, जाति, घन, सत्ता, विद्या, धर्म आदि के अभिम्गन पर ही 
ठहरी होती हैं और उसके साथ यह अभिमान कि हम श्रेष्ठ लोग है 
हमेशा पनपता है। हिन्दू-धर्म मे या दूसरे किसी धर्म में भी उसने हिंसा 
का सम्पूर्ण निषेघ नही किया हूँ । 
हिसा ओर बुराई का निषेध करने का काम तो हरएक देश की 
सन्तन्सस्कृति ने ही किया हैं और हरएक देश की सन्‍्त-सस्क्ृति के 
सस्थापक अक्सर सामान्य जनता में से ही उत्पन्न हुए हों, तो भी वे 
साधारण जनता के साथ एकरूप हुए दिखायी देगे । मनृप्य-मनुप्य' के बीच 
की उच्ची-तीची श्रेणियाँ अचल हूं---और रहनी चाहिएँ--यह भद्ग-संस्कृति 
का सिद्धान्त है और ये सारी श्रेणिय/ नप्ट होनी चाहिएँ--यह सच्त-संस्क्ृति 
का सिद्धान्त है । उनके नाथ के लिए सन्त हिंसा था जबरदस्ती से काम 
नही लेते; वल्कि अहिसा या भछाई के साधनों का ही प्रयोग करते हे । 
हरएक समाज में ये ढोनो सस्कृतियाँ साथ-साथ ही प्रवर्तित हुई 
मालूम होती हे । सामान्य समाज एक तरफ से भद्र सस्कृति के अधीन 
होकर रहता हूँ और चुपचाप उसके पीछे जाता है और साथ-ही-साथ 
सन्त-सस्कृति की पूजा करता हैं तथा अपनी शक्ति के अनुसार उसे 
अपने जीवन में चरितार्थ करने की श्रद्धापूवक कोशिश करता हैँ । 


छः 

जब-जब सन्‍्तो का विरोध हुआ है था उन्हे-सताया गया हैँ, तब-तब उसके 
लिए भद्र सस्कृति ही सर्वथा उत्तरदायी रही है । परन्तु कुछ समय के 
बाद भद्र सस्कृति के अभिभावक इतना विनय दिखाते है कि वे सन्‍्तो 
की वाह्यतः पूजा करने में जनता का साथ देते हें । 

इस सारे विवेचन का सार यही निकलता हूँ कि सामानन्‍्य' जनसमूह 
को आमतौर पर हिंसा और बूराई से घृणा है और भलाई की तरफ 
उसकी स्वाभाविक प्रवृत्ति है तथा सन्त-सस्कृति का मुकाबला करने 
के लिए भद्र सस्कृति के पार्स सिवा बल के और कोई दलील नही है । 


दि 
हिन्दुस्तान की विशेष परिस्थिति 

उपरिनिर्दिष्ट सामान्य मन्तव्यों मे हिन्दुस्तान की परिस्थिति की 
कुछ खास बाते और जोड देनी चाहिएँ -- 

(१) यह सच है कि हिन्दू-धर्म की भी भद्र सस्क्ृति में हिसा और 
लडाई का पिषेध नही है । परन्तु हिल्‍्दूसमाज का चार बड़े-बडे वर्गों 
में विभाजन एक विशेष वस्तु है । उसके कारण हिंसा और लड़ाई हिन्दु- 
समाज के एक बहुत छोटे अश का वश्ञ-परम्परागत धन्धा बन गया । 
अग्नेज़-सरकार ने हिन्दुस्तान की जो हालत कर दी है, उसी प्रकार की 
घटना हिन्दू-काल में हुई होती, तो ऐसा कहा जा सकता कि हिन्दू- 
समाज के शासन-कर्ताओ ने शताब्दियो पहले सिपाहीगिरी को एक ही' 
वर्ण का परम्परागत धन्धा करार देकर हिन्दुओ के बडे हिस्से को नि शस्त्र 
बना दिया था । यद्यपि वास्तव में वैसा नहीं हुआ है, तथापि दोनो का 
परिणाम एक ही है । वर्ण-व्यवस्था ने जो बात अशत. और अधूरे रूप 
में की, वही अग्नेज-सरकार नें पूरी और पक्की कर दी है । उसने सारी 
की सारी प्रजा को नि दास्त्र कर दिया हैं । 

नि गस्त्रीकरण की इस प्रवृत्ति का हिन्दू-वर्म की सन्त-सस्क्ृति ने 
कभी-कभी मूकभाव से ही. क्यो न हो, स्वागत ही किया हूँ | बाजतक 
गैद्ध, जैन, वैष्णव, लिगायत और दूसरे सनन्‍्तो द्वारा स्थापित बहुत 
से सम्प्रदायों का हिन्दू-धर्म में निर्माण हुआ हूँ । उनमें से कुछ एक 
नि.गेप हो गये, और कुछ अवतक विद्यमान हे । उन सवका उद्देश्य अपनी 
अपनी बुद्धि और शक्ति के अनुसार समानता, अहिंसा और न्याय के 
सिद्धान्तों पर प्रस्थापित सस्क्ृति का प्रचार करना हूँ ।. उनके उपदेणों ने 
सिर्फ लडाई से ही नही वल्कि दूसरे प्राणियों की हिंसा और मांसाहार से 
भी घृणा का संस्कार पेदा किया है । हिन्दुस्तान ही' एकमात्र ऐसा देश 
है जहाँ लाखो लोगो ने मासाहार का त्याग किया हैं और सेकंडो आदमी 
साँप को भी नहीं मारेगे । 
मतलब यह कि हिन्दुस्तान की स्थिति नीचे लिखे अनुसार है .-- 


समाज-व्यवस्था ने हिन्दू-समाज के बहुत बडे हिस्से को नि.शस्त्र 
कर दिया है । 


सन्त-संस्कृति ने लड़नेवाली जातियो के भी कई लोगो से इच्छापूर्वक 
शस्त्र-त्याग कराया हँ। वें एक तरह के अयुद्धवादी' वन गये । यह 
परिवर्तत भी कई सदियो से होता आया है । 


१. हमारे जन, बेष्णव प्रभृति अहिसा-धर्मियों को मेने जानवुझकर एक 
प्रकार के अयुद्धवादी' कहा है । उनकी अहिसा स्वयं किसी की जान न 
लेने अथवा दूसरे जीवो के प्राण बचाने तक ही मर्यादित हैँ। वह जीवन के 
सभी क्षेत्रों में व्याप्त नही हैँ । लडाई के लिए उपयोगी व्यापार या 
उद्योगों में भाग न लेने को या अप्रत्यक्ष रीति से भी लडाई में मदद न देने 
की हद तक वह बढ़ी नहीं हे । सेकडीं क्षत्रियवर्गो ने स्वेच्छा से गौर 
विद्या रपृर्वऋ शास्त्रों को त्यागकर आहसक उद्योप-धन्धों को स्त्रीकार किया, 
वह बेशक अयुद्धवाद की विशज्ञा में एक बड़ा क़रम माना जा सकता हैं । 


व्यवहाय अहिसा र<्‌ 


रह 

राज्य-व्यवस्था ने हिन्दू और अहिन्दू सारी. प्रजा को करीज सौ 
वर्षो से लगभग नि.शस्त्र कर डाला है । । 

दिश को आविक् व्यवस्था ने इसपे भी बड़े हिस्से की, 'या यो 
कह लीजिए कि सारी आबादी के बहुत बडे हिस्से को, ग्रह हालत कर 
डाली है कि उसे शस्त्रों की कोई ज़रूरत ही नही रही, क्योकि उनके 
पास ऐसी कोई निजी मिलूकिप्रत ही नहीं रही है, जिसे शत्रुओं या 
लटेरो से बचाने की उन्हे चिन्ता रहे । 

(२). हिंदुस्तान की परिस्थिति में दूसरी ख़ास बात यह है कि 
हमारा देश बहुत ही बडा है, याने रूस को छोडकर शेष यूरोप के 
बरात्नर । प्राचीत काल में उसे देश के बदले यूरोप की तरह खण्ड ही 
कहते थे । इसके सस्क्ृत नाम--भारतवर्प, भरतखण्ड, आर्यावर्ते आदि 
खण्ड-स्चक है। आज हम जिन्हे प्रान्त कहते हे, उनकी गिनती 
जुदे-जुदे राष्ट्रो मे हुआ करती थी । परन्तु कुछ समय के बाद--और 
अब उसे भी हजारो वर्ष बीत गये हे--एक ही प्रकार की सस्क्षति के 
प्रचार के कारण वह खण्ड के बदले एक ही देश वन गया और उसमें 
बसनेवाड़े सभी लोगो की एकमात्र मातृभूमि मात्रा जाने छगा। उनमें 
आपस में झगडे-टण्टे भले ही होते रहते हो, भिन्न-भिन्न भागो की उन्नति 
और अबनति के रग भले ही. बदलते रहते हो, जाति, धर्म, भाषा 
इत्यादि की गत्यियाँ भले ही उपस्थित होती रहती हो, परन्तु तो भी 
भारतवासियों और विदेशियो के चित्त पर यह सरकार पक्‍का जम गया 
हैं कि वह अतेक देशो का समूह नही है, बल्कि एक ही' अखण्ड भौगो- 
लिक प्रदेश है । इतना ही नही, यह ससस्‍्कार प्रकारान्तर से (भी' पक्‍का 
हुआ । अर्थात्‌ विदेशी' विजेताओ ने भी एक बार हिन्दुस्तान में आकर 
बसने के बाद थोड़े ही समय के परचात्‌ हिन्दुस्तान की सीना के बाहर 


श्द्द अहिसा-विवेच त्त 


के प्ररेणी पर अपना अधिकार जमाने या वनाये रखने की ज्यादा 
उत्सुकता नही दिखलायी | अधिक-से-अधिक अफगानिस्तान तक हिन्दु- 
स्तान की हद मानी जाती थी । हिन्दुष्तन में साम्राज्य स्थापित करने 
की अभिलापा करनेवालो के लोभ की मर्यादा इससे आगे क्वचित्‌ 
डी बढ़ी है । 

(३) तीप्तरी बात हिन्दुस्तान की लछोक-सख्या हूँ । हमारे देश की 
आधवादी घनी हूँ । यह सम्भव नही है कि साम्राज्य-लोभी देश हमारे 
देश में अअना राज कायम कर अपने देशवासियों को यहाँ छाकर 
वबसाये । हमारे देश पर सदा के लिए अपना प्रभृत्व वनाये रखने की 
उनकी भाकाक्षा के पीछे इस देश की साधन-सामग्री और हमारी प्रजा 
की मेहनत से अनुचित लाभ उठाने का हेतु ही हो सकता हूँ । 

(४) चौथी वात यह हूँ कि अगर हिन्दुस्तान यूद्धवादी बन जाये, 
तो भी वर्तमान युद्ध के दौरान मे तो उसके लिए परिणामकारक रीति 
से शस्त्र-सज्ज होना असम्भव हैं | भविष्य मे भी वह विदेशी घन और 
निष्णातो की मदद से ही पारगत होने की आशा कर सकता हैँ | लेकिन 
इस प्रकार तंयार होते की शर्ते इतनी कडी होने की संभावना हैँ कि उनके 
वोझ के नीचे हिन्दुस्तान दव जाये और उसकी पूर्ण स्वतन्त्रता नाम 
मात्र की ही रह जाये । सहायता करनेवालो की नीयत हिन्दु'तान को 
'पैसो से खरीदने की रहेगी । 

सारांश 

इस सारी वस्तु-स्थिति से यह सार निकलता हैं कि-- 

(१) इच्छा या अनिच्छा से निःशस्त्रीकरण की दिश्ञा में हम इतने 
अधिक आगे बढ गये हे कि अब तो हमें अपनी वर्तमान परिस्थिति में 
से ही जीवन गौर समृद्धि का मार्ग खोजना चाहिए । जिस हास्त्र-वृद्धि 


व्यवहार्य अहिसा २७ 


की नीति का हम ससार से त्याग कराना चाहते हे, उसी का अनुसरण 
करना हमारे लिए निरथ्थंक होगा । हम अपनी इतनी विशालता और 
घनी बस्ती के बावजूद भी अगर शरस्त्रास्त्रो के बिना अपनी स्वतन्त्रता 
की रक्षा की आशा नहीं कर सकते, तो हमें सीधे-सीधे यह कबूल कर' 
लेना चाहिए कि नि.शस्त्रीकरण का आदर मूख्खतापूर्ण और भयावह है । 

(२) इसके अलावा उपर्यक्त वस्नुस्थिति से ही प्रकट है कि हमारे 
अपने देशी सिवाहियो की भरपूर सहायता के बिना कोई भी आक्रमण- 
कारी हमारे देश के किसी भी हिस्से पर हमेणा के लिए कब्जा नही 
कर सकता । 

(३) उसी प्रकार कोई भी विदेशी सत्ता रोज़मर्सा के कारोबार 
में साधारण जनता के नित्य सहयोग के बिना एक दिन के लिए भी 
राज नही कर सकती । और 

(४) कोई भी विदेशी सत्ता चाहे वह कितता भी यन्त्रीकरण क्यो 
न करे, हमारे देश की मजदूरी की सहायता के बिना हमारे देश की 
साधन-सामग्री का उपयोग नही कर सकती । 

(५) इसलिए हिन्दुस्तान अगर असहयोग की नीत्ति प्रर पूरा-पूरा 
अमलल्‍रू कर सके, तो अपनी रक्षा के लिए वह॒ उंगली भी न उठावे, तो 
भी कोई विदेशी सत्ता उसपर कब्जा नही कर सकती । 

यह किस दर्ज तक सम्भव है, इसका विचार आगे किया जायेगा । 

यहाँ तो इतना ही कह देना काफी है कि अगर हम पूरी तरह और 
सन्‍्तोषजनक्‌ रीति से अहिंसात्मक तनन्‍्त्र का संगठन न कर सके, तो भी 
याद रहे कि हमारा हिसकतन्त्र भी अत्यन्त निबेंठ और हमारी अपनी 
दृष्टि से भयक्रारक रहेगा, क्योक्रि अहिंसक तनत्र की अपेक्षा हिसक तन्‍्त्र 
के लिए अत्यन्त मज़बूत आन्तरिक सगठन कही अधिक आवश्यक है । 


र्८ अहिसा-विव्नेचन 


ऐसे सगठन कें बिता जो सैनिक-आयोजन होगा, वह देश को स्वतन्त्र 
करने या रखने के बदले उसे भीतरी, कलहो और अव्यवस्या में तथा 
बाहर के राज्यों के साथ षड़यन्त्रो और साजिशो में उल्क्षाये रखने में 
ज्यादा व्यस्त रहेगा । पिछले हज़ार से अधिक वर्षो का हमारा, यहीं 
अनुभव है । चीन का भी यही अनुभत्न है। इसलिए, जहाँतक मुझे 
स्मरण है, स्वृतन्त्र चीन के पिता डॉ० सुन-पात-सेन का कथन था कि 
अग्नेजी राज के कारण चीन की अपेक्षा हिन्दुस्तान की हालत कई तरह 
से बेहतर है क्योकि हिन्दुस्तान को सिफे एक ही विदेशी सत्ता से छूडता 
है, परन्तु ( उनके जमाने में ) चीन कहने को तो स्वतन्त्र राज्य मात्रा 
जाता था, लेकिन दरअसल वह अनेक विदेशी मालिको के कब्जें में था । 
४ हे 
आक्रमण और अराजकता 

हिन्दुस्तात को किसी विदेशी सत्ता द्वारा सदा के लिए जीते जाने 
से बचाने का अहिसक सगठन ही ;एकमात्र उपाय है, यह मेने अबत्तक 
वतलाया । अगर अहिंसा यह करने में सफल न हुई, तो हिंसा के सफल 
होने की आशा और भी कम है । 

परन्तु यहाँ एक सवाल पूछाजा सकता है » महमूद गज़नवी, 
अहमदरशाह अब्दाली या बावर ने हिन्दुस्तान पर जिस प्रकार के आक्रमण 
किये, वैसे आक्रमणों से क्या अहिंपा उसे भविष्य में बचा सकेगी ? 
अथवा शिवाजी ने जिस प्रक्रार सूरत को लूटा या नाविरशाह ने देहली 
को लूटा, उसी प्रकार कोई आक्रमणकारी थोड़े दिन के लिए बम्बई, 
कलकत्ते और देहली पर कब्जा कर ले और वहाँ के बेको, भण्डारों तथा 
ग़ोदामो और छूखप्रतियो को छूटना शुरू कर दे, तो क्या अहिंसा से 
उसका प्रतिकार हो रुकता है ?! 


व्यवहाये अहिसा २६ 


| 


' इसके जवाब में में कहूँगा कि सिद्धान्त की दृष्टि से यह मानना ही 
पडेगा कि सम्पूर्ण अथवा आदशे अहिसा में इस प्रकार की शक्ति है । 
परन्तु हम यहाँ इस प्रकार की आदर्श अहिसा का विचार “नही कर रहे 
है; व्यवहायं अहिसा का ही विचार कर रहे हैं । इसलिए मुझे कबूल 
करना चाहिए कि इस प्रकार की.अहिसा में ऐसे आक्रमणो को संपूर्ण 
रीति से रोकने की सम्भावना हम माने, तो भी वह बहुत दूर की मानी 
जायेगी । परन्तु इतता कहा जा सकता हूँ कि अगर हम सुव्यवस्थित, 
निष्ठावरान और वीरतापूर्ण व्यवहायं अहिसा का सगठन कर सके, तो 
इस प्रकार की चढाई के सिलसिले मे जो कत्ल, जुल्म, सम्पत्ति का सरे- 
आम विध्वंस और दूसरे फौजी उपद्रवः आम तौर पर- हुआ करते हैं, 
उनके परिण,म और प्रकार कम होने का अच्छा सम्भव रहेगा । इससे 
कई गुता ज्यादा यह भी सम्भव है कि ऐसी अहिसा के फल-स्वरूप 
आक्रमणकारियो में से कुछ के हृदय मे पश्चात्ताप और दार्म की भावना 
पैदा हो । और इतना तो निश्चित रूप से कहा जा सकता है कि इस 
प्रकार की अहिंतक बहादुरी इतिहास मे अमर कीति छोड़ जायेगी । हिंसक 
प्रतिकार में भी इससे ज्यादा आइवासन नही मिलता । हिसा में कुछ-न-कुछ 
आध्यात्मिक हाति होती ही है। वह अहिसिक वी रता मे नही होती । परन्तु 
यदि आप यह कहे कि अहिसा जब किसी भी प्रकार का भौतिक नृकसान 
न होने देने का आश्वासन दे सकेगी, तभी हम उसकी शक्षित सच्ची मानेगे, 
शो मुझे कहना होगा कि हिंसक प्रतिकार में भी तो इस प्रकार का कोई 
आइवासन नही दिया जा सकता । इपलिए अहिसा पर ऐसी शर्ते लगाना 
उचित नही है । निश्चयपूर्वक तो इतना ह्वी कहा जा सकता है कि असफल 
हिंसक प्रतिक्रार से होनेंत्राली जान- माल की हानि की अपेक्षा अहिंसक 
प्रतिकार से होतेवाला नुकसान कभी भी कम ही रहेगा । 


३० अहिंसा-विवेचन 


विदेशी के आक्रमण या चढ़ाई का सामना अहिसा से जिस प्रकार 
किया जा सकता है उसी प्रकार किसी पड़ोसी देशी नरेश या लुटेरे के 
हमले का भी किया जा सकता हैँ । लेकित--चाहें सुनने मे वात कुछ 
विपरीत लगे तो भी--पहले की अपेक्षा यह दूसरा काम अधिक मुश्किल 
है । कारण क्रि देशी नरेश या लुटेरे की चढाई सैनिक आक्रमण के रूप 
की होते हुए भी वास्तव में वह हमारी भीतरी रडाइयो अथवा ग्रुनाहो 
की कोटि की ही होती है । इस प्रकार की चढाई किस दिन और किस 
तरफ से होगी, इसका कोई टिकाना नही होता । यह भी नहीं कहा जा 
सकेता कि उसकी चेतावनी हमें मिलेगी ही । उसमें गामिल होनेवाले 
लोग हमारे ही देश के होते हे। इस तरह के हुल्लड़ का यही अर्थ है 
कि हमारे घर ही में भीतरी फूट है और हमारे समाज-गरीर में किसी 
रोग ने घर कर लिया है । यह रोग चाहे निरकुश स्वार्थ-वृत्ति का हो, 
अत्यन्त दरिद्रता का हो या किसी अन्याय-जनित वैर-वृत्ति का हो, है वह 
भीतरी रोग ही; वाहरी आघात नही । 

आज जो हमारी परिस्थिति है, उसे देखते हुए देगी राज्यों के 
आक्रमण की चर्चा करता व्यर्थ है । इतना कहना काफी है कि अगर 
ऐसी परिस्थिति उपस्थित हो जाये; तो विदेशियो का सामता जिन 
अहिसक उपायो से किया जायेगा, उन्ही अहिसक उपायो का और रिया- 
सती जनता अपनी रियासत में प्रातिनिधिक राजतन्त्र प्राप्त करने के 
लिए जो उपाय काम में लायेगी उन्त सब उपायो का प्रयोग करना होगा । 

लूटेरो कौर डाका डालनेवालो के प्रइन को दूसरी रीति से हल करना 
पड़ेगा | व्यवहार्य अहिंसा में यह नहीं माना गया है कि साधारण 
पुलिस और उसके साधारण हथियार भी नही रहेगे। इसलिए मोटे 
तौर पर यह कहा जा सकता है कि पुलिस का ज्यादा प्रवध करना 


कि 

पड़ेगा । साधारण चोरियो का बन्दोबस्त करने के लिए यह पर्याप्त माना 
जा सकता है, परन्तु बड़ी-बडी शस्त्रवारी टोलियो का मुकाबिला करने 
मे उनका ज्यादा उपयोग न होगा । 

लेकिन, पुलिस के कामो मे एक दूसरे तरह के काम का भी समावेश 
होता चाहिए । पुलिस का असली काम यह होना चाहिए कि अपराधों 
को होने ही न दे । परन्तु वर्तमान प्रणाली मे पुलिस गूनाहों को रोक 
नही सकती हि सिर्फ गृनाहगारो पर निगरानी रखती है और गुनाहो के 
हो जाने पर गुनहगार की तकाश करके उसे गिरफ्तार करने और सजा 
दिलाने की कोशिश करती है । गूनाहो को रोकने के लिए तो उनके 
कारणो का अध्ययन होता चाहिए और उन्हे हटाने की कोशिश होनी 
चाहिए : क्या भुखमरापन या दूसरे किसी तरह का कष्ट है ? अथवा 
क्या कानूनी मार्ग से अपता पुरुषार्थ प्रकट करने की सुविधा का अभाव 
है? वैर है ? वास्तविक या काल्पनिक अन्याय को दूर कराने में 
असफल होने के कारण निराशा है ? धामिक जनून है ? वश या जाति 
से सम्बन्ध रखनेवाली कोई रूडाई है ?--इन सब बातो की छान-बीन 
करनी चाहिए । 

परन्तु साधारण पुलिस के कार्यक्रम में इन बातो का स्थान नही होता । 
ये तो रचनात्मक कार्यक्रम की धाराएँ हे । इस तरफ राजतन्त्र या गैर- 
सरकारी सस्थाओ ने अवतक पूरा-पूरा ध्यान नही दिया है । इसलिए 
अराजकता के वक्‍त कुछ-त-कुछ दण्ड तो भुगतना ही पड़ेगा। घतिक 
लोग अपनी मारू-मिलकियत की रक्षा के लिए पठानो या लठैतो को 
रखने के बदले अगर रचनात्मक कार्यक्रम को उदारता से सहायता दें 
ओर अपने आसामि्रो, काश्तकारो, मज़दूरो, नौकरो तथा गरीब लोगो 
के साथ उदारता का व्यवहार करे और उनके जीवन में अधिक समभाव 

मे दिलचस्पी लेने छूंगे, तो यह दण्ड उस अश में कम हो ज़ायेगा। 
भलाई का बदला तुरन्त ही भलाई के रूप मे नहीं दिखायी देता । खास 
कर जब भलाई लाभ-हानि का हिसाब करके या भय के कारण कीं 
जाती हो, तव उसके तात्कालिक फल-स्वरूप सामनेवालका ज्यादा गरुडा 
भी हो सकता हूँ । लेकिन उसका यह रुख देर तक टिक नही सकता। 
आखिर में तो न्‍्याय-व्यवहार के फलरवरूप प्रेममय सवध ही कायम होते 
है । और व्यवहाय अहिंसा में अपने तथा पराये लोगों के साथ न्याय- 
पूर्ण तथा उदार व्यवहार की ज़रूरत तो है ही ! 
प्‌ 
अहिसक संगठन की सम्भावना और कठिनाइयाँ 
अब अहिसक सगठत की सम्भावना तथा कठिनाइयो पर विचार करे | 
इस विपय में हमारे हक में एक बड़ी बात यह हैं कि कई यूगो की 
आदत से हममे असहयोग का संगठन करने की रूगभग जन्म-सिद्ध 
कुगलता आगयी हूँ । असहयोग का विचार करते समय हम ऐसा आत्म- 
विश्वास महसूस करते हे कि वह आला दर्ज की युक्रित है । हमने असह- 
योग के हथियार का उपयोग बहुत दफा किया है--कभी तलवार के तोर 
पर, तो कभी ढाल के तौर पर; कभी वर वृत्ति से, तो कभी सत्याग्रह- 
वृत्ति से । बहिष्कार की कठोर-से-कठोर रीति के प्रयोग से हमने हरिजनों 
को कैसे कुचल डाला है, इसका उदाहरण तो आज भी हमारी आाँखो 
के सामने मोजूद है । वह असहयोग का ही एक उम्र रूप है । हरिजनों 
के खिलाफ इस हथियार का उपयोग करके इतनी सदियाँ गृजर गयी हे 
कि किन गूनाहो के लिए उनपर यह शस्त्र चलाया गया था, यह भी आज 
हम जानते नही हैँ । सम्भव है कि किसी कारणवण उनका कडा वहि- 
ध्कार किया गया हो और उप्तके फलस्वरूप उन्हे उनके आज के नीच 

माने गये धन्बे ही सर्वताश से बचने के उपाय प्रतीत हुए हो । अस्पृश्यत्ता 
ती उस बहिष्कार का सोम्य-से-सोम्पर रूप माना जा सकता है । अस्पृश्य 
व्यक्ति की छाया का भी स्पर्श न हो और वह नजर के सामने भी न 
आये, इस हृदतक वह कही-कही पहुँचा । जिस प्रकार जाति की रूढ़ि के 
उल्लघ्‌न के लिए कभी-कभी व्यक्तियो या कुट्म्बो को जाति से बाहर 
कर दिया जाता है, उसी प्रकार अगर यह अहिसक वृत्ति से किया गया 
होता, तो ज़रूरत ख़त्म हो जाने पर हटा लिया जाता | हमारी अनेक 
जातियाँ, उपजातियाँ आदि असहयोग के शस्त्र के ही उचित या अनुचित 
प्रयोग में से उपजी हैँ । 

मुसलमान इस देश मे विजेताओं और धर्मपरिवर्तत करानेवालो 
के रूप में आये, तोभी उन्हे हिन्दुओ की असहयोग कायम करने 
की जक्ति सहन नही हुईं। जो हिन्दू डर या लछाभ के लालच के 
अधीन हुआ, उसे हिन्दूसमाज ने अपने रास्ते जाने दिया, परन्तु 
उससे सब तरह का सामाजिक बन्धन तोड़ दिया गया । प्रत्यक्ष हिसा 
किये बिना असहयोग की मर्यादा मे रहकर जिस मात्रा में हो सका, 
उस मात्रा तक खुद विजेता जातियो को भी समाज से बहिष्कृत रखा 
गया । राणा प्रतापरसिह और मानसिह का दु खपूर्ण झगडा--जिसके 
कारण अकबर से वर्षो छडाई ठवी--एक तरफ विवर्मी विजेता का 
सम्पूर्ण बहिष्कार करने की और दूसरी तरफ उससे मेल करने की 
वृत्तियो के कलह का उदाहरण है । मानसिह ने अकबर के साथ विवाह- 
सम्बन्ध किया, इतने ही कारण के लिए जयपुर राज्य से रूडाई छेडने 
को राणा प्रताप की इच्छा नही थी। परन्तु मानसिह का बहिष्कार करके 
उसके कृत्य के निषेध का अधिकार प्रताप को था। उस अधिकार कर 
अमल करने का आग्रह उसने दिखलाया । आज की भाषा में यो कह 
डे 

सकते हे कि यह हरएक नागरिक के अधिकार की वात हूँ । परन्तु राजा 
लोग कोई नागरिक नहीं होते। और जब किसी बलवान साथी के 
खिलाफ किसी अधिकार के उपयोग करने का मौका आता है, तव झगड़ा 
हो ही जाता है। इसके अलावा राणा प्रताप अहिप्ा का कायल नहीं था, 
बल्कि लडाई को क्षात्रवर्म का अग मानता था। इसलिए उनके बहिष्कार 
में से रक्तपात और युद्ध पैदा हो गया तो क्या आइचये हैँ ? 
परन्तु जहाँ असहयोग का हथियार सामान्य नागरिकों ने वरता, 
वहाँ वह प्रत्यक्ष रक्तपात से मृक्‍त रहे, इतनी मर्यादा सम्हाली। मूसलमानों 
और हरिजनो का एक हिस्सा अलग-अलग चुनाव और पाकिस्तान की जो 
नयी माँग कर रहा है, वह भारी निराशा का परिणाम है। खून- 
खराबी किये विना सफल असहयोग करने की हिन्दुओं में जो सहज 
शक्ति है, उसके डर का यह परिणाम हैं । एक व्यक्ति दूसरे से अछता बन- 
कर रहे, एसी समाज-रचना की ज़रूरत अब नहीं रही हैँ । अव तो 
एकत्र होने की जरूरत हूँ । परन्तु पुराने अभिमान, घृणाएँ और सक्री- 
णंताएँ अब भी नष्ट नही होती और इसीलिए एक-दूसरे के साथ उचित 
सम्बन्ध कायम करने के मार्ग खोजने में वाधाएँ उपस्थित होती हैं । 
परंतु यह विषयान्तर होगा । । 
यहाँ यह भी कह देना जरूरी है कि असहयोग की यह बुद्धि जनता 
ने इस्लाम, ईसाई या सिक्‍्ख आदि घर्मो को अंगीकार करने पर भी 
गेंवाई नही है । हरिजनो मे तो वह भरपूर है । उल्टे यह भी कहा जा 
सकता हूँ कि पाकिस्तान, अछतस्तान आदि के आन्दोलन हिन्दू-समाज 
के अलग-अलग दल ( जमाते ) बनाने के स्वभाव को अपनाने के 
लक्षण है । अगर हिन्दूपन का यही आवश्यक लक्षण हो, तो कहना होगा 
कि अब ये पूरे-पुरे हिन्दू वन गये ! 

नयी परिस्थिति के अनुकूल बनाने के लिए इस हास्त्र को नयें 
प्रकार से सजाना और बरतना पड़ेगा, यह सच है । अहिसा के अधिक 
सशोधित सिद्धान्तों के अनुसार उसे शुद्ध भी करना होगा । यहाँ मेरे 
कहने का मतरूब इतना ही है कि हम इस हास्त्र से परिचित है। और 
उसके प्रयोग की कला हमे लगभग जन्म से ही विदित है। इसलिए 
आवश्यक इतना: ही है कि इस नीति-शास्त्र के सशोधित सिद्धान्त उपस्थित 
किये जाये और उसके विधि-निषेध बतलागे जाये । ये बाते समझ में 
आने पर छोग अपनी स्थानीय परिस्थिति के अनुसार उसके प्रयोग की 
फुटकर व्यौरे की बाते अपने आप सोच लेगे । 

हमारे लिए दूसरी एक अनुकूल बात यह है कि हमारा देश कोई 
एक ऊजड़ भूखण्ड नही, है, जिसमे हम विदेशी लोगों की मदद के 
बिना जी ही न सकें। वीसवी सदी के नवीनतम ढगके बड़े-बड़े 
शहरो की सुविधाएँ और भोग-विलास हमें भले ही नसीब न॑ हो 
सके; तो भी साधारण सुविधा से रहना हमारे लि नामुमकिन' नही 
है । हम यूरोप और अमरीका के वेग और चमक-दमक से कदम नही 
बढा सके, तो भी स्थिर कदम से आगे बढते रहने के लिए हमारे देश 
में काफी कुदरती साधन और मजदूरों तथा बुद्धि का बल है । 

यही नही, अगर समभाव और  मित्र-भाव से माँग की जाये, 
तो आज भी अपने देश को मर्यादित वेग से आगे बढाने में हम 
इसरे देशो की प्रजाओ की मदद कर सकते हूँँ। लेकिन वे अपने 
बडप्पव की डीग मारते हुए, या हिंसा की धमकी देते हुए, मदद 
पा नहीं सकते । इसके लिए ऐसा बराबरी का सम्बन्ध होना 
चाहिए कि एक प्रजा दूसरी प्रजा का सहयोग दोनो के हित के लिए 
चाहे | अहिसात्मक असहयोग का अथोे दूसरी प्रजाओं से अलग रहना ही 

नही है । अलवत्ता दूसरो के साथ स्वाभिमान का सम्बन्ध कायम करने का 
आग्रह इसमे है। हार मानकर, छाचार होकर, विजेता में विलीन हो 
जाने से वह इनकार करता है। स्वयपूर्णता का कार्यक्रम जड़ और निईइचल 
नही है । वह हमेणा बन्द दरवाजोवाला किला नहीं है । 
उसके दरवाजे जरूरत होने पर खोले या बन्द किये जा सकते हूँ । 
साधारण रीति से बैल या घोड़े की सवारी मे यात्रा कर सके, अँगीठी 
या चूल्हे पर पानी गरम करके मामूली एकान्त रखकर नहा सर्के और 
दिन में एक वार अख़वार मिडे, इतने से अगर हमर सन्‍्तोष मानने को 
तैयार हों, तो हम केवल अपने ही परिश्रम से अपने देश की पुनरेचना 
करने का विष्वास रख सकते है | परतु वैज्ञानिक सभ्यता का जीवन 
तेजी से अपनाने की हमारी इच्छा हो, तो हमे पसोपेज में डालनेवाली 
तरह-तरह की समस्याएं ज़हर खडठी होंगी । सदियों की कठिन मेहनत 
से धीरे-बीरे वती हुई अहिसा-प्रधाव संस्क्ृतिवाला हमारा समाज ही 
अहिपक रीति से इतनी तेज पुनरंचना करने में एक वडी विकट पहेली 
वन जायेगा । 
मेरे बब्दों को कोई गलत न समझे । में यह नहीं कहता कि हमें 
आवुनिक विज्ञान और उसकी मदद से होनेवाली उत्पत्ति, भोग तथा 
कुदरती साधनों के उपयोग के लिए दरवाजे बन्द कर लेने चाहिए । 
मेरा निवेदन इतना ही है कि कुदरत और यंत्रविद्या के ज्ञान की वदौलत 
जो-जो यान्त्रिक आविष्कार या मजदूरो की सख्या घटाने की युक्‍्तियाँ 
सूझें, उन सवको जल्दी-से-जल्दी दाख़िल करने की धुन हमपर सवार न 
होनी चाहिए | एक नवीनता दाखिल करने के पहले देखे कि उसका समाज 
पर क्‍या असर होता हूँ । औौर बाद में भी यह परख ले कि उससे छाभ 


4 


ही हुआ हैं ।उसये उत्पन्न हुई परिस्थिति के अनुरूप हेरफेर कर ले,तब दूसरी 

नवीनता लाने का विचार करे | पश्चिम के देश, विज्ञान के पीछे ऐसे 
हाथ घोकर पडे ,हे कि अपने लक्ष्य को पहुँचने के पहले ही गुमराह हो 
गये हे । और ऐसा करने में वे एक-दूसरे से ऐसे उलझ्ञ गये हे कि 
किसका नियन्त्रण किसपर है, यह निर्णय करना भी कठिन हो गया है । 
इस अटपटे जाल मे हमारा उलझ जाना जरूरी नही है । सभ्य ससार के 
विषय में जबतक उनके विचारों मे परिवर्तव नही होता, तबतक ,हमारे 
भरसक दूर रहने मे ही भलाई है । उन्‍नीसवी ही क्या, हमे कोई बारह॒वी 
सदी में ही पड़े हुए माने तो भी हज नही, उसीसे सन्‍्तोष हैँ। विज्ञान 
के नये-से-तये आविष्कार के अतुसार सिनेमा के चलचित्र के समान 
बदलनेवाले भोगमय परन्तु उलझे हुए और हिंसक जीवन की अपेक्षा हमें 
पूरी खुराक, कपड़ा और घर मिलता रहे, तो वह सादी और नीरोग 
तथा मेहनती लम्बी आयू हमे विशेष श्रेयस्क्र मालूम होगी । 
€ 
कठिनाइयाँ 

ऊपर लिखी अनुकलताएँ जहाँ है, वहाँ कुछ प्रतिकूल परिस्थितियाँ 
भी हे, उनका भी विचार करना चाहिए। 

बहुत बड़ी जन-सख्या भी अपने-आपमे कई असुविधाएँ पैदा करती 
है । अखबारों से पता चलता हैं कि जिन छोटी-छोटो और बहुत 
सभ्य जातियो को हिटलर ने परास्त किया, उनमें भी देशद्रोही लोगों 
का बिलकुल अभाव नही था । किसी का यह खयाल हो सकता हैँ कि 
जिनकी हालत बहुत बुरी है या जो बेकार है, ऐसे लोग ही देशद्रोही 
होते होगे । परन्तु बदकिस्मती से बहुधा यह दुर्गूण नेता समझे जानेवाले 
लोगो में भी पाया करता है । हमारे जेसे विशाल देश में तो अकूग- 
अलग विचारों और आदर्णों को माननेवाले कितने ही पक्ष हे तथा 


लता 

प्रस्पर अविश्वास और सत्ता तथा नौकरी का लोभ भी है । तब 
अहिंसक संगठन का प्रयत्त भला निविध्त कैसे हो सकता है ?- 

परन्तु ये पक्ष तथा वर्ग तो आखिर हिंसा पर विश्वास करनेवाले 
हैं । इसलिए वे अगर अहिसक रचना करनेवालो के प्रयत्व को निष्फल 
करना चाहे तो कोई आश्चर्य नह्ठी है। उनकी तो हमे पहले से ही 
गिनती कर लेनी चाहिए । परन्तु इससे भी बढ़कर विध्त उन लोगो की 
ओर से होता है, जो खूइ तो हथियार उठाते नही है मगर अपने निजी 
या अपने पक्ष के लाभ के लिए हिप्तावादियों से सहयोग करते हैं और 
अहिसा की शर्तें पालन नहीं करते । 

उसी प्रकार अहिंसा मे विश्वास करते हुए भी जिन लोगो की अपना 
अलग अड्डा करने की वृत्ति है, वे भी कई गृत्थियाँ उपस्थित करते है । 
इनकी असहयोग और स्वृतन्त्र विचार करने की वृत्ति इतनी अधिक तीव्र 
होती है कि वे अपने जैसे उद्देश्यों को माननेवाले छोगो के साथ भी प्रा-पूरा 
सहयोग नही कर सकते । परन्तु हिसक समाज की तरह अहिसक समाज 
के लिए भी यह क्षरूरी है कि एक तरफ के लोग एक दिल से ही काम 
करे। भूले तो होगी । लेकित भूलो का नतीजा इतना ही होगा कि 
मेहनत थोडी ज्यादा करनी पढेगी और सफलता में थोड़ी ढिलाई होगी । 
परन्तु दगाबाजी, सा जिशे, बृद्धिभेद और झगडे-टण्टे तो सफलता को अशक्य 
ही कर देते है और कभी-कभी तो जीत को भी हार में बदल देते हे । 

देश के हम दो भाग माने एक वे जो हिंसा की नीव पर देश का 
सगठत करना चाहने हे, और दूसरे वे जो कि सिद्धान्तरूप से अथवा 
एक अनिवाय सयोग के रूप में अहिसा को स्वीकार कर उसकी बुनियाद 
पर देश का सगठन करता चाहते हे । दोनो के अयने-अपने खास नियम, 


निष्ठाएँ और कार्येक्रम होगे । उतके अमल में जितना कच्चापन रहेगा, 
0 

उतने अश में मुसीबतो और हार की सम्भावना अधिक होगी । 
जब किसी बलवान विपक्षी का सामना करने के लिए सगठित 
होना हो, तब कुछ कड़ी शर्तें लगाने की, कुछ त्याग करने की, कुछ 
व्यक्तिगत उद्दश्यों को गौण मानने की और कुछ स्वतन्त्रता छोड़ने की 
भी ज़रूरत होती हैं। हिसक सगठन में इन बातो मे आवश्यक आज्ञापालून 
कराने के लिए बलात्कार ( दण्ड, सज़ा) करने का अधिकार दिया जाता 
है । अहिसा मे अधिक-से-अधिक इतना ही दण्ड दिया जा सकता है कि 
आज्ञा न माननेवाले को सस्‍्था में से निकाल दिया जाये। लेकिन वैसा 
करने से मुश्किले दूर नहीं होती। कांग्रेस ने जहाँ-जहाँ यह कारंवाई 
की, वहाँ जो कुछ हुआ उस से यह भी कहा जा सकता है कि इससे 
मुश्किलें बढ भी सकती हे । इसलिए अगर यह उपाय करना ही पडे, 
तो याद रखना चाहिए कि वह अपने ही शरीर का एक अवयव काटने 
के समान है । और उस अभ में ससथा के लिए वह एक आपत्ति का ही 
प्रसग हैं । इसलिए आज्ञाभग करनेवाले की बुद्धि और उच्च भावनाओं 
को जाग्रत करने के सब प्रयत्न निष्फल हो और उसकी उपेक्षा करने में 
जोखिम हो, तभी इस उपाय से काम' लेना चाहिए । इसलिए जो लोग 
 अदिपात्मक प्रतिकार सफल करना चाहते हे, उन्हें सभी महत्त्व की 
राष्ट्रीय बातो में खुद पसन्द किये हुए नेताओं की इस छोटी-सी' मण्डली 
की आज्ञा मानने को तैयार रहना च।हिए। लोगो को एक ही वस्तु के 
विषय में पूरा निश्चय कर लेना चाहिए। वह यह कि नेता व्यवहार- 
कुशलू,चा रिव्यवान्‌ और प्रामाणिक है और उनकी देशभक्ति शकातीत हैं । 
ऐसी आज्ञाधीनता आवश्यक ही है । परन्तु उसे चरितार्थ करना 
बहुत मृहिकल भी है । हममें स्वभाव से ही जो असहयोग-वृत्ति 
है, उसकी बदौलत खुल्लमखुल्छा आज्ञाभग न करते हुए भी आडे-टेढ़े 

तरीके से विघ्व करते की नीति काम में छायी जा सकती है। उनकी आना 
के खिलाफ आवाज नही उठायी जायेगी; आजा पालने से इनकार नहीं 
किया जायेगा, अहिसा के नेताओं और अनुयाधियों को किसी तरह 
सताया भी नहीं जायेगा। परन्तु उनकी सलाह तथा सूचनाओं पर ध्यान 
ही नही दिया जायेगा तो मामछा खतम हूँ । तुम बकते हा, हम सुनते 
है---इस असहयोग से हम लोग खूब अच्छी तरह वाविफ हे । स्थानिक- 
स्व॒राज सस्थाओ को भीर रचनात्मक कार्यकर्त्ताणयों को जनता के ऐसे 
क्रियाहीन असहयोग का खासा अनुभव होता हैं ॥ 

यह सिर्फ अज्ञान, निरक्षरता या आलस की बदीलूत नहीं होता । 
जान-बूझकर भी किया जाता है । सावंजनिक सस्थाओ के कार्य के प्रति 
अपनी अरुचि बताने का यह एक तरीका हूँ । बिजली के लिए रवड 
की परतो मे से निकल जाना जितना सरल है, उत्तना लोगों का यह 
असहयोग भी हो, तो अहिंसक संगठन करना आसान नही हे । 

परन्तु इन कठिनाइयों का सामना तो करना ही पडेगा । 

५ & 
हिंसक और अहिसक लड़ाई के सामान्य अंग 

हिंसक तथा अहिंसक छडाई में कुछ अग समानरूप से ज़रूरी हैं, 
उदाहरण के लिए :--- 

लडाई की तीत्रता और क्षेत्र के विस्तार के अनुपात में दोनो में 
समाज के नित्य जीवन में थोडे-बहुत अश में अव्यवस्था, असुविधा, तगी 
संगेसस्वधियों से वियोग, फिजूल खर्च, औद्योगिक नुकसान, नफे में कमी, 
राजी-खुशी के या कानूनी टैक्स, जानमाल की जोखिम, काम का अधिक 
वोझ, जिनकी आदत ने हो, ऐसे फर्ज अदा करना--इत्यादि सहना 
पडता है । 


व्यवहाय अहिंसा ४१ 


इसके अलावा मृत्यु, यन्त्रणाएँ, ,मूल्यवान सपत्ति का नाश या 
अपहरण और स्त्रियों पर अत्याचार आदि सकटो का सामना भी हिसक 
और अहिसक दोनो प्रजाओ को करना पडता है । 

परन्तु, जरा विचार करने पर समझ में आ जाता है कि जहाँ दोनो 
ओर से हिंसा का प्रयोग होता ही उसकी अपेक्षा जहाँ एक ही ओर से 
हिसा का प्रयोग हो रहा हो और दूसरी तरफ से अहिसक प्रतिकार होता 
हो, वहाँ इत सारे ख़तरों का अवृपात उभय पक्ष में कम हो जाता हैं। 
जब अ,क्रमणकारी यह जानता हो कि विपक्षी के पास छडने के लिए 
बन्दृके भ्री नही है, तो उसे उतने ही टेक, जगी हवाई जहाज, बेडे, बम 
वर्गरा बनवाने या लाने पडेगे जितनों की वह अहिंसक प्रजा पर आतक 
जमाने के लिए ज़रूरत महसूस करता हो । हिसा के साधनों से अरक्षित 
प्रजा का वह समूल सहार कराना चाहे और वह सहार अपनी आँखों 
से देखने की व्याकुछता टालने के लिए अपने शिकार के सामने न आना 
चाहे, तोभी जिस मात्रा में आज उसे यान्त्रिक सेना का उपयोग करना 
पड़ता है, उतना नहीं करना पडेगा | हिन्दुस्तान तथा अमेरिका 
की जगली जातियो की जो स्थिति हुई है, वही गति अहिसक प्रजा 
की कर' दी जायेगी, यह आशका हो सकती है । परन्तु निष्फल हिंसक 
विरोध की अपेक्षा अहिसक विरोध से क्या हमारी ज्यादा दुदंशा हो 
सकती है ? हिंसा से विजय पाने के लिए तुम्हे शत्रु की अपेक्षा अधिक 
भयकर हिसा करनी चाहिए, अधकचरी य। निष्फल हिसा से कुछ नही 
वन आयेगा। अहिंसा अगर सफल हो गयी, तो मानव-परिवार की 
एक दूसरी शाखा के साथ तुम्हारा शान्ति तथा प्रेम का सम्बन्ध कायम 
होगा। और अगर उसका कोई असर न हुआ और आधे रास्ते में 
ही तुम हिम्मत हार गये, तोभी १९१८ ई० में जर्मनी की 

या १९४० ई० में फ्रास की जो दुर्गंति हुई, उससे बदतर तुम्हारा 
हाल नही होगा । ; 
मतलब यह कि अहिसक लडाई में भी हिसक लड़ाई की तरह जोखिम 
तो उठानी ही पडती हूँ । हिंसा में सामनेवाले को हराने के लिए क्रूर 
बहादुरी की जहरत होती हैँ | अहिसा में बिना हाथ उठाये जोखिम का 
सामना करते की शान्त बहादुरी की ज़रूरत होती है। भस्त्रधारी सिपाही 
की क्र बहादुरी के पीछे हो सका तो लडाई की जोखिमो से वच जाने 
की वृत्ति हं।ती हैँ । यह वृत्ति केवल आत्मरक्षण या जान बचाने की ही 
नही होती, मारक और आत्मरक्षक दोवो तरह की होती है । शान्त 
बहादुरी में जोखिम से भागने का तो प्रयत्न ही नही होगा। इसलिए 
बचने की वृत्ति का सवाल ही नही हूँ । और मारक वृत्ति तो हरगिज् 
हो ही नही सकती । मध्ययूग मे अपनी निर्दोषता सिद्ध करने के लिए 
जिस प्रहार की अग्नि-परीक्षाएँ--जैसे कि तपे हुए लोहे का गोला 
उठाना आदि--ली जाती थी, उनसे इस प्रसग की उपमा दी जा 
सकती हैँ । 
इसके अलावा लड़ाई की तैयारी के रूप और लड़ाई के दौरान में 
भी हिंसा और अहिसा दोनो में वेगवान रचनात्मक कार्यक्रम की एक-सी 
ज़रूरत होती हैं । जैसा कि विनोवाजी ने अपने एक लेख में कहा हँ-- 
यूरोप की लड़ाई हिंसक साधनों से हिसक उद्देश्यों की पूर्ति के 
लिए हो रही है । हमारी लडाई अहिंसक साधनों से अहिसक उद्देश्यों 
कौ पूर्ति के लिए होगी । इन दोनो में यह बहुत बडा अन्तर होते हुए भी 
उस हिंसक लडाई से हम कई बाते सीख सकते हे । लड़ाई के साधन 
चाहे जैसे क्यो न हो, आजकल का युद्ध सामुदायिक तथा सर्वागीण 
सहयोग का एफ ज़वर्दस्त प्रयत्त होता ह । यद्यपि इस॑ प्रयत्न का फलित 

विध्वसक होता है, और यद्यपि यह भी मान छलिया जाये कि 
उसेका उद्देश्य भी विध्सक होता है, तथापि यह प्रयत्न स्वय प्राय: सारा- 
का-सारा विधायक ही होता है । कहते है कि जर्मनी ने सत्तर लाख 
फौज खड़ी की है । आठ करोड के राष्ट्र का इतनी बडी फ़ौज खड़ी 
करना, उतने बड़े पैमाने पर लड़ाई के हथियार, औजार तथा साधन- 
सामग्री प्रस्तुत करना, चुने हुए लोग फौज में भरती करने के बाद बाकी 
के लोगो द्वारा राष्ट्रीय ससार चलाना, सम्पत्ति की धारा अव्याहत गति 
से प्रवाहित रखने के लिए औद्योगिक योजनाएँ यथासम्भव अखड जारी 
रखना, तमाम पाठशालाएँ आदि बन्द करना, नित्य की' जीवन-सामग्री 
के व्यक्तिगत स्वामित्व के अधिकार पर सरकारी कब्जा जमा लेना, 
जिस प्रकार विश्वरूप-दर्शन में आँख, कान, हाथ, पैर, सिर, मुंह अनन्त 
होते हुए भी हृदय एक ही दिखाया गया है, उसी प्रकार, मानो सारे 
राष्ट्र का हृदय एक करना--यह सब इतना विद्ञाल और इतना सर्वतो- 
मृख विधायक कार्यक्रम है कि उसके सहारप्रवण होते हुए भी हम उससे 
बहुत कुछ सीख सकते हें ।” 
११ 
अहिंसा की शर्ते 

अब अहिंसक सगठन की शर्तों का विचार करे । 

इसका विचार करते हुए साधारण मनुष्य में जितनी अहिंसा या 
हृदय की उदारता होती है, उससे अधिक की उम्मीद मेने नहीं की 
है। जैसा कि पहले अहिसा की व्याख्या करते हुए कहा जा चुका । 
व्यवहार्य अहिंसा में हिसा का अभाव और उदारता की ओर झुक्राव या 
रुख होता है । इसमे स्वार्थ-बृत्ति का सम्पूर्ण अभाव नहीं हैं। परन्तु 
न्यायी स्वार्थ-ब॒द्धि है । 

मतलव यह कि जनता को नीचे लिखी वाते अच्छी तरह समझ 
लेती चाहिएँ .- 

१. हर परिस्थिति मे--सगुस्प के लिए चाहे कितना ही बड़ा कारण 
क्यों न उत्पन्न हुआ हो या हिसा करने या चोट पहुँचाने की कितनी ही 
अनुकूलता क्यों न हो, उसे हिसा से परहेज ही रखना चाहिए। 

२ विरोबी ने चाहे कितना ही खराब बीर द्ुप्टता का वर्ताव क्यो 
न किया हो, तोभी उसका बदला लेने की या बदला ब्ा जायेगा ऐसी 
उम्मीद नहीं करनी चाहिए । उसे अपनी उदारता बताने को तेयार रहना 
चाहिए और नेता हमेशा उदारता दिखायेगे ही, ऐसा मान लेना चाहिए ॥ 

३, सफलता मिलने पर भी किसी प्रकार के अनुचित ल्यूभ उठाने 
की इच्छा नही रखनी चाहिए । 

४ अगर ऐसे बनू चित लाभ या हक प्राप्त हुए हो जो विरोबी 
के साथ या जनता के किसी वर्ग के साथ अन्याय करनेवाले हो तो उन्हें 
छोड़ने के लिए तैयार हो जाना चाहिए 

५ जिनकी स्थिति अच्छी हो, उन्हे अपनी दौलत अपने से कमनसीव 
लीगो के साथ वॉटकर भोगनी चाहिए । दलित और बेकार जनता के 
लाभ के सारे कार्यक्रमो को उन्हे उदारता से बढाना चाहिए | 

६ जिस तरह का असहयोग ज़मानों से हमारे देश में चछता आया 
उसमे और जिस तरह का अहिसात्मक असहयोग आज हमारे सामने 

पेज किया गया है उसमे जो अन्तर है, वह भी छोगो को समझ लेना 
चाहिए । रूढ असहयोग में गरीर पर प्रत्यक्ष प्रहार किये विना विरोधी 
की जितनी हिंसा की जा सके, उतनी की जाती थी। उसमे विरोधी के 
प्रति प्रेम, करुणा, उदारता जैसी भावनाएँ नहीं थी। सख्त दण्ड दिये 
विना अथवा उसे नीचा दिखाकर झुकाये बिना, उसके खिला क असहयोग 

है 


बन्द नही किया जा सकता था। विरोधी हमारा टेढे रास्ते गया हुआ 
भाई है और उसे हमे फिर-से सहो रास्ते पर छाना चाहिए, यह भावना 
उसमे नही थी | बल्कि यही भावना थी कि वह हमारा दुष्मन है और 
उसे कुचल डालना चाहिए। अहिसात्मक असहयोग में विरोधी की तरफ 
कुछ दूसरी निगाह से देखना होता हूँ । यह कभी नहीं भूलना चाहिए कि 
अहिंसात्मक लडाई का मकसद प्रतिपक्षी को कडी हार देना या उसपर 
सोलह आने विजय पाना नही है, वरन्‌, जिसमे दोनों के आत्म-गौरव 
की रक्षा हो, इस प्रकार की स्थायी सुलह स्थापित करना है । इसमे 
पुशत-दर-पुरत चलनेवाली अदावत कायम करने की वृत्ति नहीं होती । 
वल्कि उचित परिस्थिति उत्पन्न होते ही उस असहयोग को खत्म करने 
देने की मन्‍्गा होती है । असहयोग की मात्रा भी परि स्थिति की ज़रूरत 
के अनुसार बढायी या घटायी जाती है । 

७. जैसा कि पहले कहा जा चुका हैँ लोगो को बहिसात्मक 
प्रतिकार मे रही हुई सलामती के बारे में गलत कल्पनाएँ नही करनी 
चाहिएँ । युद्ध की सारी जोखिमे इसमे भी हूँ । केकिन वेर या बदला 
लिया गया, ऐसी वडाई मारने का सत्तोष प्राप्त करने की आशा इसमें 
किसी कदर नही हे । गम्भीर घीरज और दृढता से अग्नि-परीक्षा देने 
की लोगो की तैयारी होनी चाहिए । 

८ लोगों को अपने नेताओ पर पूरा-पुूरा भरोसा रखना चाहिए । 
नेताओ को पसन्द न्‌ आयें, ऐसा कोई समझौता उन्हे स्वीकार नहीं करना 
चाहिए और न किसी दूसरे की सलाह से उनके सुझाये हुए कार्यक्रम में 
हेर-फेर ही करना चाहिए । उनको अपने नेताओं में यह विश्वास होना 
चाहिए कि न तो वे देश को किसी के हाथ बेचकर बरबाद करनेवाले हें, 
और न जनता को जरूरत से ज्यादा तकलीफ या जोखिम में डालनेवाले | 

24 
संचालकों की योग्यता 

इतना तो हुआ सामान्य जनता के समझने के लिए । 

परन्तु जब देशव्यापी सगठन करवा हो, तब प्रांतीय और स्थानीय 
नेताओं और कार्यकर्ताओं का भी एक खासा समूह होना चाहिए । देश 
के नेताओं द्वारा ठहरायी गयी राष्ट्रगीत और अहिसात्मक लड़ाई के 
सिद्धान्त उन्हे अच्छी तरह समझने और हजम करने चाहिएँ । यही नहीं, 
वरन्‌ जनता को वे बातें समझाना और स्थानीय परिस्थिति के अनुसार 
उन्हे लागू करने में खूब गक्ति भी दिखानी चाहिए । ग्रांधीजी 
का बलवान की अहिंसा वाला सूत्र खासकर उनपर छागू हैँ। 
मेरी समझ में उसका अर्थ यह है कि जो ऐसा मानते हे कि हमारे 
पास हथियार और दूसरे सावन नही है, इसलिए हमें अहिंसा का उपाय 
ग्रहण॑ करता पड़ता है, उन्हे इस आन्दोलन के समझाने का या 
मार्गदर्शन, सगठन या नियत्रण का भार अपने ऊपर नही लेना चाहिए ! 
इस आन्दोलन का सचालन उन्हों व्यक्तियों द्वारा होना चाहिए, जिनका 
विव्वास हैं कि अहिंसा हिंसा की वनिस्वत केवल नैतिक दृष्टि से ही 
नही वरन्‌ व्यावहारिक दृष्टि से भी वढ़िया है और वह न सिर्फ हमारे ही 
लिये, वल्कि जो देश पर से पैर तक नये-से-लये हथियारों से लैस हे, 
उनके लिये भी हूँ । और यह कि कमजोरी, आत्म-विश्वास का अभाव 
तथा लाचारी से अहिसा की नही, वल्कि हिंसा की बृत्ति उसी तरह 
पैदा होती है, जैसे कि कोरी खुदगरज्ी ह्वेप से । 

सुनने में वात कुछ अटपटी भले ही लगे, तोभी सच यह हैं कि डर 
से भरा मनृष्य हमेशा शरण ही नही लेता, वल्कि जनूनी (उन्मत्त)लड़ाका 
भी वन जाता हूँ । जब उसके अपने या उसके बच्चों की जान का खतरा 

हो, तब बिल्ली म कितना जनून पैदा हो जाता है, सो हम जानते हे। 
फिर यह भी नही कि सिर्फ कायर ही शरण चाहने हो । वीरो को भी 
शरण में जाने की नौबत आती है । लडाई के शुरू में तो हरएक 
प्रजा यही कहती है कि जबतक हमारा एक भी आदमी ज़िन्दा है, तब- 
तक हम बराबर लडते रहेगे । हम मरेगे, लेकिन झकेंगे नही। परन्तु 
राजस्थान के इतिहास के थोड़े-से उदाहरण छोड़ दिये जाय, तो दुनिया 
की तवारीख में अक्षरश इस प्रकार के कितने उदाहरण पाये जायेगे ? 
हाँ, हरएक देश और यूग में मुट्ठी-भर ऐसे वीर तो पैदा होते ही रहेगे, 
जो बदनामी से जीना कभी पसन्द नही करते । परन्तु सारी सेना या प्रजा 
के नाम पर ऐसी वीरता आम तौर पर पायी नही जाती । सेनापति और 
सिपाही स्वाभिमान के लिए लडते तो है । उसके लिए कुछ दिन तक अपना 
सारा तन, मन, घन जोखिम में भी डालते हे । और यह भी हो सकता है 
कि उसे बचाने की कोशिश करने पर भी उसकी आहुति हो जाये। परन्तु 
सारी आशा नष्ट हो जाने पर भी स्वाभिमान के लिए जान देनेवाले 
लोगो की संख्या बहुत बडी नही होती । ज्यादातर छोगो में स्वाभिमान 
की अपेक्षा जीने की तृष्णा अधिक्र बलवान होती हैं। और न हमेशा 
यह भी देखा गया हैकि जो बहादुरी के लिए मशहूर है, ऐसे जुझारू 
वत्ति के लोग भी स्वाभिमान के बिना जीना पसन्द ही नहीं करते। 
पसिर सलामत तो पगडी पचास'वाली कहावत में बहुतेरे आदमियों का 
विश्वास होता है और इसलिए दरअसल मर जान की बनिस्बत बदनामी 
से और कमरतोड़ मेहनत मशक्कत करके भी ज़िन्दगी निबाह लेना ही वे 
पसन्द करते है । 

मतलूब यह कि ऐसा मानने के लिए कोई सबूत नहीं है कि जान- 
बूझकर निहत्या रहकर मरने का निश्चय करनेवाले वीर की अपेक्षा 


ष्८ ग्रहिसा-विवचन 


शस्त्रवारी मनुष्य का उसी प्रकार का निम्बब अधिक बलवान होगा । 
लेकिन जिसे इसके बारे मे शक हो, उसे अ्िसक लटाई का अगुआ नहीं 
वनना चाहिए । बाहर सुरक्षित अन्तर पर रहकर वह उदारता से 
दूसरी मदद देता रहे, तो उससे भी वह आन्दीलन और प्रजा की अधिक 
सेवा कर सकेगा । 

दूसरे, स्थानीय नेता और कार्यकर्त्ता अगुर छीगो के प्रेम ओर इज्जत 
के पात्र न हो, तो वह आन्दोलन छोकप्रिय नही हो सकता । 

वे अप्रिय और प्रतिप्ठाहीन दो कारणों से हो सकते हूँ :-- 

लोगो का उनमें यह विश्वास नहीं कि वे नि.स्वार्थ, सच्चे और 
अपने पक्ष से बेईमानी न करेगे । अथवा सरकारी अधिकारियों 
या सन्‍्यासियों की तरह वे लोगो से अछूग और दूर रहते हे; उनके साथ 
मिल-जुल कर नही । इसके कारण उनके ओर जनता के बीच एक गहरी 
खाई पैदा हो जाती है भीर ऐसा हो जाता हैं कि मानो दोनो अपनी- 
अपनी जुदी-जुदी दुनियाओं में रहते हो। कार्यकर्ता जनता की कम- 
जोरियो को जानते तो हे; लेकिन उसकी झझटो, हॉँसों और भावनाओं 
की वे कदर नही कर सकते । राष्ट्रीय आन्‍्दीौलन से जनता के मूक अस- 
हयोग का कारण कई बार कार्यकर्ता और जनता के बीच पडा हुआ 
फासला ही होता है। जाहिर है कि जबतक जनता के विश्वास का 
पात्र न बन सकनेवाला पहला वर्ग दूर नहीं होगा और जनता से अलग 
रहनेवाला दूसरा वर्ग अपने बर्ताव में उचित सुधार करके जनता के 
नजदीक नहीं आयेगा, तबतक अहिसा का सन्तोप-कारक संगठन नहीं 
हो सकेगा । 

तीसरे, व्यवहायं अहिसा तथा अहिसात्मक लडाई के क्‍या माने हूँ 
यह अगर .अच्छी तरह समझ लिया जाय, तो काग्रेस की रचनात्मक 

| प्रवृत्तियो को पक्की बुनियाद पर रखने और तेजी से चलाने का महत्त्व 
समझने में मुश्किल नहीं होगी । जनता में स्वावलूम्बन का आग्रह, 
आत्म-विश्वास का बल और राष्ट्र के अन्दर 'छिपी हुई आत्मशक्ति का 
भान ज़ाग्रत करना हैं । अलग-अलग कौमों मे इस प्रकार की. एकता 
कायम करनी है कि जिससे वे एक ही शरीर के जुदे-जुदे अवयवों की 
तरह एक-दूसरे से जुडी रहे । समानता, न्याय और मेलू-मिलाप की 
बुनियाद पर उनके आपसी' सम्बन्ध मजबूत करने है । कही भी बडप्पन या 
छोटेपन का खयाल न रहनें पाये । न तो जनता मे गृण्डेपन से डरने या 
स्वाभिमान-शून्य आजिजी करने की आदत रहनी चाहिए न दूसरो को 
झुक़ाने का बदमिजाज था लाचार होकर अपमान सहलेने की वृत्ति रहनी 
चाहिए, और न दम्भ, धोखेबाजी या खुशामदी वृत्ति ही रहनी चाहिए। 
और यह सब तालीम बिना जबरदस्ती किये देनी है । सिर्फ कवायद में 
ही नही, परन्तु अधिकारी व्यक्तियो के साथ सभी तरह के व्यवहार में 
सीना तानकर खडे होने की हिम्मत लोगो में आनी चाहिए--मगर 
बिना अपनी शराफत छोड़े । दलित, भूखे, परित्यक्त और बुरे रास्ते पर 
चलनेवालो से भी भाईचारा कायम करना है । धनवानो को समाज के 
हित के लिए अपने भण्डार खोलना सिखाना है । यह सब तभी हो 
सकता है, जबकि रचनात्मक कार्यक्रम को तेजी से चलाया जाये और 
बनी नेता और कार्यकर्ता खुद त्याग, सादगी और हाथ खोलकर दान 
करने की मिसाल पेश करे। 

चरखा चलाना तो रचनात्मक कार्यक्रम को गति देने की कार्यकर्ता 
की छगन का एक पहला कदम-सा है। नेताओं और कार्यकर्ताओं के 
लिए वह स्व॒राज्य की कीमत का उतका पूरा हिस्सा नही है--सिर्फ 


वानगी हैँ । रचनात्मक कार्यक्रम की जुद्दी-जुदी विगतो का प्रचार तथा 
है 

रे 


सुधार करते रहकर उन्हे बाकी की कीमत चुकानी है । स्व॒राज का 
अर्थ सिर्फ विदेशी सत्ता और हमारे सम्बन्धों का आखिरी फैसला करना 
ही नही है, वरन्‌ देश के जुदे-जुदे राज्य, प्रात्त, कौमो तथा सस्क्ृति, 
भाषा, समाज-रचना और आशिक हितो के कारण अलूग-अलछग वर्गो 
में बेटे हुए लोगों के साथ हमारा अवता तथा उनका आपस का सम्बन्ध 
ठीक करता भी हैँ । इतने पर भी जो स्वराज और रचनात्मक कार्यक्रम 
का सम्बन्ध न समझ सकते हो, उन्हे कम-से-कम ऐसा स्थान स्वीकार 
करना चाहिए, जिससे वे प्रगति को रोकनेवाले ब्रेक न वन जायें। 
श्३ 
सर्वोपरि सण्डल 
अब जनता के सर्वोपरि मण्डरू के स्वरूप और कर्तव्यों के बारे में 
थोड़ा विचार करता हूँ । 
अगर हिन्दुस्तान को एक स्वतन्त्र और अपने अहिसात्मक राज्य 

तथा समाज-रचना के द्वारा जगत को पदायें-पाठ देनेवाला देश बनाना 
हो, तो हमें ऐसी स्थिति को पहुँचता चाहिए, जिसमें प्रजा-हित 
की हरएक वात में आखिरी मार्गदर्शन कराने का अधिकार किसी एक 
सर्वोतरि सत्ता को दिया हुआ हो। उसका स्थान मन्‌, मूसा या मुहम्मद 
के समान होना चाहिए। यह सर्वोपरि सत्ता जनता के किसी एक ही 
सर्वेमान्य नेता के हाथो में है या सम्पूर्ण सहयोग से काम करनेवाले 
किसी छोटे-से मण्डल को सौपी गयी है--बह बहुत महत्त्व की बात 
नही है । अगर उस नेता या नेता-मण्डल ने अहिंसा को अपनाया है 
और बगर जनता के प्रेम और आदर पर ही उसकी सत्ता की डोरियाँ 
हिलगी हुई है, तो विश्वास किया जा सकता है कि वह नेता या नेता- 
मण्डल जान-वृझकर लोगों का महित नही करेया,। 

इस सर्वोपरि सत्ता की तरफ से कार्य के बारे में जो-जो सूचनाएँ 
निकले, उनपर लोगो को विना हेर-फेर किये विश्वास और उत्साह से 
अमल करना चाहिए। फौजी तन्‍त्र में 'ऐसा क्यो ?” पूछने का भी 
अधिकार नही होता । अहिंसक तनत्र में एक हृदतक ऐसा क्‍यों ?* 
सवाल किया जा सकता है। लेकिन जब अगुआ विनती करे कि मेहर- 
बानी करके अब सवाल पूछना बस कीजिए, तो प्रश्न बन्द करने चाहिएँ 
और अमल शुरू करना चाहिए | अहिंसक नेता जबरदस्ती कुछ नही करा 
सकता । इसलिए आमतौर पर वह अपनी सूचताओ के मूलभूत 
(बुनियादी) कारण भरसक स्पष्टता से समझाने की कोशिश करेगा ही । 

में समझता हूँ कि कोई भी व्यक्ति या मण्डल लगभग सारी प्रजा के 
सर्वोपरि पद पर तभी पहुँच सकता है, जबकि सभी महत्त्व की कौमो, 
जातियो और वर्गों के आन्दोलन करनेवाले मण्डलो के बहुत भारी बहु- 
मत का विश्वास उसे मिला हो । सम्भव है कि आन्दोलन करनेवाली 
एक सस्था जिस जाति या वर्ग के लिए बोलने का दावा करती हो, उसके 
भी बहुत बडे हिस्से के सच्चे हितो की हिफाजत दरअसल वह न करती 
हो । लेकिन, फिर भी, वह अपने आदमियो में और दूसरे लोगो में शका, 
ना-समझी, बृद्धि-मेद और अस्पष्ट विचार पैदा करने के छायक ताकत 
कमा लेती है । इसलिए या तो प्रामाणिक विरोधी से समझौता करने की 
पूरी-प्री कोशिश करनी चाहिए या फिर उस मण्डल की अप्रामाणिकता 
इतनी खुल जानी चाहिए कि जिससे उसकी जाति के और दूसरे लोगो में 
भी उसकी कोई वकत न रहे । 

१४ 
संगठन की ज़रूरत 
सगठित प्रयत्नो की ज़रूरत विस्तार के साथ समझाने की आवश्य- 

कता नही होनी चाहिए। लेकिन कुछ लोगो का यह खयाल है कि 
“अहिसा में सगठन से ज्यादा फायदा नहीं होता--खासकर तब जबकि 
उसका हेतु हिसा का विरोध करता हो; क्योकि बहादुरी एफ व्यक्ति 
का स्वाभाविक्र तेज है और चाहे वह व्यक्ति अकेला हो या एक झुण्ड में 
हो, उसका वह तेज प्रकट हुए बिना नही रहेगा। लेकिन डरपोकपन 
एक मनुष्य में रहा हुआ अँथेरा है, इसलिए कई डरपोक आदमियो की 
बनी हुईं टोली में कुल मिलाकर घना अँधेरा ही होगा | इसलिए सगठित 
करने का प्रयत्न न करने से ही अहिसा का अच्छे-से-अच्छा सगठन होता 
है ।” यह भी कहा जाता है कि “सगठन केन्द्रीकरण (सेन्ट्रलाइजेशन) 
की ओर झुक जाता है, और उसका रुख हिंसा की ही तरफ होता है। 
इसलिए सगठत का झुकाव हिंसा की ओर होता है और असगठन का 
अहिसा की ओर ।” 
मेरे नम्र मत से ये सब विधान वाजिब से ज्यादा व्यापक भाषा में 
'पेश किये गये है। बहादुरी और कायरता, ताकत और कमजोरी छूत के 
रोग जैसे है । यह हो सकता है कि दो जनो में अकेले जोखिम मे उतरने 
की हिम्मत न हो। यदि वे दोनो अपने अपने डर की पोटलियाँ लेकर ही 
जोखिम के मौके पर इकद्‌ठे हो और अपने साथी में जो कुछ साहस-वृत्ति हो, 
उसे घटाने मे ही उसका उपयोग करें, तो इन दोनो के सगठन से उपजी 
हुई कायरता उनकी हरएक की कायरता से भी बढ सकती है । लेकिन 
अगर हरएक का हेतु जोखिम का सामना करने में एक-दूसरे से ताकत 
हासिल करना हो, तो उनके सगठन से कमजोरी घटेगी और ताकत 
बढेगी । मतछब यह कि उचित वृत्ति से और अच्छी तरह किये हुए 
संगठन में हरएक सदस्य की व्यक्तिगत शक्तियों के जोड़ की बनिस्वत 
ज्यादा शक्ति पैदा होनी चाहिए । 

फिर केन््रीकरण (सेन्ट्रलाइज्ञेशन) और विकेद्धीकरण (डिसेन्ट्रढाइ- 
जेशन) के सिद्धान्त मे से किसी एक ही को अपने में पूरा उसूल मान 
लेना भूल है । हरएक में कुछ फायदा है और कुछ नृकसान । न तो हमे 
केन्द्रीकरण की भव्यता से चौधियाना चाहिए और न विकेन्द्रीकरण की 
सादगी पर रीझ जाना चाहिए । केन्द्रीकरण और विकेन्द्रीकरण के आखिरी 
सिरे छोडकर, जिस परिस्थिति का सामना करना हो, उस परिस्थिति में 
जनता के लिए ज्यादा-से-ज्यादा हितकर क्‍या होगा, इस दृष्टि से जीवन 
के क्षेत्र में और हरएक कदम पर इन दोनो का उचित मिलाप कहाँ करना 
चाहिए, इसकी खोज करके उनमे उचित फेर-बदल करने चाहिए। 
व्यवहाय अहिसा में स्वार्थ-वृत्ति का सम्पूर्ण अभाव नही है । इतना ही 
कि वह अन्यायी नहीं है । और इसलिए वह शुद्ध अहिसा अथवा अति 
भलाई के नाम के लायक नहीं है । लेकिन उस तरफ को झूकती है, 
इतना ही । वही बात अहिंसक सगठन की भी है। केन्द्रीकरण और 
विकेन्द्रीकरण का उचित मिलाप करने की हमेशा कोशिश करते रहना 
होगा । यह मिलाप हरएक जगह और हरएक समय पर अरूग-अरूग 
तरह का होगा । परन्तु, जब-कभी किसी ध्येय को सिद्ध करने के लिए 
कोई जोरदार काम करना हो, तब सगठन के बिना काम ही नही 
चढेगा | कुछ बातो में उसका सचालन और नियन्त्रण केन्द्र से करना 
पडेगा । कुछ बातो में हरएक शाखा का मार्ग स्वतन्त्र होगा । 


श्र 
छोटे-से-छोटा संगठन 
इसपर से हिन्दुस्तान में छोटे-से-छोटे सगठन के स्वरूप और कार्य- 
क्षेत्र के विचार पर आता हूँ । इसकी निस्वत में यहाँ जो विचार रख रहा 
हैं, उन्हे कोई मेरे आखिरी और पके हुए विचार न भाने | इस समय मेरे 

जो विचार हे, उन्हीको प्रकट कर रहा हूँ, उनमे हेर-फेर होने की पूरी 
सम्भावना है । 

कई कारणो से मेरा ऐसा मत बनता जा रहा है कि आम तौर पर 
एक-एक गाँव को सगठन या पञ्चायत का छोटे-से-छोटा क्षेत्र या इकाई 
बनाना ठीक नहीं है । एक कसस्‍्वा ( करीब दस हज़ार की आवादी 
का ) और उसके आस-पास के गाँवों को इकाई का छोटे-से-छोटा 
हलका या महाल बनाने में मुझे कोई हर्ज नही मालूम होता । में यह 
ज़रूरी समझता हूँ कि एक ग्राम-मण्डल या महार में दस या पढ्रह 
हजार से कम आबादी न हो और उतनी बस्ती के गाँवों के समुदाय का 
एक ही क्षेत्र हो । उसी प्रकार बडे शहर और उनके आसपास की 
बस्तियो का एक ही मण्डल मानना चाहिए । 

हरएक ग्राम-मण्डल में कार्यकर्ताओं के एक ही तन्‍्त्र को सेवा 
करनी चाहिए और उन सबको सम्मिलित ज़िम्मेदारी से काम करना 
चाहिए हाँ, वे अपनी प्रवृत्तियों के अलग-अलग महकमे बना सकते है 
और हरएक महकमे की अलग-अलग समितियाँ भी बना सकते हे । उसी 
प्रकार ग्राम-मण्डल के एक-दूसरेसे जुडे हुए उप-विभाग भी वनासकते है । 

यह जरूरी नही है कि इस तनन्‍्त्र की रचना के लिए बाकायदा चुनाव 
हो । वे अपने आप ही मुकरंर हो जाये, तो कोई हज॑ नही है; क्योकि 
एक वात पक्की है कि अगर जनता के सभी प्रमुख दलो को ग्राम-मण्डल 
में विश्वास न हो और अगर वह नौजवानों को बडी तादाद मे आकषित 
न कर सकता हो, तो वह ज्यादा काम कर ही नही सकेगा। लोग उसके 
कामो में योग दे, यही उसके वाज़ाप्ता चुने हुए होने की निशानी है । 

ज़िला, प्रान्तीय, मध्यस्थ जैसी ऊपर की सस्थाओ के उसे मज्री 
देने की बाबत यह नीति हो सकती है कि अगर एक ही ग्राम-मण्डल मे 


हित 

काम करनेवाले बहुत-से तल्त्रो में नाम कमाने के लिए होड़ हो रही 
हो, तो एक को भी मजूरी न दी जाये | हरएक से कह दिया जाये कि 
या तो वह मजूरी के बिना काम करे, या सब मिलकर काम करने का 
कोई रास्ता निकाले । तन्‍त्र के भीतरी झगडें उन्हे अपने आप निपटाने 
चाहिएँ; ऊपर की ससस्‍्था को उनमे दखल देने से इनकार करना चाहिए 
और जबतक वे अपने झगड़े निपटाते नही हे, तबतक किसी भी तस्त्र को 
मज्री नही देती चाहिए । 

हरएक तन्‍त्र को अपना विधान और नियम बना ही लेने पडेगे। माग- 
दर्शन के लिए कुछ नमने सुझाये जा सकते हे । लेकिन उनमें अपनी योग्यता 
के मृताबिक हेर-फेर करने की आज़ादी हरएक को होनी चाहिए | कुछ 
बनियादी सिद्धान्त बेशक सबके लिए समान रहेगे ही। तन्त्र की प्रवत्तियो 
में नीचे लिखी प्रवृत्तियो में से कुछ तो ज़रूर गिती जायेगी -- 

१. अहिंसा के पालन में चुस्त रहनेवाले सेवको का एक दल बनाना, 
जो ज़रूरत होने पर चौकी या पहरा दे और लूट-खसोट, हमला, हुल्लड़, 
आग, बाढ या दूसरे सकटो के मौके पर सेवा करे; 

२. ग्राम-मण्डल का आथिक सगठन, याने उसकी पैदावार आयात- 
निर्यात, उत्पत्ति, बँटवारा, बिक्री वगरा का नियमन करना; 

३. ग्राम-मण्डल के खादी तथा दूसरे उद्योगो का सगठन करना; 

४. बेकारी मिटाने के काम शुरू कराना; 

५. बुढे, बीमार, अपाहिज, कगाल वगैरा के लिए राहत के काम 
या दान खोलना; 

६. गुण्डे, शराबी, वदचलत वगरा को सुधारने के काम शुरू करना; 

७. हरिजन तथा दूसरे छोगो की तरक्की के काम करना और 
उनकी सामाजिक तथा दूसरी दिककते दूर करना, 

८. (साक्षरता-प्रचार के अलावा) छोगो का सामान्य ज्ञान बढ़ाना; 

०. ( सरकारी या खास संस्थाओ की प्रवृत्तियों में रही हुई कमी 
को पूरा करने की गर्ज से ) स्त्री-शिक्षण; 

१०. ( इसी तरह कमी पूरी करने के लिए ) बुनियादी तालीम 
तथा साक्षरता-प्रचार; 

११. ( इसी तरह कमी पूरी करने के लिए ) दवा, स्वास्थ्य और 
सफाई ( सैनिटेशन ) के काम; 

१२ प्रजा के चरित्र को ऊपर उठाना; 

१३. ग्राम-मण्डल में वसनेवाली अलग-अलग कौमो, जमातो और 
दलो के आपसी सम्वन्ध सुधारता; 

१४. जीव-दया ; 

१५. लोक-प्रिय, सस्ते और नेतिक दृष्टि से हितकर मनोरजन, 
खेल-कूद, उत्सव, कथा-कीतेन, गायन, भजन, मेले, प्रदर्शिनियो वगरा का 
आयोजन करना; 

१६. रास्ते, नाले, पुल वगेरा दुरुस्त करने जैसे लोकोपयोगी काम 
अपनी मेहनत से करना । ( यह सरकारी कामों के अछावा या उसकी 
मदद लेकर भी हो सकता है ); 

१७. पड़ोस के ग्राम-मण्डलो से सहयोग करना; 

१८, ऊपरी ओर मध्यस्थ संस्थाओं से निकट सम्बन्ध रखना । 

इसके साथ-साथ पैसो या चीज़ों के रूप में चन्दा इकट्ठा करने का 
एक महत्त्व का काम हरएक तन्त्र के ज़िम्मे रहेगा। उसके लिए वराबर 
हिसाव-किताव और नोघ ( विवरण ).रखना भी एक काम माना जा 
सकता हैं । 

यह ज़रूरी नही है कि हरएक तन्‍्त्र इस तरह की हरएक विगत 

उठा ले । अगर किसी ग्राम-मण्डल में इनमे से किसी काम में निपुण 
कोई स्व॒तन्त्र सन्‍्तोषजनक संस्था हो, तो वह मण्डल उस काम को 
अपनी सूची में से कम कर सकता हैं । 


१६ 
उपसंहार 

प्रचक्र के किसी प्राचीन काल मे हिन्दुओ के पूर्वजो ने--वर्ण-व्यवस्था 
से भिन्न, मगर उसके अनुकरण मे--ज्ञाति या जाति-व्यवस्था जारी की । 
उसकी रचना केवल धन्धे पर नहीं, बल्कि अनेक भेद-दशेक निर्मित्तो 
पर हुई--जैसे, जाति ( रेस ) वतन, धन्धा, धर्म, भाषा वर्गरा । कुछ 
अर्से तक यह व्यवस्था काठ के समात्र जड नहीं थी, बल्कि रबड़- 
जैसी लचीली थी । इसलिए विदेशियों को हज़म करके और समाज में 
हरएक का उचित स्थान नियत करके सारी जनता का एक ही महान 
प्रजा के रूप मे पहचाना जाना सम्भव हुआ । इस प्रकार बनी हुईं प्रजा 
का प्राचीन "आये! नाम ही जाता रहा और जातियो की एक-दूसरे से 
कुछ हद तक बिलकुल अलग रहने की खासियत होने पर भी सारी 
प्रजा ने 'हिन्दू' नाम मे एकत्व पाया । आगे चलकर--जेसा कि सभी 
सजीव शरीरो और तन्‍्त्रो में होता है--उस व्यवस्था में बुढापे की 
ख़राबियाँ पैदा हुईं। वह जीर्ण और शीर्ण होकर काठ के' समान 
कठिन हो गयी और बाद में आनेवाले विदेशियो को उचित रीति से 
अपने आप में मिला लेने की या जाति-व्यवस्था के बाहर रहे हुए अथवा 
बहिष्कृत किये गये समूहो को अपने आपमें समा लेने की शक्ति गंवा 
बेठी । इसलिए अब सुधरी हुई नीव पर भारतीय प्रजा की एक नयी 
व्यवस्था का निर्माण करना आवश्यक हो गया हैं । 

वर्ण-व्यवस्था और जाति-व्यवस्था की कल्पना में अहिंसा का ही 

चीज था; परन्तु वह वरायनाम था । समाज के कमज़ोर यथा रोपपात्र 
बने हुए लोगो का शोषण करना, उनके स्वाभिमान को ठेस पहें- 
चाना या उनकी ढोरो जैसी हालत कर डालूना आदि की तरह की सृक्ष् 
हिंसा का उसमें निषेध नही था । इसके अलावा सभी जातियो की 
सामाजिक समानता और हरेक मनुष्य की राजनैतिक तथा नागरिक 
अधिकारो की समानता उसमे मंजूर नहीं की गयी थी । 

फिर भी, अहिंसा की नीव पर समाज-रचना करने का वह प्रयत्त 
था और उसकी बदौलत नि.गस्त्र लोगो ने सफल रीति से अपनी 
ताकत दिखाने की शक्ति पायी थी | सदियों तक वह व्यवस्था उपयोगी 
साबित हुई । 

उस जमाने में यात्रा करने और सन्देश भिजवाने के साधनो की कमी 
को देखते हुए एक तरफ से इस ज्ञाति-व्यवस्था के अखिल भारतीय स्वरूप 
'पर और दूसरी तरफ से उस व्यवस्था के जगह-जगह पैदा किये हुए 
रूपो की विविधता पर हमे अचम्भा हुए विना नही रहता। इसका 
यही अर्थ है कि किसी ते एक नया विचार जनता के दिल में पैदा कर दिया 
और वाद में लोगों ने उस विचार को स्वयं-प्रेरणा और सदूवृद्धि से 
व्यवहार में विकसित किया । उसी विचार को नये और विश्ेष शुद्ध 
रूप मे प्रजा में फिर से बोवा चाहिए और यह विश्वास रखना चाहिए 
कि लोग उसे समझेंगे और बढ़ायेंगे । 

गीता में कहा गया है कि हरएक कं अपनी प्रकृति द्वारा नियोजित 
कममार्ग का धामिक रीति से अनुसरण करना चाहिए । इसी को उसका 
स्ववर्म कहना चाहिए । स्ववर्म के आचरण मे यदि मृत्यु आवे, तो वह 
उसे भी अच्छा समझे , परन्तु परवर्म को भयकर समझे । (अ० ३।३५) 
यह विचार प्रकृति के नियमों के अनुसार ही है। 

हरएक प्राणी और योनि में एक अत शक्ति मौजूद है । उसकी 
बदौलत वह अपने शरीर के अवयवो में और अपनी जीवन-निर्वाह-पद्धति, 
रहन-सहन और व्यवस्था मे इस तरह के हेर-फेर कर सकता है और 
खास ढाँचे पैदा कर सकता है, कि जिससे इर्द-गिर्दे की परिस्थिति 
में बह टिक सकता है और शक्तिमान होता है । इतना ही नही, वरन्‌ 
कुछ दर्जे तक अपने शत्रुओ के सामने डटे रहने की और उनका मुका- 
बला करने की ताकत भी हासिल करता है। ऐसा करने मे वह प्राणी 
(या योति) अपने प्रतिकूल परिस्थितियों का अनुकरण नही करता । 
बल्कि अनुकूल परिस्थितियों से ही बोध लेता है । वह शत्रु के आयुधो 
और रीतियो को ग्रहण नही करता; वरन्‌ बिल्कुल ही नयी और 
कभी-कभी शत्रु से उल्टी ही तरह की युव्तियाँ खोजता है । जैसे घास 
का टिड्डा जिस तरह की पत्तियों में रहता हो, उसी तरह के रूप-रग 
धारण करता है। साँप और नेवले के बीच सनातन बैर माना जाता 
है। इसलिए हरएक ने अपने-अपने खास तरीके और हिकमते खोजी 
हैं, जिनकी बदौलत किसी का स्वेथा नाश नही हो सकता । 

मनृष्य-मनृष्य के बीच इस तरह का योति-भेद तो नही है । परल्तु 
जब कोई मानव-जाति संस्कृति की पसनन्‍्दगी के कारण या बाह्य परि- 
स्थितिवश शेष मानवजाति से बिल्कुल जुदी परिस्थिति और सयोगों 
में जा पडी हो, तब कहा जा सकता है कि उस जाति के लिए एक 
अलग तरह की नियति (भाग्य) या एक खास कत्तंव्य (मिशन) पैदा 
हो गया है । इसलिए उसे आक्रमणकारी जातियो का सफलता से मुका- 
बला करने के लिए अपने जीवन-निर्वाह और समाज-व्यवस्था के खास 
तरीके का विकास करना चाहिए। कारण कि इस दृष्टि से वह एक 
अलग ही योनि के प्राणी जैसी परिस्थिति में हैं। उसीके अनुकरण 

से हम ताकत नही कमा सकते--खास कर जब हमें ऐसा मालम होता 
हो कि समग्र मानव-जाति के हित में भी हमें सौंपा हुआ विशेष कत्तंव्य 
(मिशन) अथवा हमारे लिए नियत संस्कृति ही विशेष उचित है । 

ऐसी विशेषता प्रकट करने की अत.शकक्‍्ति हमारे अन्दर मौजूद हे 
ही --प्रकृति के नियम से होनी ही चाहिए । परन्तु उल्टी दिश्या में के 
जानेवाले प्रलोभनो के बावजूद भी जब हम दृढ़ता से उसमें चिपटे रहेगे 
तभी वह बढ सकेगी । 

अगर हमें अपनी विशेष नियति या मिशन मे श्रद्धा हो, तो हम 
निशचय ही यह आशा कर सकते हे कि संसार में से हिसा को बिल्कुल 
मिटा देना मुमकिन न हो तो भी, हिसा का सफल मुकाबला करने के 
लायक शक्ति तो अहिसा में है ही । 

१ 
भूमिका 

कई वर्ष बीत गये। शायद सन्‌ १९२५१ या २३ की बात है। 
अमलनेर का तत्त्वज्ञान-मन्दिर देखने गया था। महाराष्ट्र ' के एक प्रसिद्ध 
अध्यापक, जो अब दिवगत हो चुके है, उस वक्‍त वहाँ काम करते थे । 
उन्होने मुझसे कहा कि उस सस्था में रहनेवाले विद्वान्‌ पौर्वात्यः और 
पाव्चात्य तत्त्वज्ञान का सूक्ष्म अध्ययन करके पौर्वात्य तत्त्वज्ञान, विशेष- 
कर वेदान्त, कितना श्रेष्ठ और पूर्ण है--यह्‌ सिद्ध करने का प्रयत्त करते 
है। अपनी ससस्‍्था की बहुत-सी जानकारी देने के बाद उन्होने मुझसे 
सत्याग्रहाश्रम का हाल पूछा। मेने बतलाया । बाद मे वे मुझसे कहने लगे, 
“देखिए, मे सच कहता हूँ । आप बुरा न मानिए । हम लोगो को आपकी 
यह अहिंसा बिलकुल नही जँचती । यह तो गाघीजी का एक खब्त है । 
वह मनृष्य स्वभाव के विरुद्ध है !” वगैरा वगरा | 

ऐसा कहा जा सकता है कि यह राय--अगर सारी महाराष्ट्रीय जनता 
के मत की नही, तो कम-से-कम जिस शिक्षित वर्ग ने आजतक महाराष्ट्र 
का जनमत बनाया है और उसका नेतृत्व किया हँ--उस वर्ग के मत की 
प्रतिनिधिरूप है । 

अपनी जो राय बन गयी हो उसे साहित्यिक और ताफिक शक्ति 





१.' यह लेखमाला मराठो 'पुरुषार्थ' मासिक के लिए मूल मराठी में 
लिखी गयी थो, इसलिए इसमें महाराष्ट्र का उल्लेख अधिक हैँ । 

से बडी कुशलतापूर्वक प्रतिपादन करने फी कला में यह विद्वान्‌वर्ग सिद्धहस्त 
है । इसलिए लोगो में दूसरे किसी मत के प्रति श्रद्धा उत्पन्न करने के लिए 
पहले इस विद्वान्‌वर्ग के मंत में क्रान्ति कराना जरूरी हो जाता हैं । जवबतक 
हम इनका मत-परिवर्तेन नहीं कर सकते तबतक चाहे साधारण जन-स्व- 
भाव दूसरी तरह का और अहिसा-शक्ति के अनुकूल क्‍यों न हो, तो भी 
लोगो की सारी शकाओ का निराकरण हम नही कर सकते । चैतन्य की 
सभी शक्तियों का यह धर्म हैं कि साशक अवस्था में वे अपना पूर्ण और 
बलवान स्वरूप प्रकट नही कर सकती । कारण स्पष्ट है । स्वस्थ शरीर 
में किसी रोग के जन्तु पैदा कर देना जितना आसान है उतना आसान 
उसका निरसन करना नही है । इसी तरह भ्त्रम उपजा देना आसान हैं, 
हटाना कठिन है । उसके लिए केवल साहित्यिक मौर ताकिक कला ही 
काफी नही है । बल्कि वार-वार अनेक प्रत्यक्ष प्रयोगो द्वारा अनुभव करा 
देने की तथा लोगो की वृत्तियो को भिन्न संस्कारो द्वारा नये ढाँचे में 
ढालने की ज़रूरत होती है । इसलिए इस काम के लिए अहिसा-शक्ति 
का प्रतिपादन करनेवाले साहित्यकारों और ताकिकों की अपेक्षा उस 
शक्तित के कुशछ सेनापति अधिक योग्य है । उन्हे अपने अहिसा के प्रयोगों 
द्वारा विद्वानों के मतपरिवर्तंन का प्रयत्त करना चाहिए। वे सफल ही 
होगे यह कहना तो मुश्किल है; क्योकि छुटपन से जो मत कायम हो 
जाता है वह एकाएक नहीं बदछता | और अगर मत बदल भी जाये तो 
भी स्वभाव नही बदलता, और मत बदलने की चेष्टा करनेवाले के प्रति 
मत्सर का भाव पैदा होना सभव है । यह विषय केवल मत से सम्बन्ध 
रखनेवाला नही है । यह स्वभाव का सवाल है । इसलिए मत-परिवर्तन 
कराने का प्रयत्न करनेवाले पर ऋ्रोध भी आता है । फिर भी, यद्यपि वर्त॑- 
मान बिद्वानो का मत न बदले, तो भी अहिंसा के सफल प्रयोग नयी पीढ़ी 

के जीवन को नये ढाँचे में ढालने मे सहायक होगे और साधारण जनता 
जल्दी ही उन्हे मान्य करने लगेगी । 

मतलब यह है कि जिनका आज अहिंसा में थोडा-बहुत विश्वास है, 
उन्हे जो विद्वान उसे नही मानते उनका साहित्य और तके हारा मत- 
प्रिवर्तत कराने की झझट में पडने की जरूरत नही है । बल्कि वें अहिसा 
के सफल प्रयोग कर दिखाने का और नयी पीढी मे अहिंसा-वृत्ति निर्माण 
करने का प्रयत्न करे । पृथ्वी अपने आपकी और सूर्य के चारो तरफ 
घूमती हैं । ऐसा कहनेवाले लोग किसी जमाने में पागल समझे जाते थे । 
किसी जमाने के वैज्ञानिकों को यह असम्भव प्रतीत होता था कि हवा 
की अपेक्षा भारी पदार्थ के बने हुए विमान भी हवा में उड सकेगे । इसी 
प्रकार आज के मानसशास्त्री और विज्ञानवेत्ता इस बात पर जोर देते हुए 
पाये जाते है कि “अहिंसा साधारण जनस्वभाव के प्रतिकूल है, और 
“प्राणिमात्र मे कुदरती तौर पर रही हुई आत्मरक्षा की प्रेरणा मे से हिसा 
का उद्भव हुआ है, इसलिए अहिंसा कुदरती नियम के विरुद्ध है 
लेकिन इसके बावजूद भी जिन लोगो की बुद्धि को अहिंसा जँचती है,. 
अनुभव की दिल्ला में अपना कदम लगातार आगे बढाते रहना चाहिए । 


० 
सामाजिक विशेषताओं के बारे में भ्रम 
आजकल यह कहने का रिवाज जोर पकड रहा है कि “हर एक मनृष्य 
की एक खास प्रकृति होती है और प्रत्येक समाज की भी एक प्रकृति-विशेष 
होती है। महाराष्ट्रीय स्वभाव अमुक प्रकार का होता हैँ, गुजराती अमुक 
तरह का, बंगाली ऐसे होते है, कानड़ी वैसे होते हे मुसलमान में फ्लाँ खासि- 
यते होनी ही चाहिएँ”--आदि-आदि तरह की बाते हम आजकल बहुत 
जोरो से कहने छंगे हे । सारी की सारी कौम या प्रान्त के विषय मे इस 

तरह की कोई राय कायम कर लेता अल्प अनुभव का परिणाम है । समझ- 
दार लोगो को ऐसे विचार हरगिज नही फैडाने चाहिएँ । वल्कि उन्हे तो 
विषय मे इस तरह कोई अपने प्रान्त के लोगो की ऐसी धारणाएँ दर 
करने की कोशिश करनी चाहिए । ऐसी गलत घारणाओं की बदौलत प्रातो 
में परस्पर विद्वेप पैदा होता हूँ | फिर ये धारणाएँ बिल्कुल ऊपरी होती 
है । उनके कारण आक्षेपित समाज के लोगो का स्वभाव बदलता हो, सो 
बात नही । उदाहरण के लिए, महाराष्ट्र में अगर यह घारणा हो कि 
गुजराती लोग भावना-श्रवान होते हे या महाराष्ट्र के देशस्थ ब्राह्मणों की 
ऐसी धारणा हो कि कोकणस्थ ब्राह्मण भावनाजृन्य होते हे, अथवा कोक- 
णस्थ ब्राह्मणो की यह धारणा हो कि देश स्थ फूहड होते है, तो उसकी 
बदौलत जो गुजराती व्यवहारकुणल हूँ, जो कोकणस्थ भावुक है, या जो 
'देशस्थ व्यवस्थित हे उनका स्वमाव बदलने की कोई सम्भावना नही है । 
फिर, जब किसी समाज के लेखक या वक्‍ता अपने समाज के 
विपय में यह कहने लगते हे कि “हम ऐसे हे और वैसे हे, हमें फलानी 
चीज़ जँचती हैं और ढिमकी हरगिज नही जँंच सकती, हमारे खून में 
यह हैँ और वह नही है, हमारी परम्पर। अमृक है” आदि-आदि--तब 
एक खतरा पैदा हो जाता है; क्योकि ऐसी बाते बार-बार दोहराने 
से जो सस्कार स्वभावगत न हो, वे भी उन वातों के लगातार 
सुनते रहने से पैदा होने छगते है । “गाघीजी गृूजराती हे इसलिए हमे 
'पसन्द नही है; अहिसा भावनामय है, इसलिए हम उसके खिलाफ है; 
लोकमान्य ने अहिसा का प्रतिपादव नहीं किया, इसलिए उसे हम नहीं 
चाहते; श्री समर्थ रामदास के साहित्य में हिसा या मुसलमानों के ढेष 
'को स्थान हैं इसलिए हम भहिसा और साम्प्रदायिक एकता की वाते 
सुनना नही चाहते; तुकाराम महाराज ने भी दुष्टो का नाश करने के 


मनुष्य की स्वभावगत अहिसावृत्ति ६४ 


पक्ष में अपनी सम्मति दी है, इसलिए अहिंसा धर्म हमारे प्रान्त के लिए 
अनुकल नही है; अहिंसा जैनो और बौद्धों की है; वह हिन्दुओ की नही 
है ।/-.इस प्रकार के सस्कार करते रहने से, अहिसावृत्ति उत्पन्न होना 
सम्भव और उचित हो, तो भी वह चित्त में घर नही कर सकती । 
मतलब यह कि बुद्धिमान मनुष्य को यह उचित नही है कि वह 
हर एक सत्‌ या असत्‌ वृत्ति को प्रान्त-स्वभाव बनाने की चेष्टा करे । 
अगर हिंसा ही उचित हो तो उसकी नीव केवल महाराष्ट्र में ही मजबूत 
हो, यह काफी नही है । अगर अहिंसा ही उचित हो तो केवल गुजरात 
में उसका विकास होने से काम नही चलेगा । हिंसा, अहिंसा या दोनों 
के कम-अधिक मेल--जो कुछ भी मनुष्य-जाति के लिए उपयुक्त हो -- 
का विकास प्रत्येक मनुष्य में कराने की कोशिश होनी चाहिए । हिसा- 
अहिसा, दया-क्रोध, क्षमा-दण्ड आदि गुण-वृत्तियाँ है, न कि कर्म-वृत्तियाँ 
या धच्धे-पेशे । गुणो में व्यक्तिगत कम-ज्यादापद हो सकता है । लेकिन, 
भोगोलिक या जातीय कारणो से विशेषता नही होनी चाहिए । कम से 
कम वह पैदा करने की कोशिश तो कभी नहीं करनी चाहिए । कमें- 
वृत्तियो--धन्घो--में वैसा प्रयत्न किया जा सकता है | उदाहरण के 
लिए समूद्र के किनारे रहनेवाले लोगो में परम्परा से नाविक-विद्या की 
निपुणता उत्पन्न की जाये तो उसमे कोई दोष नहीं। समतल भूमि पर 
रहनेवाले लोगो को खेती-बाड़ी की कुशलता सिखायी जाये तो हज 
नहीं। लेकिन अहिंसा, शौये, भय, उदारता, कृपणता आदि गुणों की 
वृत्तियाँ आम तौर पर सवंत्र विकसित होनी चाहिएँ । तात्पर्य यह है कि 
अगर अहिसा एक हीन या हानिकारक वृत्ति हो तो वह कही भी नही 
होनी चाहिए । और बगर वह उदात्त और लछाभदायी हो,--मगर महा- 
राष्ट्र में उसके विकास के लिए काफी कोशिश न की गथी हो--तो अब 
५ 

वह चेष्टा करनी चाहिए । केवल प्रान्त या जाति के अभिमान से उसकी 
अवगणना या निषेध करना न तकंसगत है न स्वार्थंलाधक । 


३३ 
केवल ग्राकृत प्राणी 

काम, कोघ, लोभ, भय आदि के समान अहिसा दया, क्षमा, उदारता 
आदि वृत्तियाँ भी प्राणिमात्र में निसर्गंतः: मौजूद हें । ऐसा एक भी 
जीव नही है जिसमें अहिंसा लेशमात्र भी न हो। में यह भी स्वीकार करता 
हूँ कि हिंसा का नाम निशान भी न हो ऐसा देह-धारी अबतक कभी पैदा 
नही हुआ है । मनृष्य को छोड़कर दूसरे जीवो की हरएक योनि में विविध 
वृत्तियो का विकास विशेष प्रकार से हुआ है । 'यह गाय सीधी है, वह उदण्ड 
है', इस तरह के कुछ व्यक्तिगत भेद भले ही पाये जाते हो; लेकिन अक्सर 
ये भेद बहुत छोटे दायरे मे रहते हे । शायद ये भेद पालतू जाववरो में ही 
पैदा होते हैं । कौवे, चिड़ियाँ, गीदड, चीले वगरा आज़ाद प्राणियों में 
उनके जाति-स्वभाव ही पाये जीते हे | व्यक्तिगत स्वभाव-भेद कम-से-कम 

इतने स्पष्ट तो नही होते कि वे नजर आये । 
लेकिन मनृष्य की बात कुछ और हो गयी है । वहाँ प्रत्येक व्यक्ति 
तथा भौगोलिक, राजनैतिक, धारमिक या जातीय बन्धनों से संबद्ध मानव- 
समूह ने इस वृत्ति का विकास या ह्यास भिन्न-भिन्न परिमाण में किया 
हुआ पाया जाता है । मनृष्य केवल प्रकृति के बस नहीं रह गया है। 

वह अपनी वृत्ति मे प्रयत्नपूर्वक फर्क भी करता है । 
फिर भी, एक पीढ़ी या एक व्यक्ति के जीवन में यह परिवर्तेत एक 
खास मर्यादा में ही हो सकता है । प्रकृतिधर्म में आमूल परिवतेन नहीं 
किया जा सकता । इसीलिए गीताकार को कहना पडा कि.-- 

सहशं चेष्टते स्वस्यथाः प्रकृतेज्ञानवानपि ॥ 
प्रकृति यान्ति भूतानि निग्रहः कि करिष्यति ॥ 
और अर्जुन का जाति-स्वभाव जानकर उससे कहना पड़ा -- 
यदृहंकारमाशित्य न योत्स्य इति मनन्‍्यसे । 
मिथ्यष व्यवसायस्ते प्रकृतिस्त्वां नियोच्ंयति ॥ 
स्वभावजेन कौन्तेय निबद्धः स्वेन कर्मणा। 
' कत्‌ नेच्छुसि यन्मोहात्‌ करिप्यवशो5पि तत्‌ ॥ 
तात्पयं यह कि मनृष्य मे भिन्न-भिन्न प्रकार के स्वभाव तथा वृत्ति 
पैदा करने का सतत प्रयत्न प्राचीन काल से ही होता आया है । लेकिन 
एक अवधि मे या व्यक्ति में उस प्रयत्न को मर्यादित सफलता ही मिरू 
सकती है । इसी प्रयत्न के पर्यायवाची शब्द हे--सस्क्ृति, सस्कारधर्म, 
शिक्षा, तालीम, सिविलिज्ेशन, कल्चर आदि । 
इन प्रयत्तोी की और भी एक मर्यादा है | सस्कार बदलने का 
कितना ही प्रयत्न करने पर भी मूल वृत्तियों का आमूल उच्छेद कभी 
नहीं हो सकता । अर्थात्‌ अगर अहिंसा मानव-स्वभाव की एक मूलवृत्ति 
हो तो उसका किसी एक व्यक्ति या समाज से अत्यन्त उच्छेद होना 
असम्भव हैं । वह अपने विकसित रूप में भले ही न रहे, किन्तु बीज रूप 
में तो अवश्य रहेगी । चाहे यह बेलि बहुत बडे क्षेत्र मे न फंले, तो 
भी वह अपने छोटे-से नपे-तुले दायरे मे तो अवश्य रहेगी । उसमें बडे- 
वडे फल भले ही न लगे, लेकिन छोटे अवश्य लंगेंगे। एक पीढी में वह 
सूख गयी-सी मालम हो, तो भी दूसरी पीढी में वह फिर पनपेगी । परन्तु 
बहिसा-गून्य व्यक्ति या समाज बन ही नहीं सकता । उसी तरह अगर 
हिंसा भी मूलवृत्ति हो, तो उसके लिए भी यही कहना पड़ेगा। 
तब हमे सबसे पहले इस बात ,की खोज-बीन करना जरूरी हे कि 

है 


(हिंसा और अहिंसा में से मनृष्य की मूल वृत्ति कौन-सी है ? और यदि 
ये दोनो उसकी मूल वृत्तियाँ हो, तो एक दूसरे से उनका मेल कंसे 
कराया जाये ? 
इसका शोध करने के लिए “हिसा' और “अहिसा---दोनो शब्दो को 
झुक निर्चित अर्थ देना जरूरी है । अन्यथा, वहुत-सी चर्चा फिजूल जायेगी । 
“हिसा! और अहिसा? की व्याख्या 
वीज रूप से देखा जाये तो अहिसा का अर्थ हें--अपनी खुद की 
शारीरिक, वाचिक या मानसिक इच्छाएँ, कल्पनाएँ, आदर्श, सुख, 
आवश्यकताएँ आदि का दमन कर दूसरे जीव का सुख बढाने दुःख 
घटाने के लिए सतोषपूर्वक त्याग करने की वृत्ति । और हिंसा का अथ् हैं 
दूसरे जीवो की झ्ञारीरिक, वाचिक या मानसिक इच्छा, कल्पना, आदर्श 
सुख, आवश्यकता आदि की पर्वाह न करते हुए अपना ही सुख बढाने या 
दु-ख घटाने की वृत्ति । 
इसमें दो बातें है । अहिसा में दूसरे के लिए खुद खपने की गौर 
उसमे सतोप मानने की स्पष्ट वृत्ति होती है। हिसा के लिए दूसरे को दुःख 
देने की, या उससे राजी होने की स्पष्ट वृत्ति आवश्यक नही हैँ। केवल 
अपने को सुख हो, अथवा दु.ख न हो और दूसरे के सुख-दु ख की पर्वाहिं 
न हो, इतना काफी है । यानी अहिसा में स्पष्ट भावना खुद कुछ कष्ट 
सहने की है । और हिसा में स्पष्ट भावना स्वार्थे-सिद्धि की और जीवना- 
गिलापा की हैं | जब जीवनाभिलाषा सुगमता से सिद्ध नही होती तव 
इस लापर्वाही में कठोरता पैदा होती हैं। यह कठोरता प्राणिमात्र में 
जो सहज हिसा हुँ उसका परिस्थिति के कारण बना हुआ विक्वृतरूप है । 
वह हमेशा आवश्यक नही होती । इसलिए यह नही कहा जा सकता कि 
यह प्राणि-स्वभाव है । 

कोई प्राणी जब दूसरो के प्रति उदासीन या निष्ठुर होता है, तब 
वह हिंसक बनता है । जब वह दूसरो के प्रति मोहवश, करुणा या 
अन्य किसी भावना से प्रेरित होकर अपनी उदासीनता था कठोरता 
छोडकर उसकी चिन्ता करने लगता है, तब॑ वह अहिंसक बनता हे । 
हरएक प्राणी में ये दोनो वृत्तियाँ निसगेंसिद्ध हैं । दूसरो के लिए त्याग 
करने की. वृत्ति का अगर कुदरत से ही अमाव होता और वह वृत्ति 
बाद में कृत्रिमरूप से प्राप्त की गयी होती, तो ससार मे प्राणि-सृष्टि 
सभव ही न होती । जन्तुमात्र अपनी सतान के लिए, और कई बार 
अपनी जाति तथा बन्धुओ के लिए, और कभी-कभी तो दूसरी जातियो 
के लिए भी नित्य या नैमित्तिक त्याग करता है, इसीलिए प्राणियों का 
सृजन और पालन हो सकता है । जिन योनियों में सामूहिक जीवन का 
विकास हुआ है उनमें यह वृत्ति विशेष परिमाण में बढी है। इन प्राणियो 
में से मनृष्य एक है । 
एक दृष्टि से देखा जाये तो मनुष्येतर प्राणियों मे स्वार्थ-साधन की 
वृत्ति की अपेक्षा त्याग की वृत्ति अधिक बलवती पायी जाती है। स्वार्थ- 
सिद्धि के लिए वे दूसरे प्राणियों का नाश करते तो हे, लेकिन उसमें 
बहुत-सी मर्यादाएँ होती हे । कभी-कभी एक ही जाति के दो व्यक्तियों में 
लडाई होकर वे एक दूसरे की जान भी ले लेते हे। परन्तु हिख्र प्राणियो 
में भी कभी ऐसा नही देखा जाता कि एक ही योनि के दो दल, एक दूसरे 
पर आक्रमण कर युद्ध कर रहे हो । एक जाति के चूहे दूसरी जाति के 
चहो को भले ही मार डाले, लेकिन एक ही योनि के चूहो का एक 
समूह स्व-योनि के दूसरे समूह से दल वनाकर लडाई नही करता । मत- 
लव यह कि मनुप्येतर प्राणियों के जीवन मे आमतीर पर व्यक्तिगत 
हिंसावृत्ति है। दूसरी योनियो के प्राणियों के नाझ् के लिए हिंसा का 

त्तात्कालिक सगठन भी क्वचित्‌ पाया जाता है । परन्तु आमतौर पर 
हिंसक सगठन अर्थात्‌ सगठित हिंसा नही पायी जाती । 

लेकिन जिन प्राणियों मे समूह-जीवन पाया जाता है उनमे थोड़े या 
अधिक परिमाण में अहिसक सगठन होता ही है । यह कहा जा सकता 
है कि अहिसावृत्ति के विकास के बाद ही प्राणियों में समूह-जीवन की 
योग्यता पैदा होती है । या यो कह लीजिए कि किसी कारण से समूह- 
जीवन की अभिलाषा पैदा होने पर अहिसक संगठन की आवश्यकता 
अतीत होने लगती है । परन्तु प्राणि-जीवन का निरीक्षण करने से यह 
निश्चितरूप से ज्ञात हो जायेगा कि अहिसक सगठत और समाज-जीवन 
का पारस्परिक समवाय-सबध है । । 

अहिंसक संगठन में मनृष्यः कोई अपवादरूप जन्तु नही है । मनुष्य 
चाहे बिलकुल बरबर अवस्था में हो या बिल्कुल अद्यतन सभ्यता की 
अवस्था में हो उसके लिए एक समाज के रूप में जीवित रहना तभी 
सभव है जबकि व्यक्ति व्यक्ति तथा परिवार के लिए, परिवार जाति 
के लिए, जाति राष्ट्र के लिए और राष्ट्र अखिल समाज के लिए, विवेकब॒ल 
या भावनाबल से त्याग करता है, चाहे यो कह लीजिए कि व्यवस्थित 
समाज की स्थापना का ही दूसरा वाम अहिसक सगठन हैं । 

लेकिन मनुष्य जौर दूसरे प्राणियों मे एके बडा भेद है। पालतू 
जाववरो के सिवाय दूसरे सारे प्रागी केवल प्राकृत हे । वे प्रकृति की 
प्रेरणा से व्यवहार करते हे और उसके नियमों के अधीन होकर रहते 
है। स्वग्नकृति या बाह्बप्रकृति में कोई परिवर्तत करने की कोशिश 
नही करते । मनुष्य भी अन्त मे प्रकृति की प्रेरणाओ और नियमो के अधीन 
ही तो है । लेकिन एक हृदतक वह अपनी और बाहच प्रकृतियो में परि- 
वर्तन कर सकता है । यह परिवतेन विक्ृत और सस्कृत दोनो तरह का 

हो सकता है । अर्थात्‌ मनृष्य प्राकृत, विकृत और सस्कृत--ऐसा त्रिविध 
प्राणी है। त्रिगण (सत्तव, रज, तम) के समान प्रकृति सस्क्ृति और 
विक्ृति भी हरएक मनुष्य में थोड़े या अधिक परिमाण में होती ही है । 
इसलिए हर बात मे मनुष्य का व्यवहार दूसरे प्राणियो की अपेक्षा 
कुछ भिन्न रूप का होता है । उदाहरण के लिए मे ऊपर कह आया 
हूँ कि मनुष्येतर जीवों में नैमित्तिक सगठत का अपवाद छोडकर 
हिंसक सगठन नही होता । जीवना भिलाषा होते हुए भी आमतौर पर 
स्वजाति-शत्र॒त्व नही होता । बल्कि उनके व्यवहार से तो ऐसा प्रतीत 
होंता है कि मानो अहिंसक संगठन से ही जीवन का धारण-पोपण सुचारु- 
रूप से हो सकता है--ऐसी उनकी धारणा हो। अपने खाद्य प्राणियों 
के अतिरिक्त दूसरे प्राणियों को मारने की वृत्ति उनमे साधारण रूप से 
पैदा नही होती परन्तु मनुष्य में जिस प्रकार अहिंसक सगठन का विकास 
हुआ है उसी प्रकार हिंसक सगठन का भी बहुत बडा विकास हुआ हूँ । 
स्वयोनि-शत्रुत्व-रूपी विक्ृति बहुत भद्दी तरह से प्रकट हुई है ।,इसलिए 
उस सगठन का उपयोग केवल खाद्य या पीडक जन्तुओ के सहार तक ही 
सीमित न रहकर वह निर्दोष प्राणियों की हत्या तथा स्वेयोनि के लिए 
भी बेहद काम में लाया जाता है । 
हिंसक सगठत का, यानी लड़ाई की तैयारी का सवाल हमारे सामने 
क्यो उपस्थित होता है ? इसका एक ही कारण हैं । वह यह कि मनुष्य 
में स्वयोनि-शत्र॒त्व अमर्याद है । हजारो वर्षो के अनुशीलन से मनुष्यों में 
यह गण रूढ हो गया है । परन्तु इतना ध्यान में रखना आवश्यक है कि 
यह गण चाहे कितना ही प्राचीन क्यो न हो उसकी वदौलत प्रकृति में 
सस्क्ृति के बदले विकृृति ही हुई है । जिस प्रकार तपेदिक या कोढ 
मनृष्य-समाज में वेद-काल से विद्यमान होते हुए भी विकार ही है, 

विकार ही रहेगे और उखाड़ फेंकने के ही योग्य समझे जायेगे; उसी 
प्रकार स्वयोनि-शत्रुत्व भी, चाहे बाबा आदम के जमाने से ही क्‍यों न 
चला आता हो, एक विकार ही है और उसकी. जड़े खोदना सस्क्ृति 
का उद्देश्य है । 
४ 
अहिंसा, न्याय और साहाय्य 

उपर्थक्त सारी बाते स्वीकार करने पर भी एक प्रश्न रह जाता 
है “जो दूसरे के लिए सतोषपूर्वक त्याग करता है, उसके विषय में हमे 
कोई शिकायत नही है । लेकिन जब एक तरफ स्वार्थ-तृप्ति की विक्ृत 
वृत्ति हो और दूसरी तरफ, सततोषपूर्वक नही, वरन्‌ लाचारी से, त्याग 
करने की परिस्थिति हो, तो उस समय उस दूसरे पक्ष की स्थिति न तो 
प्राकृत' कही जा सकती है और न 'सस्क्ृत' ही । उसे तो विकृृति ही 
कहना होगा । आपकी ही व्याख्या के अनुसार जिसमें त्याग हो परच्तु 
सतोष व हो, उसे अहिसा नही कह सकते । चाहे उसे 'भय' या “नि सहा- 
यता' या और किसी दूसरे ताम से पुकारिए । लेकिन यह तो मानना 
ही पड़ेगा कि वह विक्षृति है । इस प्रकार जब उभयपक्षो में विकृति हो 
तब न्याय के रूप में क विवेक पैदा होता है, जो स्वार्थ-साधु पक्ष का 
निग्रह और त्रस्त पक्ष की सहायता के लिए नि.स्वार्थी मनुष्य को प्रेरित 
करता हूँ । चिडिया बिल्ली का भक्ष्य है । इसलिए अगर बिल्ली चिड़िया 
को पकड़ ले तो दरअसल हमें बिल्ली पर गुस्सा आने का या दखल देने 
का कोई कारण नही होना चाहिए । लेकिन हम यह साफ देखते हैँ कि 
चिड़िया अपनी खुशी से बिल्ली का शिकार नही बनती । बल्कि विवश 
होकर अपनी प्राण-हानि सहन कर लेती है और अधिक निर्बेल है। 
इसीलिए हमारे अन्दर एक न्याय-वृत्ति जाग्रत होकर वह हमे चिडिया 

को बचाने की गरज से बिल्ली का निग्नह करने को प्रेरित करती है इसमें 
बिल्ली को बाज दफा एकाध धौल भी खानी पडती है । यदि विवेक 
से देखा जाये तो बिल्ली पर गुस्सा आने का कोई कारण नही है उस- 
पर भी दया ही आती है । लेकिन फिर भी अगर दुबारा वैसा मौका 
आये तो हम फिर वही करेगे जो अब किया है, क्योकि जब बलवान 
और निर्बेल में अपने-अपने स्वार्थ के लिए संघर्ष पेदा होता है, तो 
बलवान का निग्रह और निर्बेछ की मदद करने की एक बलवान वृत्ति 
हमारे अन्दर उठती है । इसे अहिसा कहा जाये या हिसा ? अब अगर 
सयोग से हम या दूसरी चिडियाएँ उस चिडिया के अन्दर किसी उपाय 
से बिल्ली को हराकर आत्मरक्षा करने का बल पैदा कर सके, तो उस 
वल को विक्ृति क्‍यों कहा जाये ? बल्कि यह क्यो न कहा जाये कि हम 
या वह चिड़िया अधिक सस्कारी बनी ? 

यहाँ चिडिया और बिल्ली भिन्न योनि के जन्तु हे, यह बात सही 
हे । कदाचित्‌ आप कहेगे कि उनके लिए दूसरा नियम होगा 
और मनुष्य मनृष्य के व्यवहार के लिए दूसरा, लेकिन यह क्यो ? अगर 
आदमियो में भी एक व्यक्ति या समूह बिल्ली जेसा बन गया हो और 
दूसरा चिडियो जेसा तो वहाँ भी यही नियम क्यो न लागू किया जाये ? 
इसलिए आपके इस हिंसा-अहिंसा के पृथक्करण मे न्याय-वृत्ति का स्थान 
कहाँ है ? सो तो समझाइए ।” 

अब इसका विचार करे । 

विचार करने से ज्ञात होगा कि न्यायवृत्ति केवल मानूपी वृत्ति है 
दूसरी प्रकृतिवश प्राणियों में न्‍्यायवृत्ति जैसी कोई प्रेरणा नही है, उनमे 
साहाय्य-वृत्ति की प्रेरणा हैँ । खुद कष्ट सहकर भी स्वयोनि के या दूसरी 
योनियो के जन्तुओ की सहायता करने की वृत्ति प्राणिमात्र में पायी जाती 

है। इसी के मानपरूप को हम “न्यायवृत्ति” मसज्ञा देते हैं । मतलछव यह 
कि न्याय-वत्ति प्राणि मात्र में पायी जानेवाली साहाय्य-वृत्ति का ही एक 
रूप है । 

साहाय्य वृत्ति के क्षेत्र में व्यक्ति केवल अपने लिए काम नहीं कर 
सकता । दूसरे प्राणी या दसरो के सतयथ वह स्वयं आ सकता हूँ । केवल 
अपने लिए प्रयत्न करना साहाय्य व॒त्ति नहीं हूँ । वह तो महज जीवना- 
भिलापा--प्रकृति-धर्म-गत हिसा--है दूसरो के लिए खपना साहाय्य वृत्ति 
है । उसमें सतोपपूर्वक खुद त्याग करने की वृत्ति हैं । इसलिए वह अहिसा 
के क्षेत्र में आती है । 

लेकिन दूसरी सारी वत्तियो की तरह साहाय्य वृत्ति ने भी मानव- 
योनि में विक्ृत और सस्क्ृत दोनो रूप लिये हूँ । मूलभूत प्रश्न यह नहीं 
हैं कि न्‍्यायवृत्ति अहिसक है या हिंसक, वल्कि यह कि उसके कौन से रूप 
प्राकृत हे, कौन से विक्रत और कौन से संस्कृत ? न्यायवृत्ति-साहाव्य- 
वृत्ति-अहिसा से भिन्न नही हैं । इसलिए अहिंसा की शूद्धि, वृद्धि और 


सस्क्ति में ही न्‍्यायवत्ति का परिपोप हो सकता है । 

इसलिए यह प्रश्न छोडकर हम अहिसक सगठन के मूल प्रश्न का 
ही विचार करे । 
फू 

आत्म-रच्चा का श्ररून 

इसपर भी पाठक शायद पूछेंगे--- 

“थोड़ी देर के छिए आपका यह सारा कथन मान भी ले तो भी 
हमारे सामने सवाल यह है कि स्वयोनि-शत्रुत्व चाहे एक विकार 
'भले ही हो परन्तु आज वह मनृष्य-समाज में बिलकुल दृढ़ हो गया है । 
इसलिए हमें यह डर सदा बना रहता है कि मनुप्यो की कोई न कोई 


“ मनुष्य की स्वभावगत अ्रहिसाबृत्ति ७८ 


टोली हमपर धावा न बोल दे । इन टोलियो पर दूसरी तरह के सस्कार 
करने का कोई साधन हमे प्राप्त नही है । उनके नेता तो उनका यह 
विकार बढाने की ही कोशिश करते रहते हे और निर्बेल टोलियो के 
सहार के लिए बहुत बडी तैयारी करने मे जुटे रहते हे । ऐसी दशा में 
सिवाय बलवान हिंसक सगठन के हमारे सामने दूसरा चारा ही कौन- 
साहे?” 
यदि यह सवाल आज हमारे सामने व्यवहार रूप मे उपस्थित हो 
जाये--यानी हमे दरअसल पूर्ण स्वराज्य हासिल हो जाये और अपने 
देश का भला-ब्रा जो चाहे सो करने की आज़ादी मिल जाये--तो मे 
ह मानता हूँ कि देश की रक्षा के लिए मौजूदा हालत मे हमे किसी-न 
किसी परिमाण मे हिसक सगठन की आवश्यकता रहेगी, क्योकि देश की 
रक्षा के लिए जो विशेष महिसक सगठन चाहिए उसकी तैयारी हम अब 
तक नही कर पाये है । इसलिए जिस प्रकार काग्रेस की प्रातीय सरकारों 
को पुलिस की नित्य और फौज की नेमित्तिक मदद लेनी पड रही है 
ओर उस रूप में हिसक सामग्री तैयार रखनी पड रही है उसी तरह 
यदि आज ही स्वराज मिल जाये तो अखिल भारतीय काग्रेस सरकार 
को भी-वावजूद इसके कि उसका ध्येय अहिसक हँ-वही करना पड़ेगा । 
लेकिन हमारे सामने आज यह प्रइन उसके व्यवहार रूप मे प्रस्तुत 
नही है । आज जिनपर देश-रक्षा की जिम्मेदारी है, उनका इस सम्बन्ध 
में इतना निश्चय हैं कि भले ही भारतवर्ष एक आवाज से हिंसक साधनों 
का निषेध क्यो न करता रहे और उस दिशा में उनके प्रयत्न में वाधा 
क्यो न डाऊुता रहे, तो भी वे अपना स्वार्थ जानकर हिन्दुस्तान को 
विदेशी आक्रमण से बचाने के सव आवश्यक उपाय करेंगे । 
इसलिए हमारे सामने यह प्रश्न आज ही समाधान के लिए उपस्थित 

नही है । बल्कि इस रूप में पेश है कि भविष्य में अगर अहिंसा से उसे 
हल करना हो, तो वह कहाँ तक सभव हैं और अगर सभव हो तो उसके 
लिए आज ही से कौन-से उपाय करने चाहिए ? । 

इस सम्बन्ध में एक महत्त्वपूर्ण बात ध्यान मे रखनी चाहिए । वह 
यह कि जितना ही किसी प्रजा का अहिसक सगठन बलवान होगा उतना 
ही उसका हिंसक सगठन भी बलवान हो सकता है । अगर अहिसा का 
सगठन निर्वेछ हो तो हिसा का सगठन भी निर्बेल रहेगा, वर्योंकि 
जिस मात्रा में कोई प्रजा सुसगठित, व्यवस्थित, स्वावलम्बी और एक 
होगी उसी मात्रा में वह दूसरी प्रजा का सामना करने के छिए सुसग- 
ठित, व्यवस्थित और एकदिल हो सकेगी । जिस प्रजा में भीतरी 
फूट, अव्यवस्था, परावलूम्बन, बहुशाखाबुद्धि आदि दोष हो वह बल- 
वान हिसक सगठत भी नही कर सकेगी । अगर हिंदुओं को मृसल- 
मानो के खिलाफ, मुसलमानों को हिन्दुओ के खिलाफ, या सारे हिन्दु- 
स्तानियो को अग्नेज़ो के खिलाफ अथवा सारे साम्राज्य को जापान, 
जमनी आदि के खिलाफ हिंसक उपाय काम में लाने हो, तो हरएक को 
अपने-अपने उद्देश्य के अनुसार अपने-अपने दायरे में--थानी सारे हिंदुओो 
को, सारे मुसलमानों को, सारे हिन्दुस्तानियों को या साम्राज्यान्तर्गत 
सारी प्रजाओ को आपस में--सच्चे दिल से एकता करनी पडेगी। 
अगर हिन्दुओ मे आपस की फूट हो, मृसलूमानों मे भीतरी सघष हो 
या हिन्दुस्तानियों में आपसी झगड़े हो अथवा साम्प्राज्य की भिन्न-भिन्न 
प्रजाओ में अन्त कलह हो तो दुश्मन के खिलाफ बलवान हिंसक संगठन 
भी नही किया जा सकता। 

मतलब यह कि जिस तरह असत्य की कोई स्वतन्त्र प्रतिष्ठा नही 
हैं उसे किसी न किसी सत्य के आधार पर ही खड़ा होना पड़ता है उसी 

तरह हिसक सगठन की भी कोई स्वतत्न प्रतिष्ठा नही हैं । अहिसक संगठन 
की नीव पर ही' उसका निर्माण हो सकता है। 

इतना तो हमे निविवाद रूप से मानना ही पड़ेगा कि स्वाधीनता 
प्राप्त होने पर अफगानिस्तान, रूस, जम नी, जापान वगरा का मुकाबला 
करने के लिए हमे हिंसक साधनो से काम लेना पडे या न पडे, तो भी 
हमारे अपने देश का बलवान अहिसक सगठत करना नितानत आवश्यक 
हैं। इसके बिना न तो हम हिंसा का बलवान सगठन कर सकेंगे और न 
आत्मरक्षा ही । 

हिंसा के संगठन से हम यूद्ध का साज-सामान, फौजी तालीम और 
वफादार फौज---इतना अर्थे समझते है । इसमे युद्ध का साहित्य कितना 
और किस प्रकार का हो यह तो उस जमाने के वैज्ञानिक आविष्कारो 
पर निर्भर रहेगा । आखिर वह निर्जीव साधन है । वहां सवाल सिर्फ 
पैसे का और भंडार भरने का ही है । लेकिन फौज जीवित साधन हूँ । 
इसलिए उसका उचित प्रकार से शिक्षित होता मुख्य चीज हैँ । भगर 
आज्ञा पारून करनेवाले शिक्षाप्राप्त निष्ठावान सिपाही न हो तो सारे 
अद्यतन साधनो के होते हुए भी विजय प्राप्त नही हो सझती । 

किसी भी देश में इस प्रकार के सेनिको की संरुया कुल जनसख्या 
का एक छोटा-सा अश ही होती हैँ । लड़ाई छिड जाने पर भी प्रत्यक्ष 
युद्ध-कार्य मे लगे हुए सैनिक या सेना के साथवाले लोग बहुत नही 
होते । उनसे कई गुने ज्यादा सैनिकेतर नागरिक अपने-अपने घरो में 
होते हैं । वे कई तरह की असुविधाएँ सहकर और कई प्रकार का 
त्याग करके सारा काम चलाते हैं और सेनिको की मदद करते हूँ । 
सैनिक वर्ग मे आम तौर पर केवल हट्टे-कट्टे नौजवान ही होते है, शेप 
सारी आवालवुद्ध जनता अहिसक सगठन के द्वारा, लेकिन हिंसा में 

श्रद्धा हो जाने के कारण युद्ध जारी रखने मे मदद करती है । खुद 
त्याग करके सहायता करने की आम जनता की यह तत्परता ही बहुत 
. बड़ी मात्रा में युद्ध की सफलता का कारण होती है । हिंसक युद्ध के 
लिए भी असैनिक जनता का यह अहिंसक सगठन अनिवार्य है । 

आँकड़े देखने से विदित होगा कि सौ में पच्चीस आदमी भी हिंसा 
के प्रत्यक्ष काय में भाग नही लेते। लेकिन इन पच्चीस नौजवानो 
को मौका आने पर खून करने को प्रवृत्त करने के लिए हमे जनता के 
दिल में यह विकार निरन्तर पैदा करना पडता है कि मानो हिंसा ही 
जीवन-निर्वाह की कुजो हो। सुनने मे मजेदार मालूम हो, ऐसी युद्ध- 
कथाएं रचकर जिन्हे हमने अपना दुश्मन मान लिया है उनके प्रति 
बचपन से ही द्वेष पैदा करने के लिए सच्ची और झूठी बाते गढ़ 
कर द्वेष-बुद्धि से ओतप्रोत वातावरण बनाना पडता हैँ । इस सारे प्रयास 
का फल इतना ही निकलता हूँ कि होनहार तरुणो का एक ऐसा छोटा- 
सा दल तैयार होता है जो विपक्ष के जितने आदमी हाथ उठा सके 
उनके प्रति आततायी के जैसा व्यवहार करने के लिए प्रवृत्त होता है 
और मनुृप्यो में स्वयोनि-शत्र॒ुत्व रूपी विकृति जीवित रखता है । यह 
विक्वति प्रकृति विरुद्ध, नीतिविरुद्ध, और अध्यात्मविरुद्ध है । 

अब मान लीजिए कि व्यापक हिंसा करने के लिए प्रजा मे जिस 
अहिसक संगठन की आवश्यकता है, वह सव हम अच्छी तरह कर रहे है । 
सारी प्रजा में एकता स्थापित करते हे । आपस के धामिक, प्रान्तीय, 
जातीय और आर्थिक कलह और अन्याय निपटाते हे । जनता को स्वाव- 
लम्बन से अपने सारे काम करने की शिक्षा और प्रेरणा देते हे । उसे 
संयम और परिश्रमशीलता की आदते डालते हे । एक दूसरे के लिए 
त्याग करने की निसगदत्त वृत्ति का सिंचन और अनुशीलूत कर उसे पुष्ट 

करते हे । “मनुष्य जाति को दूसरे प्राणियों की अपेक्षा स्मृति, तक, 
विवेक, भाष। आदि की जो विशेष देन मिली है उसका उद्देश्य मनुष्य- 
जाति के एक छोटे-से अश के भोग-विलास की सिद्धि नही हैं। वल्कि 
उसके द्वारा समग्र मानव-जाति का और दूसरे प्राणियों का भी हित- 
सम्पादन होना चाहिए ।”--इस प्रकार के सस्कार भी देते जा रहे है तो 
जिस प्रकार हिंसक राज्य हिंसक सेना के लिए विकारवश जनता मे से 
कुछ बहादुर और साहसी' सिपाही पाने की उम्मीद रखते हे, उसी प्रकार 
ऐसे सस्कारी जनता में से कुछ बहादुर, साहसी परन्तु अहिंसक सैनिक 
पाने की आशा क्यो न की जाये ? 

'प्राणास्त्यक्वा घनानि च' की वृत्तिवाले बहादुरो की| जरूरत 
दोनो तरह के सगठनो के लिए होगी । दोनो में स्वदेशभक्ति की 
जरूरत समान होगी । परन्तु जहाँ हिसक फौज को, जिसे उसने अपना 
शत्रु माना हैं उस जनता के प्रति घोर ह्वपबुद्धि से विक्ृत होना पडता 
है, वहाँ अहिंसक सेना को शत्रु के प्रति भी करुणा तथा दया की और 
उसके हित के लिए त्याग करने क्री प्रफुल्लतर वृत्ति का विकास अपनें 
अन्दर करना पड़ेगा। उचित पद्धति से प्रयत्न करने पर यह असम्भव क्यो 
माना जाये? 

शूरता सिर्फ हिंसा में ही बसनेवाला गुण नही है । वह एक स्वतत्रवृत्ति 
है । वह हिंसक मनुष्य मे भी हो सकती है और अहिंसक मनुष्य में भी । 
हमारे देश के सतो ने यह भेद वहुत पुराने जमाने में ही जान लिया था | 
सती, शूर श्ररु संत का, तीनों का एक तार । 
जरे, सरे, सुख परिहरे, तब रीमके करतार ॥ 
तब रीमे करतार, सब संसार सहाचे । 
नहिं तो होत खुबार, हार जिंत सद्य ही जावे ॥ 

दाखत ब्रह्मानन्द महा इढ अचल मती का । 
तीनों का एक तार, शूर शअ्ररु संत, सती का ॥ 
६ 
अहिसक संगठन की अमूल्यता 

लेकिन इतने से शायद पाठक को सतोष नही होगा । वह कहेगा 
“कि, “मान लीजिए कि सन्‍्तो के वुन्द बनाने के अभिप्राय से आपने 
सिपाहियो की सेता नहीं बनायी । लेकिन आपकी अहिसा-निष्ठ सेना 
प्रस्तुत होने से पहले ही कोई शत्रु हमारे देश पर घावा बोल दे तो देश 
की क्या हालत होगी ? आप तो लोगो को अहिसा की ही सीख देते 
रहेगे और उनपर उसी के सस्कार करते रहेगे, तव सिपाहियत के लिए 
कठोरता के जिन गृणो की ज़रूरत हैँ, उनका विकास कैसे होगा और 
"ऐसी स्थिति में क्या हमारी फजीहत नही होगी ?” 

थोडा विचार करने से मालूम होगा कि इस प्रकार का अन्देशा 
करने की वजह नही है । अहिसक सगठन जितना दृढ़ होगा, उतना ही, 
उसकी बदौलत, मौका पडने पर, सशस्त्र फौज तैयार करना आसान 
होगा, न कि मुश्किल, क्योकि जनता में एकत्ता, सहयोग, त्यागवृत्ति, 
स्वावलम्बन आदि गृणो का विकास हुआ होगा और जैसा कि ऊपर 
कहा जा चुका है, अनुशासनयुकत वीरता का भी उसमें उत्कष हुआ 
-होगा । ऐसी जनता के लिए युद्ध का कतंव्य उपस्थित ही हो जाये तो 
उसे सज्जित होने में देर नही लगेगी । अबतक सन्‍्तो की सेना नही बन 
सकी, इसका इतना ही अर्थ है कि लोगो में किसी न किसी अश्ञ में 
मारकवृत्ति विद्यमान है । 

इसके अलावा, सूक्ष्म हिंसा, यानी जीवनाभिलाषा, देहधारियो मे से 
कभी पूर्णरूप से नष्ट नही होगी । वह अनुशासन में रह सकती है, विक्षत 

भी हो सकती है, किन्तु नष्ट नही होगी । संस्कृति की अपेक्षा विक्ृति 
में एक बड़ी भारी क्षमता यह है कि उसका वेग गृणाकार पद्धति से 
बढता है । ऊपर चढने के लिए हर कदम प्र परिश्रम करना पड़ता है, 
गक्ति लगानी पडती है, लेकिन नीचे गिरने के लिए केवल एक धक्का 
काफी है । बाकी की सारी क्रिया उत्तरोत्तर अधिक वेग से अपने आप 
होती है । आवश्यकता तो उस वेग के नियमन की होती है । मतरूब 
यह कि विकृृति को अनुशासन के बन्चन की जरूरत है । सुसगठित 
जनता में अहिंसा का अनुशासन थोडा-सा शिथिल होते ही हिंसा अपने 
आप ज़ोर पकडती है । इसलिए अहिसा के सस्कार की. बदोलत हिसक 
शक्ति नष्ट होने का अन्देशा कतई नही है । 

सच तो यह है कि प्राणिमात्र को जिस वस्तु का ज्ञान अनजाने, 
स्वाभाविक रूप से, मिलता रहता है,उसका महत्त्व तथा उसके विकास में 
पायी हुई सफलता या रही हुई त्रूटियाँ, वे विचार के बिना महसूस नही 
करते । परन्तु जिस चीज के पीछे उन्होने कृत्रिमरूप से बहुत मेहनत 
की हो उसका महत्त्व और उसमे की हुई प्रगति वे कभी नही भूलते । 
हम अपनी मातृभाषा बाल्यावस्था से ही अनजाने सीखते रहते हूँ । अन्य 
भाषाभाषी पड़ोसी हो तो उनकी भाषा भी बोलने लगते है, लेकिन 
उसका महत्त्व या उसमे की हुई तरक्की का अन्दाज़ लगाने की हमें 
कभी नही सूझती । लेकिन अग्रेज़ी भाषा हम बड़ी मेहनत से सीखते हे, 
इसलिए उसका महत्त्व महसूस करते हैँ और उसमे की हुईं तरक्की भी' 
समय-समय पर नापते है । 

अबोधपूर्वक हुई प्रगति और ज्ञानवृद्धि के विषय में हमें इतना अज्ञान 
होता है कि उसमें ब्रुद्धिपृवक प्रगति करने की बात छेडनेवालो को कभी- 
कभी विरोध का सामना करना पड़ता है । जिसके दोनो पैर सावित हे, 
दर 

उसके लिए चलना, दौड़ना या अटारी पर चढना सहज है। वह समझता 
है कि इसमे सीखने की कोई बात ही नही । इसलिए अगर कोई व्यायाम- 
विद्ञारद यह कहने लगे कि चलना, दीडना और चढ़ना भी एक कला 
है, जो हमे परिश्रम से सिद्ध करनी चाहिए, तो कई लछोग उसपर हेसेगे । 
परन्तु विच्छचाल घलना, तैरना, घोड़े पर सवारी करना, साइकिल 
चलाना आदि श्रमसाध्य कछाओ का महत्त्व हमारी समझ में तुरन्त आा 
जाता है । 
अहिसा-हिंसा पर भी यही नियम घटित होता हैं । संसार में अहिसा 
की--दूसरे के लिए खुद खपने की--एक बलवान प्रेरणा जन्तुमात्र में 
स्वभाव से ही है । इसीलिए अनेक प्राणी झुड बनाकर रह सकते है और 
दीमक, मधुमव्खी और चीटियो से लेकर मनृष्य तक अनेक जन्तु अपनी 
अपनी हेसियत के अनुसार व्यवस्थित समाजरचना तथा छोटी-बडी 
रूप-रचना भी करते हे । उन सबमें नियमन, दंड, शासन आदि होते हे 
सही लेकिन यह मानना गलत होगा कि हर घड़ी समाज इन्ही की वदोलत 
चलता है । ये बाते अपवाद रूप है और जिस मात्रा में अहिंसक सगठन 
बलवान होगा उसी मात्रा में ये साधन कम काम में लाये जायेगे । 
इन उपायो के उपयोग की आवश्यकता दवा या इंजेक्शन की आव- 
इ्यकता के समान विक्ृतति का लक्षण है । कभी-कभी विक्ृति सक्तामक 
बीमारी की तरह फैल सकती है । उस मौके पर इन उपायो को बड़े 
पैमाने पर और व्यवस्थित रूप में लाने की नौवत आती है | लेकिन 
इन कभी-कभी होनेवाली विक्ृतियो का इलाज करने के लिए मनुष्य- 
समाज ने हद से ज्यादा मेहनत की हैं। इसलिए उसकी ऐसी श्रद्धा हो 
गयी है कि विक्ृति का इलाज करना ह्वी अध्यात्म है, वही घ है और 
वही विज्ञान है, वही एकमात्र जीवनकला है, समाज-व्यवस्था और राज- 

कारण में वही नीति है । दण्डनीति और युद्ध-कला के बड़े-बड़े जबरदस्त 
शास्त्र मनष्यों ने बनाये हे । 

में मानता हूँ कि मनुष्य ने बडी मेहतत और सेकडो सार के 
तजुर्बे से ये शास्त्र बनाये है । लेकिन यह प्रश्न अवश्य विचारणीय हैँ कि 
समाज से जो दोप नष्ट करने के लिए यह उपाय-योजना करनी पड़ती 
है, वे दोष अबतक नष्ठ क्‍यों नही होते ? कहा जाता है कि यूरोप से 
कोढ रोग बिलकुल मिट गया, चेचक भी जाता रहा है । इसलिए मे यह 
मानने को तैयार हूँ कि जिन उपायो से ये बीमारियाँ नष्ट हुई उनमें 
कुछ उपाय-योजना थी । लेकिन स्वयोनि-शत्र॒त्व के मर्ज पर ऐसा कोई 
असर होता हुआ नज़र नही आता | इसलिए मेरी यह धारणा है कि 
इसमे कोई-न-कोई गलती जरूर है । 

यह नुक्स कौन-सा हो सकता है ? हमारे समाज-जीवन की नीव 
ही, जिसपर हमने यह सारा हिंसक सगठन का ढाँचा खडा किया, 
कमजोर है । उसपर इमारत बताने के पहले जितनी मेहनत ली गयी, 
जिन पत्थरों से उसे पाठा गया और जिन तत्त्वोीं से उन पत्थरो की 
जुडाई की गयी--वह सारा सामान रद्दी था; उसका वैज्ञानिक शोध भी 
ठीक-टीक नही हुआ । उसपर मेहनत तो बहुत ही कम छी गयी । फल- 
स्वरूप जिसप्रकार नालन्दा के विश्वविद्यालय की इमारतो की अटारियो 
और ऊपर के हिस्सो में भव्य और विशाल रचना होते हुए भी नीव की 
जमीन ही कच्ची होने के कारण कई बार इमारते बनाने पर भी वे सब 
निकम्मी ठहरी और उनको छोड देना पडा । उसीतरह हमारी समाज- 
रचना तथा सस्क्ृति का बाह्यरूप भव्य और शोभनीय दिखायी देता है; 
लेकिन ज्योही वह पूर्णता को पहुँचना चाहता है, त्योही अपने ही बोझ से 
दबकर ढह जाता है । 

इसलिए हमे सस्क्ृति की बुनियाद का ही विचार करना चाहिए और 
उसीका शास्त्र पहले सीखना चाहिए। और अच्छी तरह समझ लेता 
चाहिए कि समाज-रूपी मदिर की सुरक्षितता उसके अहिंसक सगठन पर 
निर्भर हे न कि हिंसक संगठन पर । हरएक आदमी चल और दौड़ सकता 
है, लेकिन फिर भी चलने दौड़ने का एक खास शास्त्र हैँ ही। उसी तरह 
प्राणिमात्र की कुदरती अहिसा-वृत्ति का शास्त्रीय ढंग से अनुशीलन 
होना और समाज-रचना मे उसका शास्त्रीय ढंग से सगठन होना जरूरी 
है । उसपर बनायी हुईं इमारत भले ही देखने मे सीधी-सादी लगे तो भी 
वह टिकाऊ और सुखदायी होगी, लेकिन कच्ची बुनियाद पर बनी हुईं 
खूबसूरत लगनेवाली इमारत न तो मजबूत हीगी और न आरामदेह । 
चश्मा, बूट-सूट, बेत और अपटूडेंट वेष-भूषा से सजे हुए किसी 
चिररोगी' युवक के विषय मे यह कहना कि वह सलोना दीखता है, 
विरूप को सुरूप कहने के बरावर हुँ । उसी प्रकार मनुष्यो की हिंसा पर 
मनुष्यो ने जिस समाज-रचना का निर्माण किया है, उसे सस्कृति के नाम 
से पुकारता विक्ृति को ही सस्क्ृति मानना है । 
सब प्राणियों में हिसावृत्ति भी हैं ही । जीवनाभिलाषा का ही वह 
दूसरा नाम है । लेकिन उसका इलाज हिंसात्मक सगठन नही बल्कि शास्त्र- 
शुद्ध अहिसात्मक सगठन है । उचित उपायो और उचित ढग से हरएक 
को जीवननिर्वाह का सुयोग मिले तो यह हिंसा-वृत्ति सतुष्ट हो जाती है। 
किसी व्यक्ति मे एकाघ मजे की तरह, या बाज दफा, सारे समाज में 
छूत की बीमारी की तरह, वह फट पड़े तो उसका निवारण करना 
चाहिए । लेकिन ऐसा करने मे भी ऊपर-ऊपर के उम्र उपचार करने की 
अपेक्षा, व्यक्ति अथवा समाज की नीव में कहाँ कमजोरी पैदा हो गयी 
है --इसी की घैय से खोज करनी चाहिए । 

०. 
बीरता ओर अहिंसा 
हम छोगो में इस वहम नें घर कर लिया है कि हिंसावृत्ति और 
शरता एक ही गृण है और हिन्दुस्तान में अहिंसा पर ही बेहद क्षोर दिया 
गया, इसलिए वह पराधीन होता गया । 
में ऊपर कह चुका हूँ कि हिंसा और शौये ये दोनों बिल्कुल भिन्न 
वृत्तियाँ हे । कोई जीव हिंसक होकर भी कायर हो सकता हें और 
अहिंसक होकर भी बहादुर हो सकता है । बहुधा' ऐसा देखा गया हैँ कि 
जहाँ हिंसा होती है वहाँ भय भी है । जिसमें स्पष्ट साहसिकता है ऐसी 
दरता शायद अहिसा के साथ हमेशा न पायी जाये । लेकिन वह अहिंसा 
के साथ होती ही नही ऐसी बात नहीं है। हिसा, अहिसा, साहस, 
शौर्य आदि एक वृत्ति के रूप में मनुष्य मे सहज है । लेकिन गूण के रूप 
मे वे मेहनत के साथ किये हुए अनुशीलन से ही प्रकट होते हे । 
यह कोई नही साबित कर सकता कि हमारे देश में किसी भी 
जमाने मे वीरता का गृण बहुत कम रहा हो । कम-से-कम' खास जातियो 
ने निरस्तर परिश्रमपूर्वक उसका विकास किया । लेकिन अहिसा--विशेष- 
कर सगठित सामाजिक अहिसा--के गण की कमी हमेशा पायी गयी है । 
चाहे महाभारत-काल का, चाहे राजपूतो का, चाहे मुगलो का, चाहे सिक्‍्खो 
या मराठो का इतिहास ले लोजिए। आप यही पायेंगे कि अब्वत्थामा- 
कर्णविवाद, शल्य-कर्ण विवाद, जयचन्दी फूट की परम्परा अविच्छिन्नरूप 
से चली आयी है । कुरुक्षेत्र के युद्ध से लेकर पानीपत के युद्धतक सेनापति 
के मरने पर सेना मे अन्धाधुन्धी, आपस में छडाई और अन्त में 
पलायन--यही हमारा इतिहास रहा है । इसमें व्यक्ति की हैसियत से 
सेनापति या सैनिको में वीरता का अभाव नही दिखायी देता । बहादुरी 

और हिम्मत की कमी नही है । परन्तु प्रेम, अनुशासन और कतंव्यबृद्धि 
की व्यापकता तथा उनका सगठन बिलकुल नदारद है । 

वह नेताओ में ही नही है, इसलिए जनता में भी नही है । वृद्धि- 
भेद और वैमनस्य पैदा करनेवाला तककौशल सदा सुलभ रहा है। 
लेकिन सबसे मेल करनेवाली बुद्धि और कर्मकौशल सदा दुर्लभ रहा है; 
क्योकि हमारे अन्दर आम तौर पर अहिसा एक असस्क्ृत और मूढवृत्ति 
के रूप में होते हुए भी उसका सामाजिक अनुशीलन कभी नही किया गया। 

हम बडे गये से कहते हे कि हमारे देश में 'अहिसा परमोधमं 
'सत्यमेव जयते' आदि घोष ( नारे ) विद्यमान हे । हमारे सन्‍्तो ने 
बहाचये, सयम, इन्द्रियनिग्रह, आत्मानात्मविवेक, भूतदया, वैराग्य आदि 
का बार-बार और जोर से उपदेश किया है । इसलिए साधारण हछूप से 
हमारी ऐसी धारणा हो गयी है कि हमारी आध्यात्मिक सस्क्ृति देश- 
व्यापी हैं। कोई-कोई तो ऐसा भी मानते हे कि हमने इन गुणो का 
अतिरेक ही कर डाला हैं। 

लेकिन इन उपदेशो का एक दूसरी दृष्टि से भी विचार किया जा 
सकता हैं । जो गुण किसी समाज में व्यापक रूप में पाये जाते हो, उनका 
बार-बार उपदेश करने की प्रवृत्ति साधारणत. नही होनी चाहिए। जिन 
गुणों का समाज से अधिक अनुभव नही होता, मगर जिनकी आवश्यकता 
तो प्रतीत होती है, उन्ही पर उपदेशक ज़ोर देगा । उपर्युक्त गुणों का 
सन्‍्तो ने निरन्तर उपदेश दिया, इसका यही कारण हो सकता है कि 
उन्होने समाज में इन गुणों का अस्तित्व पर्याप्त परिमाण से नही पाया। 
यह उपदेश करनेवाले सन्‍्तो ने दूसरी भी कुछ बातें समय-समय' पर कही 
है । उन्होने कहा है कि “संसार स्वार्थमय है, हमारे आत्मीय और सगे- 
सम्बन्धी सभी अपना-अपना स्वार्थ देखते है, कोई किसी का नि स्वार्थ 

आप्त नही है।” इससे यह पता चलता हैँ कि उन्हे जीवन में क्‍या 
अनुभव होता था, पारमार्थिक वित्तवालो के लिए उस वृत्ति के विकास 
के रास्ते मे हमारा समाज कौन कौन-सी कठिनाइयाँ उपस्थित करता 
था और इसलिए सबका त्याग करना ही एकमात्र मार्ग क्यो समझा गया ? 

इसके विपरीत हमें उन गृणो का भी विचार करना चाहिए जो 
हममे नही थे और न जिनके लिए हमारी भाषा में कोई दब्द ही थे । 
बल्कि जिनके समान वृत्तियों का हमारे सच्तों ने निषेध भी किया । 
उदाहरण के लिए, 'स्वदेशभ क्ति' या 'स्वदेशाभिमान' शब्द हमारे पुराने 
साहित्य मे नही पाये जाते । वर्णाभिमान, जात्यभिमान आदि का सन्‍्तो ने 
प्रबल निषेघ किया है, क्योकि इस देश में ऐसा विरला ही कोई रहा 
होगा जो अपनी भूमि से प्रेम न करता हो । अपना खेत, अपना गाँव या 
अपना प्रान्त छोडने की वृत्ति हममें बडी मुश्किल से पैदा होती है । 
इनसे बिछडने में हमें अत्यधिक दु ख होता है । 

किसानो में तो इतना जबरदस्त भूमिप्रेम पाया जाता है कि खेत 
की कानूनी मालकियत से हाथ घथो बेठने पर भी उसपर अपना कब्जा 
जमाये रखने के लिए वे अपनी जान लड़ा देगे । हमारा वर्णाभिमान 
ओर जात्यभिमान तो मशहूर ही है। स्मृतिकारों ने उसका इतना जबर- 
दस्त शास्त्र बना रखा है कि बुद्ध और महावीर से लेकर आजतक हर- 
एक सन्त के उसकी निन्‍दा करने पर भी, हमारे समाज से उसकी प्रबलता 
नष्ट नही हुई । 

बुद्ध से लेकर गाधोी तक इस देश में जो भहान्‌ प्रवर्तेक हुए उन 
सबने साधारण जनता के लिए पाँच ही नियम बतलाये है ।--चोरी न 
करो, व्यभिचार न करो, शराब न पिओ, मांस न खाओ, झूठ न बोलो । 
इन पाँच में से मास का निषेध करने की तो आज किसी की हिम्मत ही 

नही होती । और अगर कोई हिम्मत करे भी तो उसकी कोई मानेगा 
नही । लेकिन इसपर से कि ढाई हज़ार वर्षों से हमे लगातार इन पाँच 
ही नियमो का उपदेश करना पड़ रहा है, हमारी सर्वेसाधारण सस्क्ृति 
के रूप का पता चलता है । 

मतलब यह कि, अहिसा, ब्रह्मचयें, अस्तेयः आदि के विपय में हमारे 
देश मे विपुल साहित्य और प्रचुर उपदेश उपलब्ध हे। इससे यह 
अनुमान करना गलत होगा कि सत्त्वगगणसपन्न सम्पत्ति हमारी जनता की 
प्रकृति ही हैं । इतना ही कह जा सकता है कि हमारी प्रकृति को इन 
गूणो द्वारा सस्कृत करने का प्रयास सैकड़ो वर्षों से हो रहा है । अनेक 
महापुरुषों ने इसके लिए अपनी सारी उम्र विता दी। लेकिन फिर भी 
यह नहीं कहा जा सकता कि हमने कोई विशेष प्रगति की । कारण यह 
कि उनके कार्य में विक्ृतिग्रस्त लोगो ने विध्त डालने में कुछ उठा नही 
रक्‍खा । तथापि अहिसा-प्रे रित मनृष्य उस प्रयत्न को छोड़ नहीं सकते । 

दे 
वास्तविक आवश्यकता 

“अगर जमनी या जापान का आक्रमण हो जाये तो हम कौन-सा 
अहिंसक इलाज करे यह आज ही बतराओ ।”---ऐसा प्रश्न अप्रासगिक 
है । आज हमारे सामने जो प्रदत उपस्थित है वह तो यह है कि “अग्रेज़ो 
के ओर हमारे बीच परतन्त्रता का जो बन्धन है वह कीसे काटा 
जाये, और हम स्वावीन किस तरह वने ?” हिसावादी भी यह महसूस 
करते हे कि इसका कोई व्यवहायें हिसक उपाय अवतक प्राप्त नही 
हुआ है । यह उन्हें भी हमारी अहिसा शुद्ध भले ही न रही हो, लेकिन 
मानना पड़ेगा कि जैसी कुछ अशुद्ध और स्थूछ अहिंसा का हमने प्रयोग 
किया उसकी वदोछत हमे थोड़ी वहुत सफलता भी मिली । इसलिए 


) 

व्यवहारचातुर्य तो इसी मे है कि समझदार छोग हिंसा के बाल की 
खाल निकालने के बदले अहिंसा के सेनापति के बतलाये हुए तरीके से 
उसे शुद्ध और सगठित करने की कोशिश में जुट जाये। 

अगर हम आजादी चाहते हैँ तो सारा देश एक होना चाहिए। 
जात, पाँत, वर्ण, धर्म और प्रान्त के हवष नष्ट होने चाहिएँ, प्रजा का 
आन्तरिक व्यवंहार न्याय और नीति के अनुसार चलना चाहिए। बलवानो 
को निबेलो के लिए खपना चाहिए । उनके शोषण से बाज आना चाहिए + 
हरएक को पेटभर रोटी, दशरीर-भर कपड़ा और आरामभर मकान मिलने 
का प्रबन्ध करने मे सारे समझदार लोगो को एकमत हो जाना चाहिए । 
यह सब जूटाने करने के लिए व्यक्तिगत तथा समाजव्यापी अहिसा 
की, यानी दूसरे के लिए सन्‍्तोष, कत्तंव्यबुद्धि और प्रेम से खपने की 
आवश्यकता है, न कि हिंसा या द्ेष की; जरूरत नि.स्वाथ्थंबृद्धि की है, 
न कि स्वार्थबृद्धि की। सर्वव्यापी ममता की है, न कि तग दडबो में बन्द 
किये हुए अह-ममत्व के भाव की । 

यदि हम अपने जीवन तथा सस्कारो में इस प्रकार की क्रान्ति कर 
सके तो जमनी या जापान के आक्रमण से अपना बचाव करने की 
अहिंसक योजना भी हमें अपने आप सूझ जायेगी, क्योकि यह क्रान्ति 
तो अहिंसा के अनुशीलन से ही हो सकेगी | तबतक आज कितना ही' 
सिर क्यो न खुजाये, तो भी वह तरीका नही सुझेगा । जो कुछ सुझाया 
जायेगा वह अबोध कल्पना मे शुमार होगा, क्योकि उसको सुझाने के 
लिए जिस पूर्व-परिस्थिति की आवश्यकता है, वही आज नही है । आज 
बेतार के तार से एक क्षण में एक शब्द सारे ससार में भेजा जा सकता 
है । अब अगर कोई पूछ बैठे कि फर्ज कीजिए कि शब्द के समान एक 
विनाशक किरण भी दुनिया भर मे फेलायी जा सके तो उससे अपनी 

रक्षा का कौन-सा उपाय किया जाये ?--तों समझदार वैज्ञानिक इतना 
ही जवाब दे सकेगा कि पहले उस तरह का यन्त्र तो बनने दो, तब मेरे 
दिमाग में विचार आने लगेगे । 
आज हिसक साधनों से हम अपनी रक्षा करते है । लेकिन उसके 
लिए हमारे पास कितनी सेना है, किस किस्म की कितती तोपे, वायुयान, 
जहरीली वाय्‌ के गोले, मास्क आदि साधन है, वे कहाँ-कहाँ रवखे गये 
है, अच्छी हालत में हे या नही ?--इसकी चर्चा या जाँच-पडताल हम 
कहाँ करते हे ? हिन्दुस्तान के सरकारी सेनापति से इस सम्बन्ध में कितनी 
जानकारी माँगते हैं ”? हम तो यही मानते हे कि जो लछोग युद्धकला के 
विश्वासपात्र विशेषज्ञ हे वे उचित प्रवन्ध करेगे ही, ओर इस विश्वास से 
युद्ध के दिनो में भी निश्चिन्त होकर सोते हे । 
अगर अहिसा के क्षेत्र मे भी इसी प्रकार हमारी एक विशेष साधना 
हो जाये तो क्या उसके भी कुछ विशेषज्ञ पैदा नहीं होगे ” हमारे देश 
में अहिंसाधम में प्रवीण और अहिंसा से जनता की रक्षा कर सकने का 
आत्मविश्वास रखनेवाला जो वीरपुरुप होगा उसीको हम अपना 
युद्धमत्री बनायेगे और उसकी सूचनाओं पर चलेंगे | तात्पर्य यह कि, 
जमेनी के खिलाफ अहिंसक योजना क्‍या हो ?'--यह सवारू उतना 
महत्त्व नही रखता जितना महत्त्व यह सवाल रखता हैं कि हम अपने 
नित्य के जीवन के छोटे-बड़े कलछह अहिंसा से किस प्रकार मिटाये ? 
अगर दो आदमियो में युद्ध करने के शास्त्र] का आविष्कार हो जाये तो 
सेकडो और लाखो की लडाई का शास्त्र भी खोजा जा सकेगा । यही 
नियम अहिसा पर भी छा है । 
अन्त में “गाघी-विचार-दोहन” से इस सम्बन्ध में दो परिच्छेद उद्धृत 
करके यह लम्बा लेख समाप्त करता हूँ .-- 

“अहिसा में तीत्र का्यंसाघक शक्ति भरी हुई है । इस अमोघ शक्ति 
की अवतक पूरी-पूरी खोज नही हुई है ! 'अहिंसा के समीप सारे वैर- 
भाव शान्त हो जाते हे ',--यह्‌ सूत्र शास्त्रों का कोरा पाडित्य ही नही 
है, बल्कि ऋषियों का अनुभव-वाक्य है । इस शक्ति का सम्पूर्ण विकास 
ओर सब अवसरो और कार्यों मे इसके प्रयोग का मार्ग अबतक स्पष्ट सही 
हुआ है । हिसा के मार्गों के सशोधनार्थ मनुष्य ने जितना सुदीघे उद्योग 
किया है और उसके फलस्वरूप हिंसा को बहुत बड़े परिभाण में एक 
विज्ञानशास्त्र-सा बता दिया है, उतना उद्योग यदि अहिंसा-शक्ति के 
सशोघन में किया जाये, तो मनुष्यजाति के दु खो के निवारणार्थ यह 
एक अनमोलरू, अव्यर्थ तथा अन्त में उभय' पक्षों का कल्याण करनेवाला 
साधन सिद्ध होगा । 

“जिस श्रद्धा और अध्यवसाय से वैज्ञानिक प्रकृति के बलो की खोज- 
बीन करते हे और उसके नियमों को विविध रूप से व्यवहार मे लाने 
का प्रयत्न करते है, उतनी ही श्रद्धा और अध्यवसाय से अहिंसा की युक्ति 
का अन्वेषण तथा उसके नियमों को व्यवहार में लाने का प्रयत्न करने 
की आवश्यकता है ।”* 





१. 'गांधो-विचार-दोहन' : 'अहिसा' १०,११ 

१ 
अहिंसा या बनियागिरी ९ 

१९३०-३२ के सत्याग्रह के दरमियान तथा वारदोली आदि के 
सत्याग्रह में लोगों ने अहिसक वीरता के जो सबृत दिये, उनकी तारीफ 
सुनकर एक मित्र बोले, “जबतक हम यह तारीफ सिर्फ विदेशी लोगों को 
सुनाने के लिए करते हे, तवतक तो ठीक है । लेकिन जब हम अपने घर 
में वेठकर बातें करते है, तव मेहरवानी करके इस वीरता की सराहना 
न कीजिएगा । सच पूछिए तो लड़ाई में जिस प्रकार की बहादुरी की 
जरूरत होती है, उसका आपको खयाल ही नही । उदाहरणाथे, चारो तरफ 
दुश्मन के विमान (हवाई जहाज) मंडरा रहे हे, ऐसी हालत मे एक 
नौजवान अपना विमान लेकर अकेला उनके वीच घुसा चला जाता है । 
गौर यह जानते हुए भी कि उसका जिन्दा वापस आना नामुमकिन हैं, 
केवल छात्रु के एक या दो विमानो के नाश करने की आशा से ही वह 
इतना साहस करता है । अथवा, जिस वहादुरी से सवमेरीन (पनडृब्वी) 
में डुवकी लगाता है, उसकी वहादुरी के साथ आपके घारासणा के वीर' 
पुरुषो का क्या मुकाबला करे ? आज हमारे देश में से कितने नौजवान 
सवमेरीन या विमानी सैनिक की सिर्फ तालीम लेने के लिए भी तैयार 
होगे ? दूसरे के बदन से खून निकलता हुआ देख बेहोश हो जानेवाले 
हम ब्राह्मण और वनिये अहिसक वीरता तक पहुँच गये, इसका इतना ही 
मतलव समझना चाहिए कि हम कायरता से सिर्फ एक कदम आगे बढे है । 

“अशोक की तरह से जो लोग हिसात्मक जीवन में से अहिंसा की 

ओर गये, उन जैसे अगर आप भी क्षत्रिय होते तो आपकी अहिंसा 
मुझे अद्भुत लगती । छेकिन जिस अहिंसा की आज आप तारीफ कर 
रहे है, वह सिर्फ आपकी हिंसा-शक्ति के अभाव का उपनाम है । मुझे 
शक हैँ कि जब हिंसा का स्वाद आपको मिलेगा तब आपकी यह अहिसा 
कहाँ तक टिकेगी ? ” 

स्वय गान्धीजी के बारे में भी इसी प्रकार की शंका दूसरे रूप में 
प्रगट की गयी है । हाल ही में सर स० राधाकृष्णन्‌ द्वारा सम्पादित 
गान्धी-अभिनन्दन ग्र4' से श्री एडवर्ड टामसन लिखते है --- 

“वह गान्धी गुजराती हे अर्थात्‌ ऐसी जाति में उत्पन्न हुए है जो 
युद्धप्रिय नही रही है और जो विशेषतया मराठो द्वारा बहुधा पददलित 
की गयी और छूटी गयी है ।'*“वह अहिंसा को जो इतना महत्त्व देते है, 
वह उनके एक शास्तिप्रिय जाति में जन्म लेने का लक्षण है। मेरा विचार 
है कि मराठे इस बात को कभी नही भूलते कि वे मराठे हे और गाघी 
गुजराती है । राजपूतो के बारे में भी यही बात कही जा सकतो है, 
क्योकि वह भी एक युद्धप्रिय जाति है ।” 

यह दलील बल्कि उलाहना मेने पहिली बार नही सुना, इसलिए 
मैने खुद अपने आपसे यह प्रश्न कई बार पूछा है, कि गाधीजी जिस 
अहिसा का प्रचार कर रहे हे और जो मुझ जैसे अनेक छोगो को मानो 
स्वभाव ही से पसन्द आती है, और हिसा के प्रति जो घृणा पैदा होती 
है, यह क्या मुझमें जन्मत रही हुई बनिये की डरपोक वृत्ति तथा वैष्णव 
सस्कारों का परिणाम है, या अहिसा का--यानी मैत्री, प्रेम, करुणा आदि 
कोमल गूणो का--परिपाक है ?” 

कुछ ह॒द तक इस सवाल पर मन्धत करने के बाद में जिस नतीजे 
पर पहुँचा हूँ वह प्रस्तुत करता हूँ । 


रै 

यह तो में विना संकोच के स्वीकार करूँगा कि युद्धऔ-विरोव अथवा 
शान्तिप्रियता कई पीढियों से मेरा खून के द्वारा उतरा हुआ स्वभाव 
है । उसके अनुशीलन के लिए, स्वय मुझे अशोक के जैसे अनुभवों मे से 
जाने की या बुद्धि को बहुत कसने की जरूरत नहीं हुईं। मेरे जिन 
पूंजी ने सेकडो वर्ष पूर्व हिंसक विचारों को छोड़कर बौद्ध या जैन या 
वेष्णव सम्रदाय को स्वीकार किया होगा, वे वेशक इरादतन हिंसा से 
अहिसा की ओर गये होगे । अनेक पीढियो तक अपने इस परिवर्तन को 
हृदय में दृढ करते-करते मेरे इन पूर्वजों ने अहिंसावृत्ति की जड़ अपने 
स्वभाव में इतनी मज़बूत जमा दी कि वाद में वह मेरे छिए एक हद तक 
अपने प्रयत्न से प्राप्त करने की सम्पत्ति नहीं रही बल्कि पू्वजोपाजित 
सम्पत्ति के रूप में मुझे विरासत मे मिली । 
परस्तु सम्पत्ति पूर्वजोपाजित होने ही से वह कोई कुसपत्ति या विपत्ति 
तो नही ही जाती, और व उसमे शरमाने जैसी ही कोई बात होती है । 
हमारे लिए अपनी कोशिश से उस सम्पत्ति को बढ़ाना घकय हैं। 
वैसा न किया जाये तो दूसरी भौतिक सम्पत्तियो की तरह यह भी क्षीण 
हो सकती हैं, और जिस तरह पुरखो के ज़माने का वर्तन धीरे-धीरे घिस- 
घिसकर फूट जाता है और फिर वह सिर्फ एक स्मारक का काम देता हैं, 
उसी तरह यह भी एक क्षीण और दुर्वछ सस्क्रार वनकर रह सकता है । 
तव मेरे लिए गौर करने का सवाल यह है कि, क्या में इस सहज- 
आप्त स्वभाव का ही अधिक विकास करूँ, या फिर से उस हिंसक स्वभाव 
को प्राप्त करने की कोशिश करूँ जिसका उसे एक कुसम्पत्ति समझकर 
मेरे पूर्वजों ने सोच-समझकर त्याग किया था ? क्‍या हिंसा से अहिंसाकी 
ओर जानें में मेरे पूर्वजों ने कुछ जमानूषिकता (गरइंसानियत) की ? 
यह सच हैँ कि कुछ छोगों का' ऐसा ही खयाल है । वे मानते है 


है 


>>. 

कि आज एक ऐसा जमाना आया है कि जिसमे हिन्दुस्तान या दूसरी 
किसी भी कौम का उद्धार हिंसक बनने से ही हो सकता हैं। लेकिन 
कोई भी मानव-हिर्ताचतक इस विचार का नही है । हिंसा में रही हुई 
भीषण पशुता को पूजनेंवाला वर्ग इना-गिना ही है, हिन्दुस्तान में भी 
उनका क्षेत्र साफ नष्ट नही हुआ है। आज भी हिन्दुस्तान में लड़ाक्‌ 
जातियाँ हे । कई लोगो का कहना ह कि जिनमे लड़ाई की वृत्ति और कला 
है ऐसे लोगो के अभाव और न्यूनता के कारण ही हिन्दुस्तात परतन्त्र 
हुआ । लेकिन इस कथन मेँ कुछ भी ऐतिहासिक सत्य नहीं है । इसलिए: 
हिंसा द्वारा देश का उद्धार करने के सम्प्रदाय की तरफदारी के लिए कोई” 
जोरदार कारण नही है । सच्चा रास्ता तो आज भी वही है जो सदियो" 
पहले हमारे बडो ने बताया था । वह हे--खून न करो”, क्योकि “अहिंसा 
ही परम धर्म है ।' 
मतलब यह कि उन वश और सस्कार द्वारा प्राप्त अहिसावृत्ति के 
लिए शरमाने की कोई वजह नही । बल्कि जन्म ही से यह विरासत पाने” 
के लिए ईश्वर और अपने पूर्वजों के प्रति कृतज्ञता भाव रखने के लिए_ 
पर्याप्त कारण है । 
फिर भी मुझे यह भी कबूल करना होगा कि मेरे अहिसक स्वभाव के 
के साथ मुझमे बहुत-सी कमियाँ भी पेंदा हो गयी है । वे ऐसी हे किः 
ऊपर-ऊपर से वे अहिसावृत्ति का ही परिणाम मालूम होती है। डरपोक- 
पन और शारीरिक साहस करने की हिम्मत का अभाव इन कमियो मे 
मुख्य है। हिंसक आहार-विहार तथा जगल के नजदीक की बस्ती में 
इन कमियो को दूर करने के कुदरती मौके मिल जाते हे । शिकार और 
लडाई-झगड़ो के बीच ज़िन्दगी बितानेवाले स्त्री-पुरुष अपना या दूसरे का 
रक्तपात देखने के बचपन से ही आदी हो जाते है । उस तरह का साहस 

उनका रोज का जीवन हो जाता है। उनके लिए डरपोकपन और असाहस 
शरमाने योग्य चीज़े हो जाती हे, और उनके समाज मे वैसे व्यक्तियो का 
तिरस्कार होगा। लेकिन ब्राह्मण-बनियो के समाज में अगर कोई 
आदमी हिम्मत करके अपना हाथ तोड़ ले या ख़तरे की जगह दौड 
नर चला जाये तो उसकी हिम्मत के लिए उसका जयकार नहीं किया 
जायेगा । बल्कि उससे कहा जायेगा कि क्यो इतनी बेवक्‌फी करने गये ? 
इन समाजों में बच्चों को हौए और अभँधेरे के डर में, और “भरे गिर 
जायेगा” “अरे, लग जायेगा' जैसी सावधानी की सूचनाओं के साथ ही 
बढाया जाता हूँ । इसका परिणाम यह हुआ है कि हमारा यह समाज कुछ 
का पुरुष सा बन गया है। इसमे शक नही कि यह बड़ी शरम की बात है । 
परन्तु हम ठीक-ठीक सोचेगे तो पता चलेगा कि ये कमियाँ अहिसा 
का आवश्यक परिणाम नही है। हमारे पूर्वजों ने अहिस। को स्वीकार 
किया यह तो भच्छा ही किया, लेकिन उस वक्‍त उन्हे यह बात न सूझी, 
ओर उस जमाने में सूझ भी नहीं सकती थी, कि जिस तरह हिंसक 
आहार-विहार के साथ साहस और शौणय्य॑ आदि गृणो का पोषण होता 
'है और उनके सगठन का ज्ञास्त्र निर्माण होता है, उसी तरह अहिंसक 
जीवन के अप्रतिकूल तरीकों से इन्ही गुणो के विकास के निमित्त 
इनके सगठ न का शास्त्र भी खोजना होगा। 
इसे कुछ विस्तार से समझ लेना चाहिए । 
र्‌ 
अहिंसा की वेज्ञानिक शिक्षा 
अगर हम यूद्धों के इतिहास बारीकी से पढे तो मालूम होगा कि 
किसी भी लड़ाई में जीवन के लिए सि्फे सिपाहियो की बडी सख्या, 
उनकी व्यक्तिगत बहादुरी और छड़ाई का जच्छे-से-अच्छा सरंजाम 

काफी नही है । जीत के लिए एक बहुत ही महत्त्व की बात है सैनिकों 
का संगठन । युद्ध की परिभाषा में उसे उम्दा फौजी तालीम, कुशलरू 
सेनापतित्व और चतुर व्यूह-रचना कहा जायेगा। एक ओर बडी 
बहादुर और अच्छी तरह से साधन-सम्पन्न, मगर बिना तालीम और 
बिना सेनापति की दस हजार सिपाहियो की सेना हो, और दूसरी 
तरफ एक हज़ार ही सिपाहियो की फौज़ हो पर वह अच्छी तालीम 
पायी हुई और कुशल सेनापति के नेतृत्व में हो तो इतिहास में ऐसे कई 
उदाहरण पाये जायेगे कि जहाँ छोटी सेना ने बड़ी सेना को हरा दिया। 
हिन्दुस्तान मे कितनी ही लडाइयो में इन्ही कारणों से अग्रेजो की 
जीत हुई थी । फिर बहादुरी भी कोई व्यक्तिगत गुण नही है। 'प' “फ' 
“ब' भ--सभी थोडे-थोडे बहादुर भले ही हो लेकिन अगर वे चारो 
लडाई की तालीम' प्राप्त करे और कुशल सेनापति के नेतृत्व में एक 
होकर लडे तो उनकी बहादुरी का जोड सिर्फ चौगुना ही नही बल्कि 
कई गुना हो जायेगा। इसके विपरीत वे व्यक्तिगत रूप से बडे ही 
श्र-वीर क्यो न हो फिर भी अगर हरएक आदमी अपने घमण्ड के 
खुमार में रहकर ही लडना पसन्द करे तो व्यक्ति के नाते बढिया परा- 
क्रम दिखाने पर भी वे हारेगे, और उनका कुल पराक्रम पहले चार की 
अपेक्षा कम होगा । शायद एकाघ उसमे से निराश भी हो जायेगा। मत- 
लव यह है कि इस तरह हिंसा का भी एक विज्ञान है और उसके अनु- 
कूल उसका विकास करना पडता हैँ। सब लड़ाकू जातियाँ इस वात को 
अच्छी तरह समझती हैँ और इसीलिए तरह-तरह के उपायो से युद्ध- 
विज्ञान का विकास करने के लिए सेकड़ो वर्षों से मेहनत उठायी गयी है । 

जिस तरह एक हिसापरायण समाज में वचपन से ही लोगो मे 
हिंसक वृत्ति पैदा करने, बडी उम्त्र मे लड़ाई की तालीम देने और युद्ध 
| 

के समय उन्हे सगठित करने की जरूरत होती है, और इसलिए उसका 
व्यवस्थित द्यास्त्र बनाना पड़ता है, उसी तरह एक अहिसा-परायण 
समाज को भी अपने लोगो में बचपन से अहिसावृत्ति का पद्धतिपूर्वक 
विकास करने, उसकी तालीम देने और जब॑-जब प्रसंग उत्पन्न हो तब-तव 
उन्हे सगठित करने की जरूरत है । परन्तु यह बात अहिसको के ध्यान 
में भली भाँति आयी नही है । उल्टे महिसा-घर्मी ने आमतौर पर एकाकी 
और निवृत्तिमय जीवन बिताना ही पसन्द किया है । निवृत्ति में नम्नता, 
अभिमानशून्यता, अपमान, बलात्कार आदि की जानबूझकर तितिक्षा 
इत्यादि अहिंसा-पोषक वृत्तियों को बढाने का प्रयत्न ज्यादा आसान होता 
है । प्रवृत्तिमय जीवन मे यह साधना कठिन होती है | इसलिए योग्य 
तालीम के अभाव में जब प्रवृत्तिमय जीवन वितानेवाले अहिंसक छोग 
इन वृत्तियो के अनुकूल बर्ताव करने लगे, तब उससे कुछ विपरीत 
परिणाम निकले । इन विपरीत परिणामों कौ हम “बनियागिरी' के 
तिरस्कारसूचक नाम से पुकारते है । इस शब्द से जिससे शरीर को भय 
हो वैसे किसी भी प्रकार के साहस के प्रति अरुचि, भय-स्थानों का दर 
ही से त्याग, शरीर और सम्पत्ति बचाने के लिए चाहे जितनी अपमान- 
जनक स्थिति में रहने की तैयारी वगेरा कायरता के गृणों का समावेश 
किया जाता है । निवृत्ति में रहनेवाल्ा अहिंसक यह चिन्ता करता है 
कि दूसरों की हिंसा न हो, लेकिन प्रवृत्ति में पड़ा हुआ अहिंसा-धर्मी 
खुद अपने शरीर की हिंसा न हो, इस रीति से अपनें जीवन की रचना 
करता है। भय से दस कोस दूर रहकर ही वह अपना अहिंसा-धर्म 
सेभालता है। इसका नतीजा यह हुआ कि अहिंसक को चाहे जो तमाचा 
जड़ दे, गालियाँ दे दे या लूट ले, वह 'बेचारा' बनकर चुप रहता है । 
मगर ऐसा स्वभाव होते हुए भी प्रवृत्तिपरायण अहिंसा-धर्मी को 

ससार में टिकने की ईच्छा तो है ही । इसलिए बाहर से अहिंसा 
का त्याग किये बिना सूक्ष्म हिसा करने की कुछ रीतियाँ उसने खोज लछी 
हे । खेती, गोपालन और (विशेषकर) व्यापार के द्वारा धन बढाने की 
कला में उसने निपुणता प्राप्त की है । और उसमें हिंसा का गुमान करने- 
वाले को उसके मिथ्याभिमान द्वारा ही मिठास के साथ लूटने, बिना खून 
बहाये ही खून चूसने, कुटिल नीति से परास्त करने, और व्यक्तिगत कम- 
खर्ची और हिसाबी दान करने की यूक्तियाँ तिकाली हे । इन सबका भी 
बनियागिरी में समावेश होता है । इस प्रकार की बनियागिरी का 
आभास देनेवाली बहुत-सी लोककथाएँ भी हे । मतरूब यह कि “बनिया- 
गिरी' शब्द कायरता और चालाकी का मिलाप बताता हैं। ये सब 
अहिंसा के व्यवस्थित विकास के अभाव के परिणाम हे । 

इसका हमें सशोधन करना होगा और जो लोग स्वभाव से, धर्म के 
सस्कार से, अपनी सारासार विवेक-बुद्धि से या आख़िर दूसरो द्वारा 
जबरदस्ती ही निशस्त्र किये जाने से अहिंसक बनकर रहे हे, उन्हे 
अपनी उस अहिंसा का एक बल के रूप में परिवत्तंत करने का 
विज्ञान निर्माण करना होगा । चैतन्य. का यह स्वभाव ही है कि 
वह चाहे जितनी कठिन परिस्थिति में मूल स्वभाव को बिना 
छोड़े अपना स्वत्व बराबर बनाये रखने की, अपना सम्पूर्ण विकास सिद्ध 
करने की और अपने ध्येय को प्राप्त करने की अचूक पद्धति खोज 
ही सकता हैं । इस शोध में अपने मुख्य स्वभाव पर बिल्कुल दृढ रहने 
के बजाय यदि वह उसे बदलने और दूसरे किसी स्वभाव को व्यर्थ अप- 
नाने की चेष्टा करता है, तो उतनी हृदतक उस खोज में वह निष्फल 
होता है । चाहे आप डाविन का “उत्क्रान्ति-शास्त्र',' क्रोपाटकिन का 
“संघर्ष या सहयोग”, मैटरलिक का 'दीमर्का या 'मधुमक्खी का जीवन' 


बढ अहिसा-विवेचन 


पढे या किसी भी प्राणी के जीवेन का अवलोकन करे; भाप यही 
पायेगे कि चेतन्‍्य की इस शक्ति के द्वारा ही इस ससार में विविध 
योनियों के जीव अपना-अपना जीवन विता रहे हे । जो लायक हो वह 
जीवे (सर्वाइवल आँव द फिटेस्ट) का मतरूब जो शरीर से बलवान हो, 
वही जी सकता हैँ इतना सकुचित नही है, वल्कि ईश्वर-दत्त प्रकृति का 
एक शक्ति के रूप में परिवत्तंत करके जो अपनी परिस्थिति का सामना 
कर सकता है, “वही जी सकता है” ऐसा होता हैं । 

तात्पर्य यह हैं कि मुझे या मुझ-जैंसे दूसरे सवो को हमारे स्वभाव 
में वश-परम्परागत उतरी हुई अहिसा का ही विकास करना चाहिए । इस 
अहिसा का विकास करके स्वाभिमान, निर्भवता और सफलतापूर्वक हिसा- 
वृत्ति के मनृष्य या प्राणी का सामना करने का मार्ग हमे खोजना चाहिए। 

अब हम इसी का आगे विचार करेगे। 

३. अहिंसा के प्राथमिक नियम 

अहिंसा-विज्ञान की खोज में नीचे लिखी बाते मेरी समझ में प्राथ- 
मिक नियमों के रूप में मानी जानी चाहिएँ । 

(१) अहिंसा के ही विकास भौर सस्कार-ह्ारा शक्ति पैदा करने 
का हमारा निश्चय होना चाहिए | तत्कालीन छाभ-हानि की (ष्टि से 
हिंसा के तरीके आजमाने से या हिंसा-वत्ति पैदा करने की चेष्टा करने से 
यह शक्ति उत्पन्न नही की जा सकती । 

(२) अहिसा का डरपोकपन, असाहस आदि से तलाक कराना 
चाहिए और वचपन से ही अहिसक साहस और वीरता बढाने के उपायो 
की योजना करनी चाहिए । 

(३) अहिंसा का एक व्यक्तिगत गुण या विभूति के रूप में ही 
नही, वल्कि सामाजिक शक्ति के रूप मे विकास होना चाहिए। एक उदा- 

हरण देकर इसे समझाता हूँ । 'टूरदशेत' टरश्रवण' आदि सिद्धियाँ योगा- 
भ्यास की विभूति के रूप मे कोई व्यवित प्राप्त करता है, यह प्राप्ति 
उसकी अपनी व्यक्तिगत ही रहती है, परच्तु विज्ञानदद्वारा प्राप्त तार, 
टेलीफोन, रेडियो आदि सिद्धियाँ सामाजिक है । अथवा एक दूसरा दुृष्टान्त 
लीजिए । महाभारत में 'मोहास्त्र, 'आग्नेयस्त्र', 'वरुणास्त्र' आदि अनेक 
अस्त्रो का जिक्र है । भिन्न-भिन्न मन्त्रों के अधीन होने के कारण इन 
सब अस्त्रो का उपयोग उसी व्यवित द्वारा हो सकता था, जिसने वे मन्त्र 
सिद्ध किये हो। परूतु आज के हिंसा के साधन वैज्ञानिक होने के कारण 
उनकी अपेक्षा बहुत ज्यादा समाजगत है । इसी तरह जिस अहिंसा को 
हमें सिद्ध करना है वह किसी “राग-द्वेषविषारतिरहित” “पूर्ण विरागी” 
पुरुष द्वारा सिद्ध किये हुए गुण के रूप में नही, लेकिन सामाजिक जीवन 
व्यतीत करनेंवाले, काम-क्रोधादिक विकारो से कुछ न कुछ पराभूत होने- 
वाले और फिर भी स्वभाव और बूद्धि दोनो से शान्ति चाहनेवाले लोग 
जिस तरह रेडियो या फोन का उपयोग कर सकते है, उस तरह जिसका 
उपयोग कर सके ऐसी अहिंसा सिद्ध करनी है । 

(४) संगठन से पेदा होनेवाली हरएक सामाजिक शवित की 
एक मर्यादा हमें भूलनी न चाहिए | हमारा सगठन हिंसक हो या अहिं- 
सक, एक हृदतक उसमे जान-माल का खतरा रहता ही है । जब हम 
फौज द्वारा अपनी रक्षा करने की सोचते हे तब हम यह अपेक्षा नहीं 
करते कि हमारे देश के एक भी व्यक्ति की मृत्यु के बिना और देश की 
कुछ भी हानि हुए बिना ही उसका बचाव हो जायेगा। लेकिन इस 
श्रद्धा से हम इत साधनों को जूटाते है कि थोडी-सी हानि सहन कर लेने 
से बहुत बड़ा लाभ होगा, अथवा सर्वेस्व-ताश से बचने के लिए इतनी 
हानि सहना अनिवार्य है । अहिसक सगठन के विपय में भी इसी तरह 

सोचना चाहिए । अब उचित व्यवहारय सवाल तो यह है कि समाज को 
अहिंसक सगठन से ज्यादा खतरा है या हिंसक सगठन से ? यद्यपि इसका 
निश्चित उत्तर तबतक नही दिया जा सकता जबतक कि हम एक 
निष्ठावान, कुशछ और अहिंसक शिक्षण पाया हुआ समाज निर्माण नहीं 
कर सके है, तो भी, इतना तो ज़रूर कह सकते हैँ कि इसमें हमें और 
हमारे शत्रु को भी आथिक और द्ारीरिक क्लेशो का कम से कम 
खतरा है । 

(५) आज की परिस्थिति मे हमारे देश में एक हृदतक हिंसा 
और अहिंसा को साथ-साथ चलना होगा । सख्या में अहिसक समाज बड़ा 
होने पर भी, हिसक समाज बिल्कुल ही नगण्य नही है, और वह साधनों 
से सुसम्पन्न है | साम्राज्यवाद, वर्ग-विग्नह आदि नामो से हम जिसे पह- 
चानते हे उसका सच्चा स्वरूप यदि देखा जाये तो हिसा के साधनों से 
सम्पन्नता और उसका अभाव ही हिसक और अहिसक समाजो की परि- 
स्थितियों के बीच का भेद है । जो लोग हिंसा के साधनों से सम्पन्न हे 
उनकी रक्षा की जिम्मेदारी की चिन्ता करने की अहिंसक समाज को 
जरूरत नहीं, वल्कि जरूरत तो यह है क्रि अगर वह साधन अहिसक 
समाज के विरुद्ध प्रयुक्त किया जाये तो वह निकम्मा किस प्रकार किया 
जा सकता हे ? 

इसका ज्यादा स्पष्टरूप से विचार किया जाये तो शस्त्र, धत, शरी र- 
वल, अधिकार, उम्त्र, लिंग, कौम, विद्या, बुद्धि, धर्म या दूसरे किसी बल 
का उपयोग, जो लोग उन बलो से वचित हे, उत्तकी सेवा और भलाई के 
लिए किये जाने के बदले जब उन कमजोर लोगो का दमन करते के 
लिए किया जाता हो, तो अहिंपक समाज के पास ऐसी शक्ति होनी 
चाहिए, कि जिससे वह उस गलत रास्ते से जानेवाली शक्ति को निकम्मा 

ठहरा सके । याने ति शस्त्र, निर्धन, निर्बेल, प्राधीन, बालक, स्त्री, 
दलित, अनपढ़, मदबृद्धि, साधु आदि छोगो की वह विद्येष परिस्थिति 
एक कमी के रूप में नही बल्कि एक शक्ति के रूप में प्रकट होनी 
चाहिए । यह अनुभव तो थोड़ा बहुत सभी को हैँ कि बालक, स्त्री और 
साधु अपनी स्थिति का शक्ति के रूप में सफल उपयोग कर सकते हैं । 
बाज दफा वह उपयोग शक्ति के भान से नही बल्कि लाचारी की भावना 
से होता हू । कभी-कभी कपट से भी होता हैँ । इसलिए उसमें गुस्सा, 
दु.ख, दम्भ आदि दोष भी होते हे । शायद इस ओर हमारा खयाल नही 
गया कि मनृष्य समाज से निर्बे, अपग और निर्धन लोग अक्सर अपनी 
उस कमी को बदौलत ही अपना जीवन टिका सकते हे । साग और 
नीरोग भिखारी की अपेक्षा अधे, लूले, छूँगडे, रोगी भिखारियो को क्‍यों 
ज्यादा दान मिलता है ? चारो ओर बेकारी हो तो भी इनकी यह 
अपगता ही इन्हे जिलाने में समर्थ होती है । बहुतेरे भिखारी यह जानते हे 
कि अपगता भी एक शक्ति है, इसलिए जान-बूझकर अपग बनने या 
अपने बालकों को अपग करने की युवितियाँ भी वे काम में लाते हें । 
लेकिन ये सब मार्ग अज्ञान और वैयक्तिक सकुचित दृष्टि से खोजे गये 
है । उनका ज्ञानपुवेक और समाज-हित की दृष्टि से शोधन नही हुआ । 
फिर भी, इन विक्लत यूक्तियो की एक निश्चित अनृभव पर रचना हुई 
है । वह यह कि प्रत्येक मनृष्य मे कोमलछता और समभाव होता है, दीन के 
प्रति बन्चभाव और आदरभाव होता है, और जो उसे जाग्रत कर सकता 
है वह जीवन में निभ सकता है । कभी-कभी उसके बल पर अन्याय्य और 
अनुचित माँगें भी पूरी करा ली जाती है । तब जहाँ अपने पक्ष मे न्याय 
हो वहाँ सफलता के विषय मे सदेह की कम गुजाइश है । 

एक उपमा देकर इसे स्पष्ट करता हूँ । अहिसक कलह अथवा सत्या- 

ग्रह एक पुरुष और उसकी मानिती स्त्री के झगडे की तरह है | मानिनी 
अपने पति से रूठती है, लेकिन उससे द्वेष नही करती । अपने पति के 
अहित की इच्छा तो वह तनिक भी नहीं कर सकती । उसका त्याग 
करने के लिए नही बल्कि उसे और भी ज्यादा वश में करने के लिए वह 
उससे रूठती हैँ । लेकिन इसके लिए वह उसके पैरो पडना, आजिजी 
करना, भीख माँगना या अपना स्वाभिमान खोना आदि उपाय नही 
करती । इस मूल बात को पकडकर कि उसका पति उससे या वह अपने 
पति से प्रेम करती हैँ वह अपनी शवित प्रकट करती है । मतलूव यह 
कि जिस बात को हमारा प्रतिपक्षी एक विपत्ति या नि सहायता समझता 
है उसीको अपनी शक्ति बनाने में हमारी सफलता की कुजी है । 

(६) विग्रह चाहे हिंसक हो या अहिंसक, अन्त मे जीत किस तरह 
होती है ? शुद्ध दृढ-युद्धों के कुछ प्रसग छोड दे, तो दूसरे सब झगडो के 
अवलोकन से पता चलेगा कि जीत का अन्तिम आधार किसी पक्ष का 
स्थूल बल नही, बल्कि जसे-जैसे विग्रह बढता जाये वेसे-वेसे प्रतिपक्षी के 
दिल में हमारी शक्ति के प्रति आदर और खुद अपने प्रति अश्रद्धा या 
शंका आदि की वृद्धि हे। अग्रेज, देशी नरेश या किसी कौम के हृदय 
में हमसे लडते हुए भी अगर हमारे प्रति आदर बढ़ता रहे तो हम यह 
निश्चय मानले कि अन्त में जीत हमारी ही होगी | मगर यदि उनके 
दिल मे हमारे प्रति अनादर बढता जाये तो एकाध चार वे हमारी शरण 
मे आा भी जाये तो भी हमें समझना चाहिए कि वे फिर लड़ने खड़े 
होगे । यह आदरबूद्धि हिंसक और अहिंसक साधनों के अनुसार 
अलग-अलग निमित्तों से पैदा हुई है। हिंसक साधनों मे जिन निमित्तो 
के जरिये स्वताश का डर पैद। होता है, उनके कारण आदर 
बढ़ता है । अहिंसक साधनों मे हमारे चारित््य का परिचय होने से 

भादर बढता है। “आदर-बूद्धि” को सस्क्ृृत में भय भी कहते हे 
(अग्रेजी मे इसके लिए “ऑ' ( ७७८ ) शब्द है) इसी अर्थ मे ईश्वर को 
“भयान्रा भय” कहा है--अर्थात्‌ आदरणीयो के भी आदरणीय । यही अर्थ 
इस कहावत का भी है कि 'भय' बिन्‌ होइ न प्रीति! | आजकल हम भय 
शब्द से सिफ “आपत्ति का डर” ही समझते है । पर यह सकुचित अर्थ 
है । दशरथ-सा बाप और राम-सा पुत्र हो तब भी पुत्र के मन मे पिता के 
लिए एक तरह का आदर-यूक्त भय रहता है । गुरु इनाम देनेवाले हे, 
यह जानते हुए भी विद्यार्थी उनके पास जाते हुए अक्सर कॉँपता हैं ॥ 
इस तरह अपने से श्रेष्ठ पुरुष के लिए आदर के कारण डर होता है, 
ऐसा आदर-रूप भय होने में दोष नही है और आखिर में इस प्रकार का 
भय ही कलह का अन्त करता है । इस अर्थ में “भय बिन होइ न प्रीति! 
वाली कहावत ठीक ही है । यदि काग्रेस की ओर देखे तो साफ मालूम 
होगा कि जितने अंश में उसके प्रति विपक्षी या जनता के दिल में आदर 
है, उतनी ही उसकी शक्ति हैं । 

मतलब यह कि हिंसक दल की तरह अहिंसा का ध्येय भी प्रतिपक्षी 
के दिल में आदर उत्पन्न करता है । इसके लिए शरीर, मन और वाणी 
का सयम, धन और स्त्री के विषय मे उच्च शील, सरलता, अगृप्तता, 
प्रतिपक्षी को सम्पूर्ण अभय दान अपने पक्ष के अनुशासन का उत्कृष्ट 
पालन, उद्योगिता, विविध त्याग, कष्ट-नहन आदि उसके साधन हे । 
और क्योकि इनमें पशुबल का त्याग है इसलिए ये ही अहिंसा के साधन 
है ) इसमे वाणी का जहर, गृप्त चालबाजी, प्रतिपक्षी को धोखा देने, 
डराने, परेशान करते आदि की हिकमते, आलस, चोरी, तिकडम, स्वार्थ- 
साधन आदि बाजियो का प्रयोग सफल हो जाये तो भी ये सब छल-प्रपच 
अनादर उत्पन्न करनेवाले होने के कारण अहिंसक यूद्ध में भाखिर हमारी 

ही हानि करते है । इस तरह अहिसक युद्ध मे उच्च चरित्र जीत के लिए 
अनिवायं हैं । 

(७) और एक महत्त्व की बात यह हैँ कि अहिसक मार्ग पर रहने- 
वाले समाज को अपने मन में यह खूब अच्छी तरह समझना चाहिए कि 
कितना ही विकट और जीवन-मृत्यु का विग्रह क्यो न हो उसमे प्रतिपक्षी 
के अहित की इच्छा नही की जा सकती, जिससे उसके मन मे हमारे प्रति 
क्रोव, तिरस्कार या बेर पैदा हो ऐसी भाषा या व्यवहार रूडाई के दौरान 
मे भी नही किया जा सकता | उसका जान-माल खतरे में है, ऐसी 
दहशत उसके दिल में नही पैदा की जा सकती । 

(८) और अत में सबसे वडी बात हैँ चैतन्य में श्रद्धा । सव वाह्यय 
शक्तियों का उद्भव चंतन्य से है और उसीमें उसकी स्थिति है । बाह्य 
साधनों की वह माता हैँ, और उनपर प्रभुत्व रखती हैं । किसी भी परि- 
स्थिति को वश्ञ मे करने के लिए आवश्यक रूप में वाह्य शक्ति प्रकट 
करने की वह क्षमता रखती हूँ । जो एकाग्रता से उसकी खोज करता है 
उसके द्वारा वह प्रकट होती है और फलती है । हिसक साधनो की खोज के 
लिए मेहनत उठानेवालों के सामने उन रूपो में वह प्रकट हुई है, अहिसक 
तप करनेवालो के सामने उनके अनुकल रूपो में प्रकट होगी । 


न व 
अहिसा की कुछ पहेलियाँ 


अहिसा के बारे मे कभी-कभी गहरे और जटिल सवाल किये जाते 
। इनमे से कुछ का में यहाँ थोडा विचार करना चाहता हूँ । 

(१) प्रइन--पूर्णता प्राप्त किये बगेर सम्पूर्ण अहिसा शक्‍य नहीं 
है । गाबीजी खुद भी अपनी अहिंसा को अधूरी मानते हे । तो फिर सारे 
समाज को या हमारे जैसे अपूर्ण व्यक्तियों को अहिंसा की सिद्धि किस 
त्तरह मिल सकती है ? 

उत्तर--कभी-कभी बहुत गहरे विचार में उत्तर जाने से हम गगन- 
विहारी बन जाते हे । कसरत करनेवाला हरएक व्यक्ति दोडती हुईं 
मोटर रोकने, या चार-पाँच मन का पत्थर छाती पर रखने, या गामा 
की बरावरी करने की शक्ति प्राप्त नही कर सकता | फिर भी, यह 
मुमकिन हैं कि इन छोगो से भी बढकर कोई पहलवान दुनिया में पैदा 
हो । अगर इन्ही को शारीरिक शक्ति का आदर्श माना जाये तो साधारण 
आदमी--चाहे वह कितनी भी मेहनत से शरीर मज़बूत करने की 
कोशिश करे, तो भी--अपूर्ण ही रहेगा । तब क्या आम जनता के लिए 
जो अखाड़े हे वे बन्द कर दिये जाये ? उत्तर साफ है कि 'नही', क्योकि 
अखाडो का मुख्य उद्देश्य गामा-जेसे पहलवानों को ही निर्माण करना 
नही है; बल्कि साधारण दुनियादारी मे सैकडो आदमियो को णितने 
और जिस प्रकार के शारीरिक विकास की ज़रूरत हो उतना और उस 
प्रकार का विकास कराना हैं । जो व्यायामशाल्ला यह करा सकती हैं 
उसे हम सफल सस्था कहेगे, चाहे उसके सौ साल के इतिहास में 
उसमे से एक भी गामा या राममूर्ति भले ही न निकछा हो। इन अखाड़ो 


27५ 


१०८ अहिसा-विवेचन 


में गामा और रामपृरतियों का सम्मान, तथा मार्गेदर्शक की हैसिग्रत से 
उपयोग हो सकता है, लेकिन उन जेसा बनने की सबकी महत्त्वाकाक्षा 
नहीं हो सकती। उसके उस्ताद के लिए भी वह कसौटी नही हो सकती। 
एक दूसरा उदाहरण ले छीजिए। सेनापति में युद्धन्शास्त्र की 
जितनी काबलियत चाहिए उतनी हर एक छोटे अमलछे में, तबा छोटे 
अमले जितनी कावलियत सामान्य सिपाहियो में हो, ऐसी अपेक्षा 
कोई नही करेगा । उसी तरह अगर यावीजी की अहिसावृत्ति हर एक 
कार्यकर्ता अपने में पा न सके, अथवा कार्यकर्ता की लियाकत सावारण 
जनता में आना सम्भव न हो, तो इसमें घबराने की कोई वात नहीं । 
इससे उलटी स्थिति की अपेक्षा करना ही गलत होगा । जरूरत तो यह 
खोजने की है कि अहिसा की कम-से-कम तालीम कितनी और किस 
तरह की होनी चाहिए ? उससे अधिक लियाकत रखनेवाला मनृप्य 
एक छोटा नेता, या गाघी या सवाई गांधी भी बन सकता है । वैसी 
सद्भिलापा व्यक्तियो के दिल मे भले ही हो, लेकिन जो उसतक नही 
पहुँच सकता उसे निराग होने की ज़रूरत नहीं । उसके लिए परीक्षा 
की कम-से-कम लियाकत हासिल करने का ही ध्येय रखना काफी हूँ । 
(२) प्रश्व--जिसे क्रोव आता हो, जो गुस्से में कभी वच्चों को 
पीट भी लेता हो, जिसकी किसी के साथ बोल-चाल भी हो जाती हो, 
ऐसा गरुस क्या यह कह सकता है कि उसकी अहिसा-घर्मं में श्रद्धा है ? 
उत्तर--हम इस वक्‍त जिस प्रकार की और जिस क्षेत्र की अहिंसा 
का विचार कर रहे हे उसमे “गुस्से के मानी में क्रोबच” और “हेप 
वर, जहर, के मानी मे क्रोव” का भेद समझना ज़रूरी है । मा, वाप, 
शिक्षक आदि कभी-कभो बच्चों पर गुस्सा करते हे और उन्हे सजा भी 
देते हे । रास्ते पर पानी के नल या कुएँ पर कभी-कभी स्त्रियों मे 

वोलचाल हो जाती हूँ | पड़ोसियों मे एक का कचरा दूसरे के घर में 
उडने जैसी छोटी-सी वात पर भी झगड़ा हो जाता है । बुढापे या बीमारी 
में अनेक छोग बदमिजाज हो जाते हैँ और छोटी-छोटी बातो से चिढते 
हैं। यह सत्र कोष ही है और दुर्गुग भी हें । फिर भी, इतने से हम इन 
लोगो की इंपी, जहरीले, या वेरवृत्तिवाले नही कहेगे | उलटे कई बार 
यह भी पाया जायेगा कि खुले दिल के और सरल स्वभाव के लोगो में 
ही इस प्रकार का क्रोव ज्यादा होता हैं और कपटी आदमी ज्यादा सयम 
बताते है । इस प्रकार का गुस्सा जिसके प्रति प्रेम और मित्रभाव हो 
उसपर भी होता हैँ। वल्कि उसीपर ज्यादा जल्दी होता हैँ, पराये आदमी 
पर कम होता है । यह स्वभाव शिक्षा, सस्कार वर्गर। की कमी का 
परिणाम हैं, हेपवृत्ति का नहीं। अहिसा-धर्म मे प्रगति करने और 
उसके एक आदरपात्र सेवक और अगुआ बनने के लिए यह त्रुटि जरूर 
दूर होनी चाहिए | लेकिन ऐसा नही कि ऐसी त्रुटि होने के कारण कोई 
आदमी अहिंसा-धर्म का सिपाही भी नहीं हो सकता । अहिंसा के लिए 
जो वस्तु महत्त्व की हैँ वह है अद्वेप या अवेरवृत्ति । किसी ने कुछ 
नुकसान या अपमान किया हो तव उसका बदला किस तरह छे, उसे 
नुकसान किस तरह पहुँचायें, आदि के विचार जिसके मन में आते रहते 
है और जो उस बात को भूल ही नहीं सकता बल्कि बदला लेने के 
मौके ही ढूंढता रहता है और उस आदमी का कुछ अनिष्ट हो तो 
खुश होता है, उसके दिल मे हिंसा, द्वेष या बेर की वृत्ति हैं। क्रोध 
आये, शोक भी हो, फिर भी, अगर मन में ऐसे भाव न उठ सके तो 
वह अहिंसा हैं। नुकसान करनेवाले का वृरान चाहने की शुभ वृत्ति 
जिसके दिल में है वह प्रसगवशात्‌ ऋ्रेघवश होता हो, तो भी वह अहिंसा- 
धर्म का उम्मीदवार हो सकता है। यह दूसरी बात है कि जितनी 

हृदतक वह अपने गुस्से को रोकना सीखेंगा उतना ही वह अहिसा में 
ज्यादा शक्ति हासिल करेगा । तात्विक दृष्टि से यह कह सकते है कि 
इस 'चिढ़ के क्रोच' और “वर के क्रोघ' में सिर्फ़ मात्रा का ही भेद है । 
फिर भी यह भेंद उतना ही बड़ा और महत्त्व का है जितना कि नहाने 
लायक गरम पानी और उबलते हुए गरम पानी के दीच का है । 

(३) प्रन्‍न--वहस या भाषणों से प्रतिपक्षी का मजाक उड़ाने, 
वाग्वाण चलाने या तिरस्कार की भाषा इस्तेमाल करने में जो अहिसा- 
भग होता है वह किस हृदतक निर्दोष माना जाये ? 

उत्तर--मान लीजिए कि हिसा का सादा अर्थ है घाव करना । जो 
प्रहार दूसरे को घाव के जैसा मालम होता है, वह हिसा है, फिर वह 
हांथ-पैर या शस्त्र से किया हो, या दिल मे छिपी हुई बद दुआ से 
हो | स्थूल घाव जब सीधी छुरी का होता है वो कम चोट करता है । 
टेढी वरछी का हो तो बदन का ज्यादा हिस्सा चीर डालता हैं। तकली 
की तरह नृकीला शस्त्र हो तो उसका घाव और भी' ज्यादा खतरनाक 
होता है । उसी तरह शब्दों का घाव सीधा हो तो जितनी इज़ा देता है 
उससे वाह्य दृष्टि से विनोदात्मक, लेकिन तिरस्कार और वतक्रतायुक्त 
शब्द ज्यादा चोट पहुँचाता है । जो प्रतिपक्षी के नाजुक भाग को जख्म 
पहुँचाता है, वह घाव ही है । और यह तो हम जान सकते हे कि हमारा 
शब्द किसी आदमी को महज विनोद मालूम होगा या प्रहार | इसलिए 
अहिसा में ऐसे प्रहार करना अनुचित है । 

(४) प्रइतत--अहिंसा में अपनी व्यक्तिगत अथवा संस्था की रक्षा, 
अथवा न्याय-के लिए पुलिस या कचहरी की मदद ही जा सकती हैँ या 
नही ? चोर, डाक या गुण्डो के हमले का सामना बल से कर सकते है 
या नही ? अहिसावादी स्त्री अपनी इज्जत पर आक्रमण करनेवाले 

पर प्रहार कर सकती है या नही ? 

उत्तर--यहाँ पर सामान्य जनता और प्रयलवपूर्वक अहिंसा की उपा- 
सना करनेवाले में कुछ भेद करना चाहिए | जो अपेक्षा एक विचारशील 
अहिसक कार्यकर्मी से की जाती हैँ वह सामान्य जनता से नही की जाती । 
मतलब, सामान्य जनता के लिए अहिंसा की मर्यादा कुछ मोटी होना अनि- 
वार्य हैं । इसलिए अगर हम इतना ही विचार करे कि सामान्य जनता के 
लिए अहिसा-धर्म का कब और कितना पालन जरूरी समझना चाहिए तो 
काफी होगा । समझदार व्यक्ति अपनी-अपनी छावित के मुताबिक इससे 
आगे बढ सकते है । 

इस दृष्टि से, अहिंसा के विकास के मानी है जगल के कानून में से 
सभ्यता अथवा कानूनी व्यवस्था की ओर प्रयाण । अगर हर एक आदमी 
अपने भय-दाता या अन्यायकर्ता के सामने हमेशा बन्दूक उठाकर या 
आदमियो को इकट्ठा करके ही खडा होता रहे तो वह जगलू का कायदा 
कहा जायेगा । इसलिए जहाँ पुलिस या कचहरी का आश्रय लेने के 
लि भरपूर समय या अनुकूलता हो वहाँ जो शख्स अहिंसा को उच्च 
मर्यादा का पालन नही कर सकता वह उनका आश्रय ले तो समाज के 
लिए आवश्यक अहिंसा की मर्यादा का पालन हुआ माना जायेगा । जहाँ 
वैसा आश्रय लेने की गुजाइश न हो ( जैसे कि जब चोर या हमला 
करनेवाला प्रत्यक्ष सामने आया हो ) वहाँ वह अपनी आत्मरक्षा के 
लिए और गुनहगार को पुलिस के हवाले करने की गर्ज से उसे अपने 
बद्य में लाने के लिए, जितना आवश्यक हो उतने ही बल का उपयोग 
करे तो उसमे होनेवाली हिंसा क्षम्य मानी जायेगी । मगर बात यह है 
कि आमतौर पर लोग उतने ही बलरू का प्रयोग नही करते । कब्जे 
में आये हुए गुनहगार को व्‌री-बुरी गालियाँ देते हे और तनी बुरी' 

तरह पीठते हे कि वाज़ दफा वह अधमरा होजाता है। यह हिंसा अक्षम्य 
है; यह हैवानियत है । समाज को ऐसे बर्ताव से परहेज रखने की 
तालीम देना ज्षरूरी है । अहिंसा-पसन्द समाज के लिए यह समझ लेना 
जुहूरी है कि हरेक गुनहगार को एक प्रकार का रोगी ही मातना 
चाहिए । जिस तरह तलवार लेकर दौडते' हुए किसी पागल को या सन्ति- 
पात में उददडता करनेवाले किसी रोगी को जबरदस्ती करके भी वश 
में लाना पडता है, उसी तरह चोर, लूटेरे या अत्याचारी को पकड तो 
लेता होगा, लेकिन पागल या सन्निपातवाले मरीज को वश्ञ में करनें के 
बाद हम उसे पीठते नही रहते । उल्टे, उसको रहम की दृष्टि से देखते 
है । यही दृष्टि दूसरे गूनहगारो के प्रति भी होनी चाहिए। उसे हम 
पुलिस को सौपते है इसके मानी ये हे कि वैसे रोगियो का इलाज करने- 
वाली सस्था के हाथ में हम उसे दे देते हे । यह सच है कि यह सस्था 
भी आज ऐसे ही अज्ञानी उस्तादो की बनी हुई है, जो पुराने जमाने के 
शिक्षकों की तरह यह मानते हुँ कि “चमोटी लागे चमचम, विद्या आवे 
झमझम । लेकिन यह दोष समाज-विज्ञान के और अहिंसा के विकास के 
साथ सुधरनेवाली चीज़ है। यह सस्था सुधरकर एक प्रकार की अस्पताल, 
पाठशाला या खास बस्ती भले ही बन जाये, और उसका नाम भी भले 
ही बदल दिया जाये, फिर भी गुनहगारो का कब्जा लेनेवाली संस्था तो 
चही रहेगी । 

सामाजिक दृष्टि से हिंसा-अहिंसा का जो वाद है, उसे इस तरह की 
अनिवार्य आत्म-रक्षा के विषय में छेड़ने की जरूरत नही है । परच्तु सच्चे, 
या माने हुए, हको की प्राप्ति और कतेव्यो की गदाई के बारे मे ही 
इसका विचार करने की जरूरत है। हम हिन्दुस्तानी लोग कहते है 


थे, 


“स्व॒राज्य हमारा जन्मसिद्ध अधिकार है।” मुसलमान कहते है, गाय, की 

कुर्बानी करना हमारा हक हैं।” अथवा “मस्जिद के आसपास ज्ञाति 
रखना हमारा कतेंव्य है ।' हिन्दू कहते है, 'बाजे वजाना हमारा हक है' 
या 'गो-हत्या रोकना हमारा कतंव्य है ।' सवर्ण कहते है, 'हरिजनो को 
दूर रखता हमारा धर्म है ।' हरिजन पक्षपाती कहते है (समानता उनका 
हक हँ---इसी तरह मज़दूर, किसान, मालिक, जमीदार, राजा, प्रजा, 
और भिन्न-भिन्न राष्ट्र अपने हक या कतेंव्य का दावा एक दूसरे के सामने 
पेश करते है । 

हक या कतंव्य की यह बुद्धि व्यक्तिगत हो, छोटी या बड़ी कौम 
की हो या सारे राष्ट्र की हो, उसका फैसला करने का अन्तिम साधन 
कौन सा हैं ? जबरदस्ती मारपीट ? युद्ध ” अगर हम यह कहे कि 
हमारा विश्वास अहिंसा में ही है, तो उसके मानी होते है, इन साधनों 
का त्यांग । किसी भी हक को हासिल करने, या कतंव्य को अदा करने 
के लिए गाली-गछौज, जबरदस्ती, मारपीट, युद्ध, तोड़फोड, आग-अगार 
आदि नही किये जा सकते। प्रतिपक्षी के प्रत्ति तिरस्कार नही बताया 
जा सकता और उसके दिल में दहशत भी नहीं पैदा की जा सकती। 
इतनी बातो को अच्छी तरह समझकर तदनुसार वर्ताव करने का नाम है 
शअहिसा की तालीम” | यह तालीम यदि कार्यकर्ता और आम जनता को 
मिल जाये तो कह सकते हैं कि लोग अहिसात्मक आन्दोलन के लिए 
तैयार है । १९३० के, तथा चम्पारन, बारडोली, बोरसद आदि के 
सत्याग्रहों में साधारण जनता इस बात को इशारे से ही समझ गयी थी । 
उसने एक खासी हृदतक उसी तरह बर्ताव भी रकक्‍खा था | उस वक्‍त 
इस छार्त की हँसी करनेवाले या उसकी आवश्यकता पर शका करनेवाले, 
या उससे असगत आन्दोलन करनेवाले कोई नेता न थे। आज वह वायू- 
मण्डल नही है । उस वायूमण्डल को फिर से पैदा करना और लोगो में 

| 


ऐसी एक बलवान निष्ठा कायम करना कि जिससे कितनी ही विपरीत 
बाते कही जाने पर भी वे किसी भी हक या धर्म के लिए अहिंसा की 
मर्यादा न तोड़े अहिंसावादी सेवक का ध्येय हैं । आम लोगो के लिए 
अहिंसा-धर्म की इससे अधिक गहरी व्याख्या में उतरने की जरूरत नही । 
अहिसा-शक्ति के प्रयोग की खोज करनेवाले सेवको को बेशक ज्यादा 
गहरे अर्थ में उतरना होगा । इसलिए जिन प्रसगो मे आम लोगो को 
पुलिस, कचहरी या बल का आश्रय लेनें की छूट हो सकती है, वहाँ 
पर भी वह अहिंसक इलाज को ही आजमाने का, या नुकसान सहन कर 
लेने का सकलप कर सकता है । जब यह संकल्प वह अपने व्यक्तिगत 
सम्बन्ध में करेगा तभी तो अपनी सस्‍था के लिए करने का अधिकार 
उसे हो सकता है । बल्कि यह भी हो सकता हैँ कि व्यक्तिगत मामलो 
में इस संकल्प पर चलते हुए भी अपने अधीन सावंजनिक संस्था के 
सम्बन्ध में वह उसपर न चले । यह बात हरएक कार्यकर्त्ता की अपनी 
अहिसावृत्ति और प्रयोग के प्रति निष्ठा की दृढ़ता पर अवलबित है । 
(५) प्रदव--जहाँ कौमी झगड़े न हो वहाँ अहिसा को मृख्य काम 
किस तरह बनाया जा सकता है, और अहिंसक इलाज की खोज किस 
तरह की जा सकती है ? 
उत्तर--कोमी झगड़े का अर्थ सिर्फ हिन्दू-मुसलमानों का झ्षगड़ा ही न 
किया जाये, बल्कि झगड़ा-झमेला करनेवाले दो पक्ष जहाँपर हे वहाँ कौमी 
झगड़े का अस्तित्व माना जाये । इस अर्थ में हमारे कमनसीब देश में शायद 
ही कोई ऐसा क्षेत्र मिलेगा जहाँ यह स्थिति न हो । फिर जहाँपर सबलू 
निर्वे को सताता है वहाँ दो पक्ष पैदा हुए न हो तो भी अहिंसक इलाज की 
खोज के लिए क्षेत्र है। उदाहरणार्थ, कुछ स्थानों में परम्परागत प्राचीन 
रूढ़ि से कुलीन मानी गयी जातियाँ, नीच कही जानेवाली' जातियो पर 

इस प्रकार पद्धतिपूर्वक हुव॒म चलाती है, और उनको ऐसी दहशत में 
रखती आयी हे कि उन दलित जातियो में अपना एक पक्ष निर्माण 
करने की भी हिम्मत नही है । बाहरी दृष्टि से कह सकते है कि यहाँ न 
कौमी झगड़े हे न वे पक्ष । लेकिन सचम्‌च मे यह स्थिति झगडे से भी 
ज्यादा भयकर है और कभी न कभी तीज्र झगड़े का स्वरूप ले लेगी । 
यहाँपर दलित वर्ग मे अहिंसा-युक्त जागृति करना और अधिकारभोगी 
वर्ग में कतंव्य का भान पंदा करना सेवक के कार्यक्षेत्र मे आ जाता है । 
जो इसका इलाज ढूँढ सकेगा वह हिन्दू-मुसलमानों के झगडो का अन्त 
करने के इलाज की शोध में भी अपना हिस्सा अदा करेगा । 


है 
अहिंसा की मर्यादाएँ 


“क्या अहिंसा की शक्ति अपरिमित है ? हम जो-जो उद्देश्य अपने , 
सामने रखे, वे सब क्या अहिंसा से सिद्ध हो सकते है ? क्या एक मर्यादा 
के बाद हमें कामयाबी के लिए हिंसा का सहारा नही लेना पडेंगा ?” 

विश्वविद्यालय के अध्यापको की एक खानगी सभा में मुझसे इन 
सवालो के जवाब देने को कहा गया था । 

मेरा जवाब इस प्रकार था -- 

में मानता हूँ कि अहिंसा के व्यवहार की कुछ स्वभावसिद्ध मर्यादाएँ 
है । जेसे--दूसरो को नृकसान पहुँचानेवाले हक आप अहिंसा से न 
तो हासिल कर सकते हैं और न उनको कायम ही रख सकते हैं। मसलन्‌ 
यदि आप किसी ऐसी राजनेतिक व्यवस्था की स्थापना या रक्षा करना 
चाहे, जिसमे अंग्रेज, मूसलमान, हिन्दू या देशी राजा अथवा किन्‍्ही 
आधिक वर्गों की हुकूमत दूसरो पर चले, तो आप अहिंसा से काम नहीं 
ले सकते | जो बात राजनेतिक व्यवस्था पर लागू है, वही दूसरी सारी 
व्यवस्थाओ के लिए भी उतनी ही लागू है । लेकिन, यदि आप ऐसी राज- 
नैतिक, सामाजिक और आध्थिक व्यवस्था कायम करना चाहे, जिसका 
उद्देग्य हर एक व्यक्ति के समान रुतबे और समान सुयोगो का उपभोग 
करने में आनेवाली रुकावटो को दूर करना हो, तो ऐसी व्यवस्था आप 
सम्पूर्ण रूप से केवल अहिंसा के द्वारा स्थापित कर सकते हे । 

दुप्टता के प्रयोग या रक्षा के लिए मनृष्य ने हमेशा हिंसा से ही 
काम लिया है। कभी-कभी बुराई के प्रतिकार के लिए भी उसने हिंसा 
का प्रयोग किया है । जो दुष्टता की रक्षा या प्रयोग करना चाहता हैं, 

वह कभी अहिसक क्रिया का बन्धन नहीं मानेगा | अगर वह अहिसा का 
श्रेय लेने का दम भी भरना चाहेगा, तो वह ऐसी परिस्थिति पैदा करेगा 
कि उसके लिए प्रत्यक्ष हिसा के प्रयोग की ज़रूरत ही न रहे और उसके 
विपक्षी के लिए हिसा का प्रयोग निष्फल हो । याने वह शस्त्रास्त्रो से 
इतना लंस और सुसज्जित हो जायेगा कि उसके प्रतिपक्षी के लिए 
उसका सामना करने या बदला लेने की कल्पना भी करना दुश्वार हो 
जाये । उसके धर्मे-भास्त्र में बिना बदला लिये कष्ट-सहन का कोई स्थान 
नही हो सकता । 
इसलिए कोई भी साम्राज्य-निर्माता--चाहे वह नाजी, फैंसी अथवा 
ब्रिटिश पद्धति का हो या जापानी, मुसलूमानी और हिन्दू-पद्धति का-- 
अहिंसा का मखौर किये विना नही रह सकता । वह हिंसा का ककत्तेव्य 
साबित करने के लिए हर एक धर्म के शास्त्रो मे से प्रमाण उपस्थित करेगा। 
लेकिन, कुछ ऐसे साम्राज्य-विरोधी सच्चे जिज्ञासु भी हे, जो अहिसा 
की कार्यक्षमता के विपय में निसदिग्घ विश्वास प्राप्त करना चाहते 
है । (कया अहिसा अपने-आप म मनुष्य के न्‍्याय्य अधिकारो की प्राप्ति 
और रक्षा का, या यो कहिए कि मनुष्य जिन अन्यायों को अनुभव करता 
हैं और जिनके विषय में किसी को कोई सन्देह नही रह गया है, उन 
अन्यायो के निवारण का, पर्याप्त आयूध है ?' वह जिज्ञासु हिसा से 
उकता गया है और दूसरे कारगर उपाय की तलाश मे हैँ | वह रास्ता 
टटोलता हुआ अहिसा की तरफ बढता है, लेकिन हर कदम पर उसे 
सन्देह होता है कि क्‍या सचमूच यह राह उसे मज़िले-मकसूद पर 
पहुँचा देगी ? 
सत्याग्रह के जनक का तो यह दावा ह कि सत्याग्रह अपने-आप में 
क सम्पूर्ण अस्त्र है, जो न्‍्याय और समानता पर खड़ी हुई दुनिया की 


पट 

नवरचना कायम कर सकता हैं और इस विधान की रक्षा के लिए हिसा 
की सहायता की ज़रूरत नही रहेगी। हम जानते हे कि एक हद तक सारी 
दुनिया ने उस दावे को मान लिया है । यह स्वीकृति हिसा और अहिसा 
के गुण-दोषो की तात्तविक चर्चा का ही परिणाम नही है । बल्कि यह 
प्रत्यक्ष अनूभव का परिणाम है कि अहिसक प्रतिकार ने ब्रिटिश सत्ता 
की जड़े हिला दी हे । 

परन्तु अभी वहुत-कुछ करना वाकी हैँ | तवतक हिंसा के एक कारये- 
क्षम पर्याय के रूप में अहिंसा का प्रा-पूरा स्वीकार नहीं होगा । दुनिया 
में अभूतपूर्व हिसा के इस आक्रमण के सामने बहादुर से बहादुर दिल 
भी काँप उठ इसमें आश्चर्य नहीं । 

सत्याग्रह का प्रवर्तंक कहता है कि उसके सिद्धान्त में उसका विश्वास 
इतना दृढ़ कभी नही था जितना कि आज है । उसे ऐसा प्रतीत होता हैं 
कि हिंसा के पेर अब उखड गये है । यद्यपि हममे इतनी अद्भुत श्रद्धा न 
हो तो भी यह कार्य जितना उसका हैँ, उतना ही हमारा भी है । इसलिए 
उसकी आशज्ञाएँ वजा लाकर हम उसकी मदद कर सकते हे; क्योकि उसके 
मार्ग के अलावा दूसरा विकल्प तो हिंसा का ही हो सकता है | और हम 
रोज देख रहे है कि न्याययूक्‍त व्यवस्था कायम करने में हिसा निष्फल 
सावित हो रही है । उतनी उज्जवल श्रद्धा और ज्ञान से नही, तो कम- 
से-कम सच्ची मेहनत से हम उसका उपाय भाजमारयें, तो हज तो हर- 
गिज नही हो सकता । उसके पक्ष मे सारे संसार के धामिक पुरुषो का 
अनुभव है । हम उसे तुच्छ न समझें । 


'परडल” का गांधी-साहित्य 
महात्मा गांधी की रचनाएँ 


१ आत्मकथा + विश्व-साहित्य का एक अनमोल रत्त | उपनिषदों- 
जैसा पवितन्न और उपन्यासो-जंसा रोचक बापू द्वारा सत्य की साधना के पथ 
की रूप-रेखा । नवीन और सस्ता सस्करण १) विशेष सस्करण शा॥) 
सक्षिप्त सस्करण ( पाठ्यक्रम के लिए ) ॥) 

२. दक्षिण अफ्रीका का सत्याग्रह : 'सत्याग्रह' की उत्पत्ति और 
दक्षिण अफ्रीका में उसके प्रथम प्रयोगो का इतिहास १॥) 

३. अनीति की राह पर : सयम और ब्रह्मचर्य पर लिखे हुए 
उनके लेख ॥८] 

४. अह्मयचये $ संयम और ब्रह्मचययें पर लिखे हुए नये लेख... ॥]) 

४. हमारा कलंक : अप्राप्य . इसका अंग्रेज्नी सस्करण “ब्लीडिग 


वृण्ड' मण्डल से मिलता हैं । १) 
६. स्वदेशी : श्रामोद्योग : स्वदेशी और ग्रामोद्योग पर लिखें 
हुए लेख 0) 
७, युद्ध ओर अहिसा : युद्ध और अहिंसा पर लिखे हुए लेख ॥॥) 
८. गीताबोध 5 गीता का सरल तात्पय॑ “]] 
६. मंगल-प्रभात : सत्य, अहिसा, ब्रह्मचयें आदि एकादश ब्नतो 
पर प्रवचन हे) 


१०. अनासक्तियोग : गीता की सरल टीका ८] इलोक-सहित ८) 
सजिल्द |) 

११. सर्वोदिय : रस्किन के 'अन्टु दिस लास्ट' का रूपान्तर ८“) 

१२. हिन्द-र्वराज : स्वराज की हमारी समस्या पर लिखी पुरानी 
पुस्तिका, जो आज भी ताजी है ) 

१३५ आमसेवा : ग्रामसेवा पर लिखा हुआ निवन्ध ः-) 

१४. सत्यवीर सुकरात : यूनान के महापुरुष सुकरात के मृकदमे 
और उनके वयान का राचक और शिक्षाप्रद वर्णन -) 


(२) 


१४- सत्यात्रह : क्‍यों, कब और केसे 0 : सत्याग्रह क्यों कब, 
और कंसे श॒रू किया जाये इसपर लिखें हुए लेख च्)] 


गांधी-सम्बन्धी ग्रन्थ 

९. गांधी-विचार-दोहन : श्री किशोरछाल घ० मशरूवाला-- 
इसमे महात्मा गाधी के विचारो को विपयानसार वर्गीकरण द्वारा सकलित 
किया गया हैं ॥॥) 

२ इंग्लेण्ड में महात्माजी * श्री महादेव ह० देसाई--गाधीजी 
की दूसरी गोलमेज़ परिषद के समय की यात्रा का सुन्दर सरस वर्णन ॥॥॥) 

३. गांधी-अभिनन्दन-अ्न्ध * सम्पादक-श्री सर्वपल्ली राधाकृष्णन्‌ 
इसमे विदेशी और भारतीय सतो विचारको, विद्वानो और लोकनेताओ 
के गाधीजी पर लिखे गये तात्तिक लेख हैं । मूल-ग्रथ की अन्तर्राष्ट्रीय 
रुपाति हैं । उसीका हिन्दी अनुवाद १), श) 

७. बापू . श्री घनश्यामदास बिड़ला-गाधीजी का अत्यन्त निकट 
से किया हुआ अध्ययन, रोचक स्मरणीय प्रसंगो से पूर्ण; कई भाषाओं 
में अनुवादित, देश में सर्वप्रशसित; १३ सुन्दर चित्रों सहित ॥छ, 
सजिल्द १॥),, हाथ कागज पर छपा २) 

६. डायरी के पन्ने श्री घनश्यामदास बिड़ला-गाधीजी के साथ 
दूसरी गोलमेज़ परिषद में हुई लेखक की यात्रा का रोचक, ज्ञानवर्धक 
वर्णन, गोलमेज-नाटक के नेपथ्य का परिचय । अनेक चित्रों सहित ॥) 
सजिल्द १॥) 

७. महात्मा गांधी - श्री रामनाथ 'सुमन'---अप्राप्य 


सोल-एजेंसी प्रकाशन 


८. गांधीवाद की रूपरेखा श्री रामताथ 'सुमन'--गांधीवाद 
का गभीर और मननीय विवेचन 


ीीततननभशय वन »-+ अमन. 


